মাই ফাৰ্ষ্ট লাভ লেটাৰ – দিপালী বসুমতাৰী – ফটাঢোল\nহায়াৰ চেকেণ্ডাৰী ফাৰ্ষ্ট ইয়েৰত পঢ়ি আছোঁ তেতিয়া…\nগোৱালপাৰা কলেজৰ হোষ্টেলত থাকি পঢ়িছোঁ যেনিবা৷ কেমিষ্ট্ৰীৰ টিউচনত মোৰ লগতে আমাৰ বেট্‌চৰ আৰু এগৰাকী ল’কেল ছোৱালী টিউচনলৈ যায়, বাকীবোৰ সব ল’ৰা৷ কেমিষ্ট্ৰী বিভাগৰ হেড, বয়োজ্যেষ্ঠ চুটি-চাপৰ অধ্যাপকজনে আমাৰ ছয়জনীয়া গ্ৰুপটোক পঢ়ুৱায়৷\nছাৰৰ গ্ৰুপ কেবাটাও, মাত্ৰ এঘণ্টাৰ বাবে একোটাকৈ গ্ৰুপ পঢ়ুৱায়, এক মিনিটৰো ইফাল-সিফাল নকৰে, খুবেই পাংচুয়েল৷ পুৱা পাঁচ বজাৰ পৰাই টিউচন ষ্টাৰ্ট কৰে৷ ঠাণ্ডাৰ দিনত মুখেৰে চিগাৰেটৰ নিচিনাকৈ বগা ধোঁৱা এৰি-এৰি আমি ছাৰৰ ঘৰত হাজিৰ হ’ব লাগে, কেতিয়াবা বিৰক্তিও লাগে ইমান ঠাণ্ডাত শয্যা ত্যাগ কৰি৷ এনেদৰে পেদেল মাৰি মাৰি, যেনিবা আৰ্মিতহে ট্ৰেইনিং দিবলৈ গৈছোঁ! মোৰ লগত একেলগে টিউচন কৰা বান্ধৱীজনী কিছু চঞ্চল মনৰ, ল’ৰাবোৰৰ লগত হাঁহি -খিকিন্দালি কৰি কাম হাছিল কৰিব জানে তাই, টিউচনত প্ৰায়ে এবচেণ্ট থাকে৷\nমোৰো বেয়া লাগে, তাই খতি কৰিলে, ইমানবোৰ ল’ৰাৰ মাজত অকলে ছোৱালী হোৱা বাবে৷ কাৰো লগত ভালদৰে মাত-কথা হোৱাই নাই তেতিয়ালৈ আৰু কাৰো বিষয়ে নাজানোও সবিশেষ৷\nএনেকৈ মাহ শেষ নোহোৱাৰ আগতেই তাই পুনৰ দুদিন একেৰাহে ’টিউচন -ক্লাচ’ খতি কৰিলে৷ আচলতে, আমাৰ সেই ছাৰজন আছিল একেবাৰেই নিৰালস্য প্ৰকৃতিৰ, তাতেই একেবাৰে ৰসহীন বিষয় এই কেমিষ্ট্ৰী! কেৱল নোটচ্‌হে দি গৈছিল মুখেৰে ভোৰভোৰাই, কিতাপ নোচোৱাকৈ লানি-নিছিগাকৈ আৰু এইদৰে অনৰ্গলভাৱে কৈ যাওঁতে চকু দুটা সদায়ে মুদি থাকিছিল ছাৰে, (হয়তো পূৰা গন্তব্য স্থানসমূহলৈ গুচি গৈছিল, কোনখন কিতাপত ক’ত কি মাল-বস্তু আছে ভাবি) গতিকে আমি দুষ্টালি কৰিলেও ছাৰে দেখা পোৱা নাছিল যেনিবা৷\nতাৰ পিছত, যিদিনা তাই টিউচনলৈ গ’ল, আমি টিউচন কৰি একেলগে আহোঁতে, আদবাটতে তাই মোৰ পৰা নোটচ্‌ৰ কপিখন খুজি লৈ গ’ল, নোটচ্‌বোৰ টুকি ল’বলৈ বুলি৷\nদুদিন পিছত তাই কপিখন ঘূৰাই দিয়াত মই একো নেমাতি বেগত ভৰাই থলোঁ৷ হোষ্টেললৈ আহি কপিখনত নোট কৰি লোৱা ‘পৰ্যায়বাচী টেবুল’ (periodic table)খন এফালৰ পৰা উধাই-মুধাই মুখস্থ কৰোঁ বুলি৷ যেনিয়ে যাওঁ, তেনিয়ে সেই কপিখন লগত লৈ ফুৰোঁতে পিছফালে কিবা এটা ভাৰী-ভাৰী যেন (ওজনৰ বাবে ) লগাত, আৰু বেক চাইদটো অলপ ডাঠ হৈ উখহি থকা যেন লগাত কপিখন ঘূৰাই-পকাই জীলাপ (cover)টো খুলি চাওঁ যে চাৰি পৃষ্ঠাৰ এখন দীঘলীয়া মস্ত লাভ লেটাৰ! আই ঐ!\nচকুৰে সৰিয়হ ফুল দেখা যেন পালোঁ, তৎমুহূৰ্ততে চকু থৰ কৰি চাই গ’লোঁ পিটপিটাই, কিনো লিখা আছে তাত৷\nহিয়া উপচাই দিয়া মৰমবোৰ ল’বা জানো…? তোমাৰ কথা ভাবি ভাবি মোৰ ৰাতিও টোপনি নহা হৈছে জানা…, প্লীজ, মোক হতাশ নকৰিবা দীপা…!\nব্লা…. ব্লা ….ব্লা…!\n… . … .. .\n…ইতি তোমাৰ মৰমৰ\nচিঠিখন পঢ়ি অণ্ঠ-কণ্ঠ শুকাই গ’ল, সম্পূৰ্ণকৈ পঢ়িবলৈ নহ’ল, ইপিনে চাৰে আঠবজাত প্ৰেকটিকেল ক্লাছ আছে, গা-ধোৱা, কাপোৰ ধোৱা ইত্যাদি, ইত্যাদিবোৰ কৰিবলৈ আছেই! উপন্যাস পঢ়াদি মাজে-মাজে ৰীল কাটি-কাটি পঢ়ি যাওঁতে ভৰি দুখন দেখোন ক’ব নোৱাৰাকৈ কঁপিবলৈ ধৰিছে৷ যিজনী ছোৱালীয়ে লাজ আৰু ভয়তে ল’ৰাৰ মুখলৈ চাবলৈ সাহস নকৰে, তাইৰ আজি এই দুৰৱস্থা! আগতিয়াকৈ জাননী নিদিয়াকৈ বা মুখেৰে টু-শব্দ এটা নোকোৱাকৈ কোনে দিলে, এই হেন মস্ত লাভ লেটাৰ?\nহে হৰি…! , হে ৰাম..! , কাক ক’ম, কোনে পতিয়ন যাব, মই নিৰ্দোষী বুলি? কাক দেখুৱাম এই বিয়াগোম চিঠিখন! কোনে কেতিয়া মোৰ অগোচৰে এই কামফেৰা গোপনে সংঘটিত কৰিলেবা! লগৰ ছোৱালীক ক’লে যদি কথাটো ভাইৰেল হৈ যায়!\nল’ৰাজনৰ নামটোও জানিব পৰা হ’লে তাক উধাই- মুধাই দুই-এচালি গালিকেই দিব পাৰিলোঁহেঁতেন৷ নিজৰ নাম ঊহ্য ৰাখি কেৱল ’মই’ বুলি লিখি সি যে কি গ্ৰহৰ প্ৰাণী আৰু কিমান চালাক-চতুৰ, তাকে বুজাইছে সেই হতভগীয়াই৷\nএইদৰে দুদিন উদ্বিগ্নতাৰ মাজত থাকি পিছদিনা টিউচনলৈ যাওঁতে, (লগৰজনী সেইদিনা পুৱাই আগতীয়াকৈ আহিছে)\n: অই, তোৰ কপিখন চাওঁ দেচোন৷\nমই কিয় বুলি সোধাত, তাই একপ্ৰকাৰ কপিখন বেগৰ পৰা টানি উলিয়াই লৈ কভাৰটো খুলিবলৈ লওঁতেই,\n: অই, ৰ’বি, ৰ’বি, কি বিচাৰিছ তাত হাঁ, তই মোৰ কপিখন এইদৰে খুলিছ যে…?\n(ইতিমধ্যে মই চিঠিখন সেই স্থানৰ পৰা আঁতৰাই থৈছোঁ৷ মোৰ বুলি ভাবি, হয়তো দুৰ্দান্ত সেই প্ৰেমিকজনে তাইক সি লিখা চাৰি পৃষ্ঠাৰ সেই লেটাৰখনৰ জাননীটো ইতিমধ্যে দি থৈছে আৰু সেইবাবেই তাইৰ এই উদ্বিগ্নতা…!)\n: এহ নহয় ৰ’হ, আকৌ হাতখনেৰে বিচাৰিবলৈ ধৰাত…\n: ঐ, কাৰবাৰ লাভ-লেটাৰ আছিল নেকি তাত?\nমোৰ প্ৰশ্নবানত তাই একপ্ৰকাৰ থতমত খাই,\n: ও ৰে৷\nবুলি অনুচ্চ কণ্ঠত কোৱাত মই সুধি দিলোঁ,\n: ঐ ছোৱালী, তোৰ ঘৰত মাতা নামটো দীপা নেকি?\nতাই সন্মতিৰে মূৰ দুপিওৱাত ময়ো জীৱনত প্ৰথমবাৰৰ বাবে পোৱা সেই দীঘলীয়া লাভ-লেটাৰখন বেগৰ এচুকৰ পৰা উলিয়াই দিলোঁ, (অলপ বেয়াও লাগিছিল হ’লে, )\n: হুহ্ ল’ এইখন, মোৰো ঘৰত মাতা নামটো দীপা বাবে, চিঠিখন কোনোবাই মোক দিয়া বুলি ভাবি যি ভয় খালোঁ নহয়৷ কোনে দিছে ক৷\nতাইক কেবাবাৰো সোধাত কোনোমতে সেই শান্ত বুলি ভাবি থকা ল’ৰাটোৰ নামটো ক’লে যেনিবা,\n: নহয় অ’, সি মোক মৰমতে ’দীপা’ বুলি মাতে..\nতই কাৰো আগত কথাবোৰ নকবি হাঁ, প্ৰ’মিজ কিন্তু৷\n: অ’ দে নকওঁ, কিন্তু আজি পাৰ্টি খুৱাব লাগিব হ’লে৷\nবুলি শান্ত হৈ থাকিলোঁ৷\nআচলতে, তাই মোৰ পৰা কপিখন নি সেই প্ৰেমিকজনক দিছিল চাগৈ নোটখিনি ’কপি’ কৰি দিবলৈ, আৰু সিয়ো কপিখনত দীপা নামটো দেখা পাই বচ, লিখি-মেলি কামফেৰা সাৱধানেৰে সমাপন কৰি কভাৰৰ মাজত গোপনে ভৰাই থ’লে আৰু তাঁহাতৰ ঘৰলৈ কপিখন শান্ত-শিষ্ট হৈ দিবলৈ যাওঁতে হয়তো মাক-বাপেক, ভায়েকহঁতক দেখি সেই চাৰি পৃষ্ঠাজোৰা লাভ-লেটাৰখনৰ কথা ভয়তে ক’বলৈ নহ’ল৷\n« চাহ জনগোষ্ঠীৰ মাজত প্ৰচলিত কাতি মাহৰ পৰব সাঁহৰাই বা গৰয়া পূজা – কলচুম বিবি\nবুধনী মূল: বনফুল (বলাইচাঁদ মুখোপাধ্যায় ) অনুবাদ: কৰবী দত্ত »


Amlopres Trio in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Amlopres Trio ar byavahar, ppali, parshwakriya, upkaar, kriya-pratikriya aaru satarkatabani\nAmlopres Trio ৰ মূল্য আৰু পেকৰ চাইজ - Amlopres Trio Price and Pack Size in Assamese\nAmlopres Trio ৰ লাভ আৰু ব্যৱহাৰসমূহ- Amlopres Trio Benefits & Uses in Assamese\nAmlopres Trio ৰ পালি আৰু সেয়া কেনেদৰে ল'ব- Amlopres Trio Dosage & How to Take in Assamese\nAmlopres Trio-ৰ উপাদানসমূহ- Amlopres Trio Active Ingredients in Assamese\nAmlopres Trio ৰ পাৰ্শ্চক্ৰিয়াসমূহ- Amlopres Trio Side Effects in Assamese\nAmlopres Trio সংক্ৰান্ত সতৰ্কতাবাণীসমূহ- Amlopres Trio Related Warnings in Assamese\nঅইন দৰৱৰ সৈতে Amlopres Trioৰ গুৰুতৰ ক্ৰিয়া-প্ৰতিক্ৰিয়া- Severe Interaction of Amlopres Trio with Other Drugs in Assamese\nAmlopres Trio মতভেদসমূহ- Amlopres Trio Contraindications in Assamese\nAmlopres Trio ৰ বিষয়ে সততে সোধা প্ৰশ্নসমূহ- Frequently asked Questions about Amlopres Trio in Assamese\nখাদ্য আৰু মদৰ সৈতে Amlopres Trio ক্ৰিয়া-প্ৰতিক্ৰিয়া- Amlopres Trio Interactions with Food and Alcohol in Assamese\nAmlopres Trio ৰ লাভ আৰু ব্যৱহাৰসমূহ - Amlopres Trio Benefits & Uses in Assamese\nAmlopres Trio তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmlopres Trio ৰ পালি আৰু সেয়া কেনেদৰে ল'ব - Amlopres Trio Dosage & How to Take in Assamese\nAmlopres Trio-ৰ উপাদানসমূহ - Amlopres Trio Active Ingredients in Assamese\nAmlopres Trio ৰ পাৰ্শ্চক্ৰিয়াসমূহ - Amlopres Trio Side Effects in Assamese\nগৱেষণাৰ ভিত্তিত, Amlopres Trio ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmlopres Trio সংক্ৰান্ত সতৰ্কতাবাণীসমূহ - Amlopres Trio Related Warnings in Assamese\nAmlopres Trio-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Amlopres Trio সুৰক্ষিত ভাবে গ্ৰহণ কৰিব পাৰে।\nAmlopres Trio-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAmlopres Trio ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Amlopres Trio কি প্ৰভাৱ দেখা গৈছে?\nAmlopres Trioৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Amlopres Trio কি প্ৰভাৱ দেখা গৈছে?\nAmlopres Trioৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Amlopres Trio ৰ কি প্ৰভাৱ দেখা গৈছে?\nহৃদয় ৰ বাবে Amlopres Trio কেতিয়াবাহে ক্ষতিকাৰক।\nঅইন দৰৱৰ সৈতে Amlopres Trioৰ গুৰুতৰ ক্ৰিয়া-প্ৰতিক্ৰিয়া - Severe Interaction of Amlopres Trio with Other Drugs in Assamese\nAmlopres Trio তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmlopres Trio মতভেদসমূহ - Amlopres Trio Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Amlopres Trio লোৱা অনুচিত যাতে -\nAmlopres Trio ৰ বিষয়ে সততে সোধা প্ৰশ্নসমূহ - Frequently asked Questions about Amlopres Trio in Assamese\nএই Amlopres Trio-এ অভ্য়াস বা নিচাৰ সৃষ্টি কৰে নেকি?\nAmlopres Trioৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Amlopres Trio লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Amlopres Trio লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nAmlopres Trio য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Amlopres Trio ক্ৰিয়া-প্ৰতিক্ৰিয়া - Amlopres Trio Interactions with Food and Alcohol in Assamese\nখাদ্য আৰু Amlopres Trioৰ ক্ৰিয়া-প্ৰতিক্ৰিয়া\nAmlopres Trio য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Amlopres Trioৰ মাজৰ প্ৰতিক্ৰিয়া\nAmlopres Trio লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nक्‍या Amlopres Trio के कारण इरेक्‍टाइल डिस्‍फंक्‍शन हो सकता है?\nAmlopres Trio की वजह से इरेक्‍टाइल डिस्‍फंक्‍शन हो सकता है। ये Amlopres Trio का असामान्‍य हानिकारक प्रभाव है। अगर Amlopres Trio लेने के बाद आपको इरेक्‍टाइल डिस्‍फंक्‍शन की समस्‍या हो रही है तो डॉक्‍टर से बात करें और किसी अन्‍य वैकल्‍पिक थेरेपी के बारे में पूछें।\nAmlopres Trio ৰ অনুকল্প - Substitutes for Amlopres Trio in Assamese\nআপুনি বা আপোনাৰ পৰিয়ালৰ কোনোবাই Amlopres Trio লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Amlopres Trio ব্যৱহাৰ কৰিছিল নেকি?\nআপুনি কিমান পৰিমাণে Amlopres Trio সেৱন কৰিছিল?\nআপুনি Amlopres Trio ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Amlopres Trio সেৱন কৰে?


টাইফাকেঃ সমাজ জীৱন, সংগ্ৰাম আৰু সমস্যা – Mahabahoo\nHome/Assam News & Articles/টাইফাকেঃ সমাজ জীৱন, সংগ্ৰাম আৰু সমস্যা\nপেইম থি গোহাঁই\nটাইফাকেসকল বৰ্তমান অসমত বসবাস কৰা অন্যতম ক্ষুদ্ৰ জনগোষ্ঠী। ডিব্ৰুগড় আৰু তিনিচুকীয়াৰ কেইখনমান গাঁৱত বসবাস কৰা তেওঁলোকৰ জনসংখ্যা মাত্ৰ প্ৰায় দুহেজাৰ। দুহেজাৰ জনসংখ্যাৰে আধুনিক বিশ্বত অস্তিত্ব সংগ্ৰামত ব্যস্ত হ’ব লগাটো সঁচাকৈয়ে এক বেদনাদায়ক কথা। নিজা সাংস্কৃতিক বৈশিষ্ট্যখিনি অটুট ৰাখিবৰ বাবে ৰাজনৈতিক, অৰ্থনৈতিক, সামাজিক, সাংস্কৃতিক দিশেদি বৃহৎ শক্তিসমূহৰ সচেতন অথবা অৱচেতন হেঁচাৰ বিৰুদ্ধে তেওঁলোকে যোৱা সময়ছোৱাত অহৰহ সংগ্ৰাম কৰিবলগীয়া হৈ আহিছে। লিপিবদ্ধ তথ্য অনুসৰি ১৭৭৫ চনত তেওঁলোক অসমলৈ প্ৰব্ৰজন কৰিছিল। প্ৰব্ৰজন কৰাৰ দিনৰেপৰা স্থায়ীভাৱে বসতি স্থাপনৰ বাবে টাইফাকেসকলে নিৰন্তৰ সংগ্ৰামত অৱতীৰ্ণ হ’বলগীয়া হৈছে। যাৰবাবে বিগত সময়ছোৱাত বিভিন্ন জাতি-জনগোষ্ঠীৰ সংস্পৰ্শলৈ আহিছে তেওঁলোক। উত্তৰ-পূৰ্বাঞ্চলত টাইফাকেসকলৰ বসতি স্থাপনৰ ইতিহাস অধ্যয়ন কৰিলেও দেখা যায় যে তেওঁলোকে সময় আৰু পৰিৱেশ অনুৰূপে মিলি লৈ বসবাস কৰিবলৈ প্ৰয়াস কৰি আহিছে।\nঐতিহাসিক পৰিক্ৰমা আৰু টাইফাকেসকলৰ অৱস্থানঃ টাইফাকেসকলৰ ইতিহাস ধৰি ৰখা দুখন পুথি বৰ্তমানে তেওঁলোকৰ সমাজত পোৱা যায়। সেই দুখন পুথি হ’ল— ‘লিক্ খৌখুন’ (ৰাজবংশাৱলী) আৰু ‘লিক্ খৌমৌং’ (জাতীয় বুৰঞ্জী)। এই দুয়োখন পুথিত অসমলৈ প্ৰব্ৰজনৰ পূৰ্বৱৰ্তী আৰু পৰৱৰ্তী সময়লৈকে জাতীয় জীৱনৰ আৰু ৰাজবংশৰ নানা উত্থান-পতনৰ বিৱৰণ পোৱা যায়।\nটাইফাকেসকলৰ জীৱন সংগ্ৰামৰ ঐতিহাসিক পৰিক্ৰমা অসমৰ লগত যুক্ত হৈছে ১৭৭৫ চনৰ সময়ৰপৰা। সেই সময়ছোৱাতেই টাইফাকেসকল বৰ্তমান উত্তৰ ম্যানমাৰৰ হৌকং উপত্যকাৰপৰা পাটকাই অতিক্ৰম কৰি অসমভূমিত প্ৰৱেশ কৰিছিল আৰু বৰ্তমান অৰুণাচলৰ ‘নংতাও’ নামে ঠাইত বসবাস কৰিছিল। ৰাজনৈতিক বিপৰ্যয়, অৰ্থনৈতিক, সামাজিক, প্ৰাকৃতিক দুৰ্যোগ আদি নানা কাৰণত ১৭৭৫ চনত টাইফাকেসকলে নিজৰ ৰাজ্য এৰি পাটকাই পাৰ হৈ অসমত প্ৰৱেশ কৰি প্ৰথমতে অৰুণাচলৰ ‘নংতাও’ নামে ঠাইত বসতি স্থাপন কৰে। ‘নংতাও’ত থকা কালছোৱাত টাইফাকেসকলে খামতি আৰু চিংফৌসকলৰ সান্নিধ্যলৈ আহিছিল আৰু তেওঁলোকৰ লগত পাৰস্পৰিক সহযোগিতাৰে বসবাস কৰিছিল। ১৭৯৭ চনত শদিয়াখোৱা গোহাঁইৰ খামতিসকলে কৰা বিদ্ৰোহৰ সময়ত বিদ্ৰোহ দমন কৰিবলৈ অহা আহোম সেনাই খামতিসকলৰ লগতে সমিলমিলে বসবাস কৰা টাইফাকেসকলক তেতিয়াৰ আহোম ৰাজধানী যোৰহাটৰ সমীপৰ দিচৈ নদীৰ পাৰত (বৰ্তমান ককিলামুখত) সংস্থাপিত কৰে। তাতো তেওঁলোক স্থানীয় বাসিন্দাৰ সৈতে বসবাস কৰিবলৈ চেষ্টা কৰিছিল। দিচৈত থকা সময়ছোৱাতেই মানৰ আক্ৰমণ সংঘটিত হয়। বুৰঞ্জীৰ তথ্য মতে আক্ৰমণৰ শেহত ম্যানমাৰলৈ (তেতিয়াৰ ব্ৰহ্মদেশ) উভতি যোৱাৰ সময়ত মান সেনাৰ লগত অহা টাইমূলৰ সৈন্যসকলে টাইফাকেসকলক চিনি পাই পুনৰ নিজৰ দেশলৈ উভতি যাবলৈ নিৰ্দেশ দি যায়। টাইফাকেসকলেও ১৮১৭ চনত মান সৈন্যৰ সৈতে উভতি গৈ বৰ্তমান অৰুণাচলৰ ‘নামচিক’ পায়গৈ। কিন্তু ‘নামচিক’ পোৱাৰ লগে লগে বাৰিষা আৰম্ভ হোৱাত বাট-পথ দুৰ্গম আৰু নানা প্ৰাকৃতিক দুৰ্যোগৰ আশংকা কৰি মান সেনাপতিৰ সন্মতি সাপেক্ষে টাইফাকেসকল নামচিকতে থাকি যায়। তাৰ পিছত ফাকেসকল ‘মান’ দেশলৈ ঘূৰি যোৱা হৈ নুঠিল। পৰৱৰ্তী সময়ত সমগ্ৰ অসমেই ব্ৰিটিছৰ অধীনলৈ যোৱাত টাইফাকেসকলো পুনৰ ভৈয়ামলৈ নামি আহে আৰু ১৮২৮ চন মানত বুঢ়ীদিহিং নদীৰ পাৰত মাৰ্ঘেৰিটাৰ সমীপত ইংথং নামে ঠাইত নিজাকৈ গাঁও স্থাপন কৰে। তাতেই টাইফাকেসকল পুনৰ চিংফৌসকলৰ সংস্পৰ্শলৈ আহে। ইংথঙৰপৰা সামান্য উজাই টাইফাকেসকল ১৮৩০ চনত বৰফাকে গাঁও প্ৰতিষ্ঠা কৰে। তাত বসবাস কৰা এচামে ১৮৫০ বৰ্ষৰ সময়ছোৱাত বুঢ়ীদিহিং নদীয়েদি ভটিয়াই আহি নাহৰকটীয়াৰ সমীপৰ নামফাকে আৰু টিপামত গাঁও পাতি বসতি স্থাপন কৰে। পৰৱৰ্তী সময়ত এই গাঁৱৰপৰা গৈ অন্য টাইফাকে গাঁওসমূহ প্ৰতিষ্ঠা কৰা হয়। বৰ্তমান টাইফাকে জনগোষ্ঠীয়ে বসবাস কৰা গাঁওসমূহ হৈছে— নাহৰকটীয়াৰ সমীপৰ নামফাকে আৰু টিপামফাকে, মাৰ্ঘেৰিটাৰ সমীপৰ বৰফাকে, মান ম’, নংলাই, লংফাকে, লিডুৰ সমীপৰ মৌংলাং, টিৰাপ গেটৰ সমীপৰ নিংগাম আৰু জাগুনৰ সমীপৰ ফানেং আদি। তাৰ বাহিৰেও অৰুণাচলত বিক্ষিপ্তভাৱে অন্য জনগোষ্ঠীৰ সৈতে টাইফাকেসকল বসবাস কৰি আছে।\nটাইফাকেসকলৰ সমাজ জীৱনঃ টাইফাকেসকল বৌদ্ধধৰ্মাৱলম্বী। ফলত দেখা যায় সাম্প্ৰতিক সময়ত তেওঁলোকৰ সমাজ জীৱনৰ বৌদ্ধ দৰ্শনৰ নানা দিশ প্ৰতিফলিত হৈছে। তেওঁলোকে পালন কৰা উৎসৱ আৰু অন্যান্য অনুষ্ঠানতো তাৰ প্ৰতিফলন ঘটিছে। সেই দৃষ্টিৰে টাইফাকেসকলৰ উৎসৱ দুটা ভাগত ভগাব পাৰি— লোক-উৎসৱ আৰু ধৰ্মীয় উৎসৱ। অৱশ্যে ধৰ্মীয় অনুষ্ঠানৰ বহুখিনিও পূৰ্বতে লোক পৰম্পৰাৰেই চলি আহিছিল। যিবোৰ উৎসৱ-অনুষ্ঠানৰ লোক পৰম্পৰা আৰু ধৰ্মীয় ৰীতিৰ সমন্বয় ঘটিছে সেইবোৰৰ ভিতৰত হ’ল— ‘পয় চাং কেন’, (বহাগ বিহুৰ সময়ত), ‘পয় অকৱা’ (আহিনৰ পূৰ্ণিমাত), ‘পয় কানট’ সাংঘা’ (অকৱাৰ এমাহৰ পিছত), ‘পয় মাইক’ চুম ফাই’ (মাঘ মাহৰ পূৰ্ণিমাত), ‘পয় নৌন চি’ (ফাগুনৰ পূৰ্ণিমাত) আৰু বছৰৰ বিভিন্ন সময়ত পাতিব পৰা ‘পয় কাত্থিং’, ‘পেত মোন চি হেইং’, ‘পয় মৌ হেইং’, ‘পয় খাম চাং’ মাংকালা (ঘৰৰ মংগল কামনা কৰি কৰা ঘৰুৱা অনুষ্ঠান) আদি। তাৰ বিপৰীতে এতিয়াও তেওঁলোকৰ সমাজত কিছুমান লোক পৰম্পৰা প্ৰচলিত হৈ আহিছে। যিবোৰত বৌদ্ধ ভিক্ষুৰ প্ৰয়োজন নহয় আৰু ধৰ্মীয় পৰম্পৰাৰে অনুশীলন কৰা নহয়। তাৰ ভিতৰত— ‘হংখন’ (ৰোগীক আৰোগ্য কৰা বিশেষ অনুষ্ঠান), শিশুৰ নামকৰণ অনুষ্ঠান, বিবাহ অনুষ্ঠান আদি। তদুপৰি তেওঁলোকৰ মাজত এতিয়াও ‘চাও চৌ’ (জাতি তথা গাঁওখনৰ সকলো অপশক্তিৰপৰা ৰক্ষা কৰা শক্তি)ৰ বিশ্বাস কৰে আৰু বছৰত দুবাৰ তাৰ পূজা-অৰ্চনা কৰা হয়। আনহাতে প্ৰতি আঠদিনৰ মূৰে মূৰে ‘গেনা’ (টাইফাকে ভাষাত ‘ৱান কাম’) পালন কৰাটোও টাইফাকে সমাজ জীৱনৰ অন্যতম বৈশিষ্ট্য। এই দুটা দিনত পথাৰত হাল বোৱা, মাটি খন্দা, দা-কুঠাৰ আদিৰ কাম কৰা আৰু পুৱা-গধূলি বেছি হাই-উৰুমি নকৰা আনকি উক্ত দুদিনত বিশেষ হাই-উৰুমি নকৰা আনকি উক্ত দুদিনত ৰাজহুৱা আৰু ঘৰুৱা উৎসৱ অনুষ্ঠান আয়োজিত নকৰা কাৰ্যই ‘গেনা’ দিনৰ গুৰুত্বৰ কথা অনুমান কৰিব পাৰি। গতিকে দেখা যায় বৰ্তমান টাইফাকেসকলৰ মাজত ধৰ্মীয় পৰম্পৰা তথা ভাবনাই যেনে স্থান লাভ কৰিছে অনুৰূপ ধৰণেৰে গুৰুত্ব লাভ কৰি আছে লোক পৰম্পৰাসমূহো।\nখাদ্যাভ্যাসৰ ক্ষেত্ৰতো টাইফাকেসকলৰ সুকীয়া বৈশিষ্ট্য আছে। তেওঁলোকে জাতীয় খাদ্য হিচাপে খোৱা খাদ্যসমূহৰ ভিতৰত — ‘পা চৌম’ (টেঙা মাছ) (এইবিধ ব্যঞ্জন প্ৰস্তুত কৰিবলৈ এসপ্তাহৰ প্ৰয়োজন হয়), ‘পা-চা’ (কেঁচা উৰিয়াম পাতৰ সৈতে তৈয়াৰ কৰা মাছৰ জোল), ‘খাও হ” (টোপোলা ভাত), ‘খাও লাম’ (চুঙাভাত), ‘খাও পুক’ (এবিধ পিঠা), ‘পেং হ’খান’ (এবিধ পিঠা), পা-পুক (তৰকাৰি বিশেষ), ‘পাকাত চৌম’ (লাইশাকৰ টেঙা) আদি। এইবিলাকৰ প্ৰস্তুত প্ৰণালী আন জনগোষ্ঠীৰ সৈতে নিমিলে। এইখিনিৰ লগতে তেওঁলোকৰ দৈনন্দিন খাদ্য সামগ্ৰীৰ তালিকাত বনৰীয়া শাক-পাচলি ব্যৱহাৰ কৰে। সেইবোৰৰ ভিতৰত হ’ল— মেছাকী (খাংখা), মেডেলুৱা (পালাপ মৌন), মেজেঙা (কান জাং), তেজমুৰী (নাম হম), মানিমুনি (পানাং), তিতাকচি (পানিত), নেফাফু (খিকাই), উৰিয়াম গছৰ পাত (খুমফাত) আদি।\nএইবোৰৰ বাহিৰেও যিবোৰ স্বকীয় বৈশিষ্ট্যৰ বাবে টাইফাকেসকলক পৃথকে আলোচনা কৰিব পাৰি, সেইবোৰ হ’ল— স্বকীয় সাজপাৰ আৰু সেইবোৰ নিজে বোৱা আৰু ৰং কৰা পদ্ধতি, যেনে— ‘ফা’ (লুঙি), ‘চিন’ (মেখেলা), ‘নাংৱাত’ (বিবাহিত মহিলাই বুকুত পিন্ধা মেঠনি), ‘ফা ফ’ক’ (অবিবাহিতা মহিলাই লোৱা চাদৰ), ‘নাংৱাত পজুং’ (বিয়াৰ সময়ত কইনাই মুগাৰে প্ৰস্তুত কৰা আৰু বুকুত পিন্ধা কাপোৰ), ফাহু (বয়োজ্যেষ্ঠসকলে মূৰত লোৱা পাগুৰি) আদি।\nঅসমত যিবোৰ জনগোষ্ঠীয়ে এতিয়াও চাংঘৰৰ পৰম্পৰা ধৰি ৰাখিছে তাৰ নিৰ্মাণৰ শৈলী আৰু ব্যৱহাৰ সকলো ক্ষেত্ৰতে কিছুমান নিৰ্দিষ্ট পাৰ্থক্য দেখা যায়। আনহাতে, জনগোষ্ঠীটোৰ সাংস্কৃতিক জীৱনৰ অংগ হিচাপে পৰিগ্ৰহ লাভ কৰাৰ অন্তত চাংঘৰ নিৰ্মাণৰ ক্ষেত্ৰতো বহু নীতি-নিয়ম মানি চলিবলগীয়া হয়। টাই ভাষাত চাংঘৰক কোৱা হয় ‘হৌনহাং’ (হৌন অৰ্থাৎ ঘৰ, হাং অৰ্থাৎ চাং)। টাইফাকেসকলৰ চাংঘৰ সাধাৰণতে সাতটা স্তৰ থাকে। অৰ্থাৎ মাটিত পোতা খুঁটাৰপৰা মানুহ বহিব পৰা, থাকিব পৰা অৱস্থালৈকে সাতটা বিভিন্ন স্তৰ থাকে। সেইখিনি হ’ল যথা— প্ৰথম স্তৰত খুঁটা (চাও), তাৰ ওপৰত দ্বিতীয় স্তৰত ভীম কাঠ (হোন) এই কাঠখিনিয়ে এটা খুঁটাৰ স’তে আনটো খুঁটাক সংযোগ কৰে। তৃতীয় স্তৰত ভীমকাঠখিনিক সংযোগ কৰি প্ৰায় দুই ফুট বহলকৈ গুৰিবাঁহ পাৰি দিয়া হয়। ইয়াক টাই ভাষাত কোৱা হয় ‘হৌন ফাং’। চতুৰ্থ স্তৰত বাঁহডালৰ বিপৰীতে প্ৰায় ছয় ইঞ্চিৰ আঁতৰে আঁতৰে কিছু পৰিমাণে সৰু আকাৰৰ বাঁহ পাৰি দিয়া হয়। ইয়াক কোৱা হয় ‘টৌং। পঞ্চম স্তৰত এই বাঁহডালৰ বিপৰীত দিশেদি বাঁহ চাৰি বা ছফালকৈ ফালি তাক চাৰিৰপৰা ছয় ইঞ্চিৰ আঁতৰে আঁতৰে কামি পাৰি দিয়া হয়। তাক কোৱা হয় ‘কেপ’। ষষ্ঠ স্তৰত বহিব পৰাকৈ উপযুক্ত কৰি বাঁহক সৰু সৰুকৈ ফালি বহলকৈ মেলি (চেচালি) দিয়া হয়। তাক টাই ভাষাত কোৱা হয় ‘ফাক’। সপ্তম স্তৰত ‘ফাক’ৰ ওপৰত পাটী পাৰি বহিব পৰাকৈ প্ৰস্তুত কৰি তোলা হয়। টাইফাকে সমাজৰ চাংঘৰ নিৰ্মাণ কৰিলে আৱশ্যকীয়ভাৱে এই সাতটা পৰ্যায়ৰ মাজেৰে নিৰ্মাণ কৰিব লাগে। আনহাতে, চাংঘৰৰ খুঁটাবোৰ মুঠ তিনিটা ভাগত ভাগ কৰি লৈ সেইমতে পৰ্যায়ক্ৰমে নিৰ্মাণ কৰা হয়। সেইবোৰ হ’ল ‘চাও ফি নাম’ (মূল খুঁটা এই খুঁটা পুতি ঘৰ নিৰ্মাণৰ আনুষ্ঠানিকতা আৰম্ভ কৰা হয়), ‘চাও পেক’ (ঘৰৰ অন্যান্য খুঁটাবোৰ) আৰু ‘চাও চম’ (বাৰাণ্ডাৰ খুঁটা) অনুৰূপ ধৰণেৰে চাংঘৰৰ অন্যান্যবোৰৰো ‘লাংখা’, টকৌ পাতখিনি য’ত চোওৱা হয় সেয়া ‘ক্যেপ’ আৰু ‘কেপ’ যাৰ ওপৰত বন্ধা হয় তাক ‘কণ’ বোলা হয়। এনেদৰে প্ৰত্যেকৰেই পৃথক নাম থাকে। তদুপৰি ঘৰৰ ব্যৱহাৰ, কোঠালিবোৰৰ ব্যৱহাৰ, ঘৰ সজোৱাৰ ধৰণ আদি অনুসৰিও ভিন্ন নাম দিয়া হয়। আলহী-অতিথিক আপ্যায়ন কৰিবৰ বাবে ‘কান নক’, শোৱা কোঠা ব্যৱহাৰ কৰাখিনিক ‘কাননন’ ৰান্ধনিঘৰক ‘হৌন তাংখাও’, প্ৰাৰ্থনাগৃহ হিচাপে ‘খক্ তাং চম’ আদি। সেই সকলোবোৰ ব্যৱস্থাৱলী ৰাখিহে চাংঘৰৰ পৰিকল্পনা তথা নিৰ্মাণ কৰা দেখা যায়। সাধাৰণভাৱে টাইফাকে সমাজৰ পৰম্পৰাগত চাংঘৰসমূহ দুটাঘৰ একত্ৰে সমান্তৰালকৈ নিৰ্মাণ কৰা হয়। ইয়াৰে এটা মূলঘৰ হিচাপে আৰু আনটো ৰান্ধনিঘৰ হিচাপে ব্যৱহাৰ কৰা হয়। মূলঘৰত চ’ৰাঘৰ, খোৱা-কোঠালিতে ৰান্ধনিঘৰত ৰন্ধা-মেলা, খোৱা-মেলাকে ধৰি অন্যান্য ঘৰুৱা কাম-কাজৰ বাবে ব্যৱস্থা কৰা দেখা যায়। বৰ্তমান অৱস্থাত চাংঘৰৰ নিৰ্মাণশৈলী কিছু পৰিৱৰ্তন হোৱা দেখা যায়। বৰ্তমান অৱস্থাত চাংঘৰ নিৰ্মাণশৈলীৰ কিছু পৰিৱৰ্তন হোৱা দেখা গৈছে যদিও মূল যি ব্যৱস্থাৱলী সেইবোৰৰ কোনো পৰিৱৰ্তন হোৱা নাই। টাইফাকেসকলৰ চাংঘৰৰ অন্য এক বৈশিষ্ট্যপূৰ্ণ অংগ হ’ল মুকলি চাঙৰ ব্যৱস্থা। ইয়াক টাই ভাষাত ‘চ্ছান’ কোৱা হয়। এই চাঙৰ ওপৰত কোনো ধৰণৰ চালি তথা বেৰ দিয়া নহয়। সাধাৰণতে চাঙৰ ওপৰতে কাঁহী-বাটি ধুবলৈ, বিভিন্ন সামগ্ৰী শুকুৱাবলৈ, মুকলি আকাশৰ তলত বহি পৰিয়ালৰ স’তে আলাপ কৰিবলৈ, তিতা কাপোৰ-কানি শুকুৱাবলৈ ইত্যাদি বিভিন্ন কাম-কাজ চাঙৰ ওপৰতে সমাপনৰ সুবিধাৰ বাবে ‘চ্ছান’ৰ ব্যৱস্থা কৰা হয়। প্ৰত্যেক চাংঘৰতে এখন বা দুখন ‘চ্ছান’ৰ ব্যৱস্থা কৰা দেখা যায়। প্ৰসংগতে উল্লেখ কৰিব পাৰি যে অতীততে ‘চ্ছান’তে বেছিভাগ লোককাহিনী, প্ৰবাদ, গীতসমূহ সৃষ্টি হৈছিল। ‘চ্ছান’ত বহি বয়োজ্যেষ্ঠসকলে কণ কণ শিশুসকলক নীতিশিক্ষামূলক লোকগীত, সাধু আদি শুনাইছিল। যিবোৰ আজিও তেওঁলোকৰ সমাজত ‘খাম্ নন্ চ্ছান’ (চ্ছানত শুই/জিৰণি গোৱা গীত) নামে পৰিচিত।\nটাইফাকে লোক-সংস্কৃতিৰ সৈতে ধৰ্মৰ সমন্বয় ঘটোৱা এটি মাধ্যম হ’ল টাইফাকে ভাষাৰ পুথিসমূহ। লিখিত ৰূপত পুথি লিখাৰ পৰম্পৰা চলি অহাৰপৰা বৰ্তমানলৈকে প্ৰায় তিনি শতাধিক বিভিন্ন বিষয়ৰ পুথি লিখা হৈছে। ইয়াৰ ভিতৰত ধৰ্মৰ লগত সম্পৰ্ক থকা বিষয়, যেনে—জাতক কথা, বুদ্ধৰ নীতি-শিক্ষাৰ কথা, ত্ৰিপিটকৰ বিভিন্ন অংশৰ অনুবাদ, ধৰ্মীয় নীতি-শিক্ষাৰ লগত যুক্ত কিংবদন্তি আদি ব্যাখ্যা কৰা পুথিৰ সংখ্যাই সৰ্বাধিক। ইয়াৰ উপৰি ৰামায়ণ আৰু মহাভাৰতৰ টাই অনুবাদো টাইফাকেসকলৰ সমাজত সংৰক্ষিত হৈ আছে। সেইফালৰপৰা ক’ব পাৰি অতীতৰেপৰা টাইফাকেসকলক পুথি অনুবাদ আদি বিষয়টো ধৰ্মীয় চেতনাই পৃষ্ঠপোষকতা কৰি আহিছে। বেছিভাগ পুথি বৌদ্ধ বিহাৰসমূহত ৰখাৰ ব্যৱস্থা আৰু পুথিদানৰ ক্ষেত্ৰত জনসাধাৰণৰ মাজত থকা অগাধ বিশ্বাস, সকলো দানতকৈ পুথি দানৰদ্বাৰা বেছি পুণ্য লাভ কৰিব পাৰি— এনে ধৰণৰ জনবিশ্বাসেই পুথিক ধৰ্মৰ স’তে প্ৰায় একাকাৰ কৰি ৰাখিছে। গতিকে ক’ব পাৰি টাইফাকে সমাজত টাই ভাষা শিকা, পঠনৰ অভ্যাস কৰা, লিখিবলৈ শিকা, টাই ভাষাত কথা পতা আদিবোৰো কোনো সংশয় নোহোৱাকৈ চলি আছে ধৰ্ম আৰু ধৰ্মীয় চেতনাৰ আৱেশৰ ছত্ৰছায়াতে।\nটাইফাকেসকলৰ বহু হস্তনিৰ্মিত কাৰুকাৰ্যত ধৰ্মীয় ভাবনাৰ চাব লক্ষ্য কৰা যায়। তেওঁলোকে নিৰ্মাণ কৰা ‘ওপ’, ‘পান’ আদিবোৰ দক্ষিণ-পূব এছিয়াৰ বৌদ্ধ গেগুদাৰ আৰ্হিৰ প্ৰভাৱ আছে। তদুপৰি বৰ্তমান প্ৰচলিত অন্যতম বাদ্যযন্ত্ৰ ‘কেচে’ৰো পোনপটীয়াকৈ বৌদ্ধ সংস্কৃতিৰেই দান।\nঅনাগত দিনৰ স্বপ্নঃ সংগ্ৰাম আৰু সমস্যাঃ সাংস্কৃতিক জীৱনৰ দৃষ্টিৰে টাইফাকেসকলে একপ্ৰকাৰ পৰিপূৰ্ণ জীৱন অতিবাহিত কৰি থকা যেন লাগিলেও অনেক সমস্যা আৰু সংগ্ৰামেৰে ভাৰাক্ৰান্তও হৈ আহিছে। যাৰ পৰিণতিত জনগোষ্ঠীটোৱে যিভাৱেৰে বিশ্বমানসত জিলিকি উঠিব লাগে, গুৰুত্ব লাভ কৰিব লাগে সেয়া হৈ উঠা নাই।\n(ক) টাইফাকেসকলে সন্মুখীন হৈ অহা এটি প্ৰধান সমস্যা হৈছে সাংবিধানিক স্বীকৃতিৰ সমস্যা। কাৰণ সকলো ধৰণৰ সাংস্কৃতিক, নৃতাত্ত্বিক উপাদানেৰে পৰিপূৰ্ণ হৈ থকাৰ পিছতো টাইফাকেসকল জনজাতি হিচাপে সৰ্বভাৰতীয় পৰ্যায়ত স্বীকৃতি লাভ কৰিবলৈ সক্ষম হোৱা নাই। যাৰবাবে পিছপৰা জাতি-জনগোষ্ঠীক উন্নত জাতিৰ সমানে সমানে আগবঢ়াই নিয়াৰ ভাৰতীয় সংবিধানৰ যি সংৰক্ষণ ব্যৱস্থা সেয়া টাইফাকেসকলে সৰ্বভাৰতীয় পৰ্যায়ত লাভ কৰিবলৈ সক্ষম হোৱা নাই। তেওঁলোকে কেৱল অসমৰ পৰিৱেশতহে সেই সংৰক্ষণ লাভ কৰি আহিছে। সৰ্বভাৰতীয় পৰ্যায়ত সাংবিধানিক স্বীকৃতিৰ বাবে কেইবা দশকজুৰি আৱেদন-নিৱেদন কৰি আহিছে যদিও এই দিশত কোনো পক্ষৰপৰা যোগাত্মক সঁহাৰি লাভ কৰা নাই। ই পৰিতাপৰ কথা।\n(খ) টাইফাকেসকলৰ গাঁওসমূহ শেহতীয়াভাৱে দক্ষিণ-পূব এছিয়াৰ দেশসমূহৰ টাইমূলীয়সকলৰ আকৰ্ষণৰ কেন্দ্ৰবিন্দু হৈ পৰিছে। ইয়াৰ প্ৰধান কাৰণ হৈছে তেওঁলোকে শ শ বছৰ ধৰি বৰ্তাই ৰখা টাই সংস্কৃতি। যাৰ বাবে টাই সংস্কৃতিৰ বিষয়ে গৱেষণা কৰিবলৈ আৰু চাবলৈ গৱেষক আৰু পৰ্যটকসকল নিয়মিতভাৱে টাইফাকে গাঁওসমূহ পৰিভ্ৰমণ কৰে। কিন্তু এনে সম্ভাৱনাৰে পৰিপূৰ্ণ হৈ আহিলেও টাইফাকে গাঁওবোৰত আন্তঃগাঁথনিক বিশেষ উন্নতি সাধন হোৱা নাই। গাঁওবোৰত পৰ্যটনৰ বিকাশৰ যথেষ্ট সুযোগ থকা সত্ত্বেও এতিয়াও পৰ্যটক থাকিব পৰা অতিথিগৃহ, সভা-সমিতি, আলোচনা চক্ৰ অনুষ্ঠিত কৰিব পৰা সভাগৃহ অভাৱ হৈ আহিছে।\n(গ) তিনিচুকীয়া জিলাৰ বহু টাইফাকে গাঁও ঐতিহাসিকভাৱে গুৰুত্বপূৰ্ণ। দ্বিতীয় বিশ্বযুদ্ধৰ সময়ৰ বহু স্মৃতিও এই গাঁওসমূহ প্ৰত্যক্ষ তথা পৰোক্ষভাৱে যুক্ত হৈ আহিছে। সেইসমূহ গাঁও আজিও অৱহেলিত। দ্বিতীয় বিশ্বযুদ্ধৰ ঐতিহ্যৰ পম খেদি বিংশ শতিকাৰ সত্তৰ দশকতে সেই সময়ৰ অসমৰ মুখ্যমন্ত্ৰী শৰৎচন্দ্ৰ সিংহই নিংগাম গাঁও ভ্ৰমণ কৰাৰ উপৰি এনিশা কটাই আহিছিল গাঁওখনত। কিন্তু বিড়ম্বনা এয়াই যে মুখ্যমন্ত্ৰীয়ে পদাৰ্পণ কৰা নিংগাম গাঁওখন এতিয়াও অৱহেলিত, সুচল যোগাযোগৰ অভাৱেৰে ভাৰাক্ৰান্ত হৈ আহিছে। সেইদৰে দ্বিতীয় বিশ্বযুদ্ধৰ সময়ৰপৰাই গুৰুত্ব লাভ কৰা ফানেং গাঁওখনো অৱহেলিত হৈ আহিছে। গাঁওখনলৈ যোৱা টিৰাপ নৈৰ ওপৰত দলং নিৰ্মাণ আজিও হৈ নুঠিল।\nঘ) জনসংখ্যা হৈছে আধুনিক গণতান্ত্ৰিক ব্যৱস্থাত ৰাজনৈতিকভাৱে গুৰুত্ব লাভ কৰা এটি উপাদান। টাইফাকেসকলৰ জনসংখ্যা অতি সীমিত হোৱা বাবে ৰাজনৈতিকভাৱে গুৰুত্ব লাভৰপৰাও বঞ্চিত হৈ আহিছে। অথচ ইংৰাজৰ আমোলত টাইফাকেসকলক মৌজাদাৰৰ পদ যচা হৈছিল। কিন্তু বৰ্তমানৰ নিৰ্বাচনী ৰাজনৈতিক ব্যৱস্থাত টাইফাকেসকলে এগৰাকী পঞ্চায়ত প্ৰতিনিধিও নিৰ্বাচিত কৰিব নোৱৰা অৱস্থা হৈছেগৈ। পৰিণতিত আৰ্থ-সামাজিক উন্নয়নৰ দিশেৰে টাইফাকেসকল বহু পিছপৰি থাকিবলগীয়া হৈছে।\nসামৰণিঃ ঐতিহ্য আছে। ইতিহাসো আছে। কিন্তু মানৱ সমাজৰ সময়ৰ খোজেৰে, সময়ৰ জোখেৰে আগবাঢ়ি থাকে। যি জাতিয়ে সময়ৰ লগত খোজ মিলাই আগবাঢ়িব নোৱাৰে সেই জাতি অৱধাৰিতভাৱে সময়ে এৰি থৈ যাব। সেই জাতিৰ সংস্কৃতি মৃত সংস্কৃতিলৈ পৰ্যৱসিত হ’ব। টাইফাকেসকল আজি সেই সন্ধিক্ষণত উপনীত হৈছে। ইতিহাস, ঐতিহ্যৰে পৰিপূৰ্ণ হ’লেও তাৰ লগে লগে জীৱন নিৰ্বাহৰ বাবে প্ৰয়োজনীয় অৰ্থনৈতিক সহায় আৰু কিছু পৰিমাণে ৰাজনৈতিক সদিচ্ছাৰ অভাৱৰ বাবে উন্নয়নৰ আলি কেঁকুৰিত কৰবাত ৰৈ যাবলগীয়া হয়। জীৱনৰ প্ৰশ্ন আৰু জীৱনৰ স্বপ্নতে কোনোবাটো পৰম্পৰা হয়তো এলাগী হ’বলৈ ধৰিছে, কোনোবাটো হৈছে আওপুৰণি। এনে প্ৰেক্ষাপটত এতিয়া প্ৰয়োজন হৈছে ইতিহাস, ঐতিহ্যক সময়ৰ আহ্বানৰ অনুৰূপে নৱকৰ্ষণেৰে আধুনিক যুগৰ উপযোগীকৈ আগবঢ়াই অনা আৰু উপস্থাপন কৰা। ইয়াৰ বাবে প্ৰয়োজন জনগোষ্ঠীটোৰ ভিতৰৰপৰা এক সাহসী, সৎ প্ৰচেষ্টা, জনগোষ্ঠীটোক ভালপোৱা, ঐতিহ্যৰ প্ৰতি শ্ৰদ্ধা কৰিবলৈ জনা, শিক্ষা এচাম সৎ লোকৰ সজ প্ৰচেষ্টা। এদিন নিশ্চয় তেনে লোকৰ আৱিৰ্ভাৱ হ’ব। আমাৰ দুৰন্ত আশাবাদ আছে।\nটাইফাকেসকলৰ জীৱন প্ৰবাহ এনেদৰেই চলিবনে? সাংস্কৃতিক উপাদানসমূহ আজিৰ দৰেই বৰ্তি থাকিবনে, সামাজিক শৃংখলা আৰু পৰিকাঠামো কটকটীয়া হৈ থাকিবনে? হেজাৰ প্ৰশ্ন সন্মুখত। এই প্ৰশ্ন সময়ৰ। সময়ৰ হাতত জনগোষ্ঠীৰ নতুন প্ৰজন্মই কিদৰে নিজকে তুলি ধৰে, নিজৰ চিনাকি কিদৰে ধৰি ৰাখে তাৰ ওপৰত নিৰ্ভৰ কৰিব ভৱিষ্যৎ দিনৰ টাইফাকেসকলৰ জীৱনযাত্ৰাৰ ঐশ্বৰ্যৰ ছবি। আজিৰ দহবছৰীয়া কিশোৰ-কিশোৰীয়ে অহা ত্ৰিছ বছৰ পিছত বয়স্ক জীৱনত ভাষা-সাহিত্য, তাঁত শিল্প, ঘৰ-দুৱাৰ, লোকাচাৰ, খাদ্যাভ্যাস, উৎসৱ সকলো এতিয়াৰ দৰেই অটুট ৰাখিবনে? তাৰ বাবে মানসিক তাগিদা অনুভৱ কৰিবনে? দুটা শতিকাৰ ট্ৰেজে়ডীময় সংগ্ৰামৰ মূল্য আৰু সন্মান, বৰ্তমান সময়ৰ সংগ্ৰাম আৰু সমস্যা অহা বিছ বছৰত কি ৰূপ ল’ব তাৰ ওপৰতেই আপাততঃ নিৰ্ভৰ কৰিছে টাইফাকেসকলৰ ঐতিহ্য আৰু অস্তিত্ব ৰক্ষাৰ সমাধানৰ উত্তৰো।


পাক প্ৰধান মন্ত্ৰী ইমৰাণ খানৰ পতন অনিবাৰ্য! সংগ ত্যাগ সহযোগী দলৰ | Asom Live 24\nপাক প্ৰধান মন্ত্ৰী ইমৰাণ খানৰ পতন অনিবাৰ্য! সংগ ত্যাগ সহযোগী দলৰ\nঅনাস্থা প্ৰস্তাৱৰ ভোটগ্ৰহণৰ পূৰ্বেই পাকিস্তানৰ ইমৰাণ খানৰ চৰকাৰ পতন ঘটাটো প্ৰায় নিশ্চিত হৈছে৷ সহযোগী দলে ইমৰাণ খানৰ দল তেহৰিক-ই-ইনচাফ(পিটিআই)ৰ সংগ ত্যাগ কৰি বিৰোধী শিবিৰত চামিল হোৱাৰ পিছতে এই আশংকা ঘণীভূত হৈছে৷\nউল্লেখ্য যে কিছুদিনৰ পৰা পাকিস্তানৰ ইমৰাণ খানৰ চৰকাৰখন ৰাজনৈতিক অস্থিৰতাত ভুগি আছে৷ বিৰোধী দলসমূহে ইমৰাণ খানৰ বিৰুদ্ধে অনাস্থা প্ৰস্তাৱ উত্থাপন কৰাৰ পিছতে তেওঁ চৰকাৰখনে অহা ৩১ মাৰ্চত অগ্নিপৰীক্ষাৰ সন্মুখীন হোৱাৰ কথা আছে৷\nবিৰোধী নেতা শ্বেহবাজ শ্বৰীফে ইমৰাণ খান চৰকাৰৰ বিৰুদ্ধে পাকিস্তানৰ সংসদত অনাস্থা প্ৰস্তাৱ উত্থাপন কৰিছে৷ সংসদৰ অধ্যক্ষই উক্ত প্ৰস্তাৱ গ্ৰহণ কৰি অহা ৩১ মাৰ্চত প্ৰস্তাৱৰ ওপৰত বিতৰ্কৰ আয়োজন কৰি সন্ধিয়া ৪ বজাত অনাস্থা প্ৰস্তাৱৰ সপক্ষে ভোটগ্ৰহণ কৰাৰ কথা৷\nকিন্তু ইয়াৰ এদিনৰ পূৰ্বে অৰ্থাৎ বুধবাৰে ইমৰাণ খানৰ দল পিটিআইৰ প্ৰধান সহযোগী দল মুত্তাহিদা কৌমি মুভমেণ্ট পাকিস্তান (এমকিউএম) খান চৰকাৰৰ সংগ ত্যাগ কৰি বিৰোধী শিবিৰত চামিল হোৱাই নহয় এক চুক্তিটো স্বাক্ষৰ কৰিছে৷ এমকিউএ-এ সংগ ত্যাগ কৰাৰ লগে লগে ইমৰাণ খানৰ চৰকাৰখন কাৰ্যতঃ সংখ্যালঘুত পৰিণত হৈছে৷\nইয়াৰ পিছতে পাক প্ৰধানমন্ত্ৰী ইমৰাণ খানে বুধবাৰে সন্ধিয়ালৈ প্ৰধানমন্ত্ৰীৰ পদৰ পৰা পদত্যাগ কৰাৰ সম্ভাৱনা আছে বুলি ৰাজনৈতিক মহলত চৰ্চা লাভ কৰা দেখা গৈছে৷\nলগতে পঢ়ক বেংক প্ৰৱঞ্চনা! দৈনিক ১০০ কোটি টকাকৈ হেৰুওৱাইছে দেশে\nইফালে, এমকিউএম-এ দেশৰখনৰ প্ৰধান বিৰোধী দল পাকিস্তান পিপলছ পাৰ্টি (পিপিপি)ৰ সৈতে চুক্তি স্বাক্ষৰ কৰাৰ পিছতে পিপিপিৰ অধ্যক্ষ বিলাৱাল ভুট্টো জৰ্ডাৰীয়ে এক টুইট কৰিছে৷ ‘‘ইতিমধ্যে ঐক্যৱদ্ধ বিৰোধী জোটত এমকিউএমৰ মাজত এক চুক্তি স্বাক্ষৰ হৈছে৷ ৰাবতা কমিটিয়ে পিপিপি নেতৃত্বাধীন ঐক্যৱদ্ধ বিৰোধী জোট আৰু এমকিউএমৰ মাজৰ চুক্তিক অনুমোদন জনাইছে৷’’ টুইটত জৰ্ডাৰীয়ে এইদৰে কয়৷\nউল্লেখ্য যে অনাস্থা প্ৰস্তাৱত ইমৰাণ খানক পৰাভূত কৰিবলৈ বিৰোধী শিবিৰক ১৭২ গৰাকী সাংসদৰ সমৰ্থনৰ প্ৰয়োজন৷ এমকিউএম-এ ইমৰাণ খানৰ সংগ ত্যাগ কৰাৰ পিছতে বিৰোধীৰ সমৰ্থিত সদস্যৰ সংখ্যা ১৭৭ লৈ বৃদ্ধি পালে৷ ইফালে ইমৰাণ খানৰ সমৰ্থনত আছে ১৬৪ গৰাকী সাংসদৰ সমৰ্থন৷ সেয়ে ইমৰাণ খানৰ চৰকাৰখন পতন একপ্ৰকাৰে নিশ্চিত বুলিয়ে ধাৰণা কৰা হৈছে৷


ৰাম বিলাস পাছৱান - অসমীয়া ৱিকিপিডিয়া\nউপভোক্তা পৰিক্ৰমা, খাদ্য আৰু ৰাজহুৱা বিতৰণ মন্ত্ৰী\n২৬ মে ২০১৪ – ৮ অক্টোবৰ ২০২০\n২৮ জুন ২০১৯ – ৮ অক্টোবৰ ২০২০\nজুলাই ২০১০ – ২০১৪\nৰাসায়নিক আৰু সাৰ মন্ত্ৰী\n২৩ মে ২০০৪ – ২২ মে ২০০৯\nসুন্দৰ লাল পাটৱা\nএম. কে. আলাগিৰী\n১ ছেপ্টেম্বৰ ২০০১ – ২৯ এপ্ৰিল ২০০২\nযোগাযোগ আৰু তথ্য প্ৰযুক্তি মন্ত্ৰী\n১৩ অক্টোবৰ ১৯৯৯ – ১ ছেপ্টেম্বৰ ২০০১\nচি. কে. জেফাৰ শ্বেৰীফ\nশ্ৰম আৰু কল্যাণ মন্ত্ৰী\nকে. চন্দ্ৰশেখৰ ৰাও\nৰাম সুন্দৰ দাস\nপশুপতি কুমাৰ পৰশ\nহাজীপুৰ লোকসভা সমষ্টি\nৰচেৰা লোকসভা সমষ্টি\nৰাম ৰতন ৰাম\nৰামশেখৰ প্ৰসাদ সিং\n৫ জুলাই, ১৯৪৬\nখাগাৰীয়া, বিহাৰ, ব্ৰিটিছ ভাৰত\n৮ অক্টোবৰ, ২০২০ (৭৪ বছৰ)\nলোক জনশক্তি পাৰ্টি\nজনতা দল, জনতা পাৰ্টি\nৰাজকুমাৰী দেৱী (বি. ১৯৬৯; বিবি. ১৯৮১)\nৰীনা শৰ্মা (বি. ১৯৮২–২০২০)\nপাটনা বিশ্ববিদ্যালয় (এম.এ., এল. এল. বি.)\n৩০ মে', ২০১৯-ৰ তথ্য\nৰাম বিলাস পাছৱান (ইংৰাজী: Ram Vilas Paswan; ৫ জুলাই ১৯৪৬ – ৮ অক্টোবৰ ২০২০) এগৰাকী ভাৰতীয় ৰাজনৈতিক নেতা। তেওঁ নৰেন্দ্ৰ মোদী মন্ত্ৰীসভাত উপভোক্তা পৰিক্ৰমা, খাদ্য আৰু ৰাজহুৱা বিতৰণ মন্ত্ৰী আছিল। ইয়াৰ লগতে তেওঁ লোক জনশক্তি পাৰ্টিৰ অধ্যক্ষ আৰু বিহাৰৰ পৰা ৰাজ্যসভাৰ সাংসদ আছিল। তেওঁ সংযুক্ত ছ'চিয়েলিষ্ট পাৰ্টিৰ সদস্য হিচাপে তেওঁৰ ৰাজনৈতিক জীৱন আৰম্ভ কৰিছিল আৰু ১৯৬৯ চনত বিহাৰ বিধান সভালৈ নিৰ্বাচিত হৈছিল। পিছলৈ পাছৱানে ১৯৭৪ চনত গঠনৰ পাছত লোক দলত যোগদান কৰে আৰু ইয়াৰ সাধাৰণ সম্পাদক পদ লাভ কৰে। তেওঁ ভাৰতত প্ৰযোজ্য হোৱা জৰুৰীকালীন অৱস্থাৰ বিৰোধিতা কৰি কাৰাবাস খাটিছিল। ১৯৭৭ চনত তেওঁ জনতা পাৰ্টিৰ প্ৰাৰ্থী হিচাপে হাজীপুৰ লোকসভা সমষ্টিৰ পৰা লোকসভালৈ নিৰ্বাচিত হয়। তাৰপিছত একে সমষ্টিৰ পৰা তেওঁ ১৯৮০, ১৯৮৯, ১৯৯৬, ১৯৯৮, ১৯৯৯, ২০০৪ আৰু ২০১৪ চনত লোকসভালৈ নিৰ্বাচিত হৈছিল।\n২০০০ চনত তেওঁ লোক জনশক্তি পাৰ্টি গঠন কৰে আৰু ইয়াৰ প্ৰতিষ্ঠাপক অধ্যক্ষ পদত অধিষ্ঠিত হয়। ২০০৪ চনত তেওঁ শাসনাধিষ্ঠিত সংযুক্ত প্ৰগতিশীল মৰ্চাত যোগদান কৰে আৰু মনমোহন সিং কেবিনেটত ৰাসায়নিক আৰু সাৰ মন্ত্ৰী আৰু তীখা মন্ত্ৰী পদবী লাভ কৰে।\n২০২০ চনৰ ৮ অক্টোবৰ তাৰিখে নতুন দিল্লীত তেওঁৰ মৃত্যু হয়। তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে ২০২১ চনত তেওঁক মৰণোত্তৰভাৱে দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।\n১৯৪৬ চনৰ ৫ জুলাই তাৰিখে ব্ৰিটিছ ভাৰতৰ অন্তৰ্গত বিহাৰৰ খাগাৰীয়া জিলাৰ শাহাৰবানিৰ এক দলিত পৰিয়ালত ৰাম বিলাস পাছৱানৰ জন্ম হৈছিল। তেওঁৰ পিতৃ জামুন পাছৱান আৰু মাতৃ চিয়া দেৱী। তেওঁ খাগাৰীয়াত অৱস্থিত পাটনা বিশ্ববিদ্যালয়ৰ অন্তৰ্ভুক্ত কোশী মহাবিদ্যালয়ৰ পৰা আইনৰ স্নাতক আৰু কলাৰ স্নাতকোত্তৰ ডিগ্ৰী লাভ কৰিছিল। ১৯৬৯ চনত তেওঁ বিহাৰ আৰক্ষীৰ উপ অধীক্ষক পদ লাভ কৰিছিল।\n↑ 1.0 1.1 1.2 1.3 "Rajya Sabha members". National Informatics Centre, New Delhi and Rajya Sabha. http://164.100.47.5/newmembers/Website/Main.aspx। আহৰণ কৰা হৈছে:9April 2013.\n↑ "List of Minister of Railways of India on Indian Railways Fan Club website". Indian Railways Fan Club. http://www.irfca.org/docs/railway-ministers.html। আহৰণ কৰা হৈছে:9April 2013.\n↑ "Ram Vilas Paswan, Dalit face at the Centre, dies after long innings". The Times of India.9October 2020. https://timesofindia.indiatimes.com/india/ram-vilas-paswan-dalit-face-at-the-centre-dies-after-long-innings/articleshow/78563578.cms। আহৰণ কৰা হৈছে:9October 2020. ; "Ram Vilas Paswan, union minister, passes away at 74" (en ভাষাত). mint. 8 October 2020. https://www.livemint.com/politics/news/ram-vilas-paswan-union-minister-passes-away-11602170143859.html। আহৰণ কৰা হৈছে: 8 October 2020.\n↑ Srivastava, Amitabh (5 July 2015). "Bihar elections: Ram Vilas Paswan remainedafacilitator, never the face". India Today. https://www.indiatoday.in/india/story/bihar-elections-ram-vilas-paswan-remained-a-facilitator-never-the-face-280760-2015-07-05। আহৰণ কৰা হৈছে: 18 December 2019.\n↑ "Ram Vilas Paswan". Business Standard India. https://www.business-standard.com/topic/ram-vilas-paswan.\n↑ 6.0 6.1 "Ram Vilas Paswan | Indian politician" (en ভাষাত). Encyclopedia Britannica. https://www.britannica.com/biography/Ram-Vilas-Paswan। আহৰণ কৰা হৈছে: 8 October 2020.\n↑ 7.0 7.1 "Ram Vilas Paswan - New Cabinet Minister Who Has Worked Under6PMs". NDTV.com. https://www.ndtv.com/people/pm-modi-cabinet-ram-vilas-paswan-new-cabinet-minister-who-has-worked-under-6-pms-2045662। আহৰণ কৰা হৈছে: 8 October 2020.\n↑ "Current Lok Sabha Members Biographical Sketch". 19 June 2006. http://164.100.24.208/ls/lsmember/biodata.asp?mpsno=296। আহৰণ কৰা হৈছে: 27 August 2020.\n↑ "Ram Vilas Dalit face wherever you go, Jitan Ram Manjhi can be Mahadalit face". 29 July 2015. http://indianexpress.com/article/india/politics/ram-vilas-dalit-face-wherever-you-go-manjhi-can-be-mahadalit-face/.\n↑ "PIB :: Profiles". pib.nic.in. http://pib.nic.in/profile/cabinet/20050601/ramvilaspaswan.asp। আহৰণ কৰা হৈছে: 8 November 2011.\n↑ @irvpaswan (26 March 2016). "1969 मे मेरा DSP मे और MLA दोनो मे एक साथ चयन हुआ।तब मेरे एक मित्र नेपूछा कि बताओ Govt बनना है या Servant ?बस तभी मैंने राजनीति ज्वाइन कर ली". https://twitter.com/irvpaswan/status/713721656754057217। আহৰণ কৰা হৈছে: 16 August 2020.\n↑ Srivastava, Amitabh (6 June 2019). "Ram Vilas Paswan: The Weather God" (en ভাষাত). India Today. https://www.indiatoday.in/india-today-insight/story/ram-vilas-paswan-the-weather-god-1543528-2019-06-06। আহৰণ কৰা হৈছে: 15 August 2020.\nটুইটাৰত Vilas Paswan ৰাম বিলাস পাছৱান\nOfficial লোকসভাৰ ৱেবচাইটত ৰাম বিলাস পাছৱান\n"https://as.wikipedia.org/w/index.php?title=ৰাম_বিলাস_পাছৱান&oldid=260128"ৰ পৰা অনা হৈছে\nএই পৃষ্ঠাখন ২৬ জানুৱাৰী, ২০২১ তাৰিখে ১০:০২ বজাত অন্তিম সংশোধন কৰা হৈছিল।


‘চিন্তমণি’ Archives - Growhills Publishing\nTag Archives: ‘চিন্তমণি’\nনীলমণি ফুকন।Nilmoni Phukan\nনীলমণি ফুকন–চমু পৰিচয় নীলমণি ফুকন (১৮৮০-১৯৭৮) এজন অসমীয়া কবি, বলিষ্ঠ গল্পলেখক আৰু এজন সুবক্তা আছিল। তেওঁৰ জন্ম ডিব্ৰুগড়ত। পিতৃৰ নাম লম্বোদৰ ফুকন। স্কুলীয়া শিক্ষা ডিব্ৰুগড়তেই সাং কৰি কোচবিহাৰ কলেজৰ পৰা বি. এ. পৰীক্ষা পাছ কৰে। তেখেত ডিব্ৰুগড়ৰ পৰা প্ৰকাশিত ‘আলোচনী’ যোৰহাটৰ পৰা প্ৰকাশ পোৱা ‘সাদিনীয়া বাতৰি’ কাকত আৰু ‘দৈনিক বাতৰি’ৰ সম্পাদক আছিল। তেওঁ ডিব্ৰুগড়ৰ জৰ্জ স্কুলৰ শিক্ষকতাৰে চাকৰি জীৱন আৰম্ভ কৰে। ভাষাৰ ওজস্বিতা ফুকনৰ গদ্যৰ বিশেষত্ব। তেওঁৰ উল্লেখযোগ্য কবিতা পুথিসমূহ […]


মাননি (টুৱাৰাম দত্ত) - সাহিত্য ডট অৰ্গ\nমাননি (টুৱাৰাম দত্ত)\n“আপোনাৰ মাটিখিনিত দুইমহলীয়া ঘৰৰ পাৰ্মিচন দিব পৰা নাযাব৷ প্ৰথম কথা আপোনাৰ মাটিৰ পৰিমাণ মাত্ৰ এঘাৰ লোচা৷ ইমান কম মাটিত আচলতে আৰ্ ছি ছি বিল্ডিংৰ প্ৰশ্নই আহিব নোৱাৰে৷ তাতে এতিয়া বিল্ডিং বাই ল’ খন নতুনকৈ ম’ডিফিকেশ্যন হোৱাৰ কথা আছে৷ বিল্ডিং এটাৰ বাবে নাই বুলিও অন্তত: পোন্ধৰ লোচা মাটি প্ৰয়োজনীয়৷” – বিৰক্তি ভৰা কন্ঠেৰে চলিহাক কথাখিনি কৈ উঠিল পৰিদৰ্শক ভৱেন ৰায়মেধিয়ে৷ ক্ষন্তেকৰ বাবে চলিহা অপ্ৰস্তুত হৈ পৰিল৷ পেন্টৰ জেপৰ পৰা ৰুমালখন উলিয়াই কপালৰ ঘামখিনি মোহাৰি ল’লে৷ কোঠাটোত পূৰ্ণোদ্যমে এ ছি চলি আছিল যদিও চলিহাৰ কপালৰ ঘামখিনি ৰোধ কৰিবলৈ এ ছি মেছিনটো যেন বাৰুকৈয়ে ব্যৰ্থ৷\n“কিবা এটা বেলেগ ৰাস্তা নাইনে ?”- চলিহাৰ কন্ঠত কাকূতিৰ সুৰ৷\n“ছ’ৰী, বেয়া নাপাব৷ তদুপৰি আপোনাৰ মাটিখিনিলৈ সোমোৱা ৰাস্তাটো৷ ৰাস্তা নহয় এটা ঠেক গলি৷ মাত্ৰ ছয় ফুটৰ সেই গলিটোৰে সোমাই আপুনি দুইমহলীয়া বিল্ডিং এটাৰ কথা কেনেকৈ কল্পনা কৰিব পাৰে ? সেইবাবে আপোনাৰ আৱেদন বিবেচনা কৰিব পৰা নহ’ব৷”\nকথাখিনি কৈয়েই পৰিদৰ্শক মেধিয়ে টেবুলৰ ওপৰৰ বিশেষ এটা ফাইল মেলি লৈ একান্তমনে তাত মনোনিৱেশ কৰিলে৷ চলিহা যথেষ্ট হতাশ হৈ পৰিল৷ বেছিকৈ হতাশ হ’ল আচলতে পৰিদৰ্শক শৰ্মামেধিৰ নঞৰ্থক উত্তৰটোৰ উপৰিও চলিহাৰ উপস্থিতিক তেওঁ একপ্ৰকাৰ অগ্ৰাহ্য কৰাৰ চেষ্টাটোতহে৷\nচলিহাই দুইমহলীয়া বিল্ডিং এটা নিৰ্মাণৰ বাবে মহানগৰ উন্নয়ন প্ৰাধিকৰণৰ ওচৰত আৱেদন কৰিছিল৷ তেওঁৰ মাটি বেছি নহয়৷ পৈতৃক উত্তৰাধিকাৰী হিচাপে পোৱা মাটিখিনিৰ অৱশেষ মাত্ৰ এঘাৰ লোছা মাটি৷\nগুৱাহাটীৰ কুমাৰপাৰা অঞ্চলৰ বাসিন্দা চলিহাহঁত আচলতে ককাকৰ দিনতেই মাটি কিনি মহানগৰত থিতাপি লোৱা পৰিয়াল৷ বৃটিছৰ দিনতেই কাছাৰীৰ মুন্সিফৰ চাকৰি কৰা ককাক লম্বোদৰ চলিহাৰ আচল ঘৰ আছিল উজনিৰ শিৱসাগৰৰ চাৰিংত৷ চাকৰিসূত্ৰে দেশ স্বাধীন নৌ হওঁতেই গুৱাহাটী গৰকা লম্বোদৰ চলিহাই কুমাৰপাৰা বুলিয়েই নহয়, উলুবাৰী, ভৰলু, ভঙাগড় আদি গুৱাহাটীৰ ভালেমান ঠাইত বহুতখিনি মাটি-সম্পত্তি সেই তাহানিৰ দিনতেই গঢ়ি তুলিছিল৷ তেওঁৰ পো-জী আছিল সাতোটি৷ সাতোটি সন্তানৰ মাজত সাতভাগ হোৱা সম্পত্তিবোৰ পিছলৈ নাতি-নাতিনীৰ দিনত ভাগ ভাগ হৈ টুটি আহিব ধৰিলে৷ বৰ্তমানৰ চলিহাৰ ভাগৰ এঘাৰ লোচা মাটিৰ প্লটটো আচলতে সেই বিশাল সম্পত্তিৰে এটা অৱশিষ্ট অংশ৷\nকুমাৰপাৰা অঞ্চলৰ তৰুনৰাম ফুকন পথৰ পৰা ঠেক গলি এটাৰে কিছুদূৰ সোমাই গ’লেই চলিহাৰ মাটিখিনি৷ আচলতে মূল পথৰ পৰাই প্ৰায় একবিঘা মাটিৰ এটা সুন্দৰ প্লটেই আছিল চলিহাৰ৷ দুবছৰৰ আগতে হোৱা ভায়েকৰ কেঞ্চাৰত বৰদেউতাকৰ পৰা কেবালাখো টকা ধাৰলৈ লব লগা হৈছিল চলিহাই৷ চলিহাৰ ভায়েক দুজন৷ দুয়োজনেই আছিল কৰ্মহীন নিবনুৱা৷ তাৰে ডাঙৰজনৰ যেতিয়া কমবয়সতেই কেঞ্চাৰ ৰোগ ধৰা পৰিল , বৰদেউতাক নিজেই আগবাঢ়ি আহিছিল৷ মুম্বাইলৈ উৰাজাহাজেৰে লৈ গৈ বেমাৰ দেখুওৱা , বেমাৰৰ চিকিৎসা কৰা , দৰৱ-জাতি কিনা সকলোবোৰ খৰচ বৰদেউতাকে কোনো সংকোচ নোহোৱাকৈয়ে হাতখুলি হিয়া উজাৰি কৰিছিল৷ কৃতজ্ঞতাত বৰদেউতাকৰ প্ৰতি মূৰ দোঁ খাই পৰিছিল চলিহাৰ৷ বৰদেউতাক নথকা হ’লে তেওঁ কোনোদিনেই ভায়েকৰ চিকিৎসা কৰিব হয়তো নোৱাৰিলেহেঁতেন৷ চলিহাৰ উপাৰ্জন নগণ্য৷ চৰকাৰী অফিচ এটাত সামান্য এটা টাইপিষ্টৰ চাকৰি৷ টাইপিষ্টৰ বেতনেৰে কেঞ্চাৰৰ লগত যুঁজ দিয়াটো চলিহাৰ দৰে মানুহৰ বাবে অলীক কল্পনা৷ তেনেসময়ত বৰদেউতাকৰ সহায়ৰ হাত, হাততে সৰগ ঢুকি পোৱাৰ নিচিনা৷ হলেও চলিহাৰ ভায়েক বেছি দিন জীয়াই নাথাকিল৷ ভগৱানৰ ইচ্ছাত বিধিপথালি দিয়াৰ সামৰ্থ্য আচলতে কাৰোৱেই নাছিল৷ ভায়েকৰ মৃত্যুৰ পিছতহে বৰদেউতাকৰ আচল স্বৰূপটো চলিহাৰ সন্মুখত উন্মোচিত হৈছিল৷ ভায়েকৰ চিকিৎসাৰ বাবে খৰচ হোৱা সমুদায় ধন হিচাপ কৰিলে কেবালাখৰো ওপৰ হয়৷ চলিহাৰ দৰে নিমাখিত, নিঃকিন মানুহ এটাৰ পক্ষে সিমানখিনি টকা পৰিশোধ কৰা সপোনৰো অগোচৰ৷ সেয়েহে টকাখিনিৰ বিপৰীতে বৰদেউতাকে চলিহাৰ এক বিঘা মাটিৰ এটা বুজন অংশ প্ৰায় জোৰ কৰিয়েই নিজৰ নামত লিখাই লৈছিল৷ মূল পথৰ সন্মুখৰ অংশ নিজৰ নামত ৰাখি পিছৰখিনিৰ বাবে চলিহাহঁত অহা-যোৱা কৰিবলৈ এটা সামান্য গলি যেন ঠেক ৰাস্তা এটা তেওঁ এৰি দিছিল৷ তাৰ পিছত বেচ্ তৎপৰতাৰে মাটিডোখৰৰ চাৰিওসীমাত ওখ দেৱাল দিয়াৰ কামো শেষ কৰি পেলাইছিল বৰদেউতাকে৷ প্ৰায় ছয় ফুটমানৰ ঠেক গলি এটাৰে চলিহাহঁত যেতিয়া নিজৰ খেৰ-বাহঁৰ চালি ঘৰটোলৈ অহা যোৱা কৰিছিল নিজকে বৰ্হি-বিশ্বৰ পৰা বিছিন্ন , সমাজ জগতৰ পৰা নিলগৰ এক অচিন অজান দ্বীপৰ অকলশৰীয়া বাসিন্দা যেন অনুভৱ কৰিছিল চলিহাই৷ মহানগৰীত আচলতে চলিহাহঁতৰ দৰে মানুহৰ দাম নাই৷ তেওঁলোক একো একোটা অচল মুদ্ৰা৷ ককাকৰ দিনৰে অজস্ৰ মাটি-সম্পত্তিৰ অধিকাৰী বিখ্যাত চলিহা পৰিয়ালৰ এইজন চলিহাৰ ভাগত নিজৰ বুলিবলৈ ৰৈছিল মাথো এঘাৰ লোচাৰ এটুকুৰা সৰু মাটিত খেৰ-বাঁহৰ এটি জুপুৰি হেন চালিঘৰ৷\nৰহমানেই প্ৰথম কথাষাৰ উলিয়াইছিল৷ চলিহাৰ সৈতে একে অফিচৰে চাকৰিয়াল ৰহমান৷ হওঁতে পদৱীত অলপমান ওখ যদিও ৰহমানৰ চলিহাৰ প্ৰতি ব্যৱহাৰ সদায় বন্ধুৰ দৰে৷ আজিকালি বেংক লোন পাবলৈ সহজ৷ ৰহমানৰ সম্পৰ্কীয় ভায়েক এজন ষ্টেট বেংকৰ ওপৰ খাপৰ বিষয়া৷ ভঙাগড় শাখাতে কৰে৷ দৰকাৰী কাগজ পত্ৰবোৰ ঠিক-ঠাকে থাকিলে চলিহাৰ বাবে বিল্ডিং লোন এটা পাবলৈ বৰ এটা টান হ’ব নালাগে৷ বহল হৃদয়ৰ বন্ধু ৰহমানৰ মতে আজিৰ দিনত মহানগৰীত চলিহাৰ সাধাৰণভাৱে হলেও এখন কংক্ৰিটৰ ঘৰ থকা উচিত৷ নিজৰ দিনবোৰ বাৰু এনেকৈয়ে পাৰ হ’ল, কিন্তু উঠি অহা ল’ৰা-ছোৱালী দুটাৰ ভৱিষ্যতৰ দিনবোৰলৈ চাই চলিহাই সময় থাকোঁতেই কিবা এটা কৰা উচিত৷ ল’ৰা-ছোৱালী দুটাৰ কপাল দুখনত খেৰ-বাঁহৰ জুপুৰি এটা গতাই দি নিজ দায়িত্বৰ সামৰণি মৰাটো চলিহাৰ দৰে মানুহ এজনৰ পক্ষে কেতিয়াও উচিত নহ’ব৷\nসহকৰ্মী ৰহমানৰ কথাবোৰে চলিহাৰ মন চুইছিল৷ কিবা এটা কৰা উচিত৷ অন্তত: ল’ৰা-ছোৱালী দুটাৰ বাবে৷ তেওঁৰ সৰু অকণমান মাটিটুকুৰাত মন থাকিলেও ডাঙৰ কালিৰ ঘৰ এখন কেতিয়াও নবহে৷ কিন্তু কংক্ৰিটৰ ঘৰ এখনত হাত দিবই যেতিয়া আজিৰ দিনৰ প্ৰায়বোৰ সুবিধাই তাত থকা উচিত৷ প্ৰয়োজনীয় কোঠা আৰু সুবিধাবোৰ পাবলৈ হ’লে ঘৰখন কমপক্ষেও দুইমহলা হোৱা প্ৰয়োজন৷ ভূমি মহলাত তেওঁ পৰিয়ালৰ সৈতে নিজে থাকি প্ৰথম মহলাটো ভাড়া দিয়াৰ কথাও চিন্তা কৰিব পাৰে৷ আজিকালি যিহে মহঙাৰ যুগ৷ এটা মহলা ভাড়া দিব পাৰিলে অন্তত: দুটা অতিৰিক্ত পইচাৰ মুখ দেখিব পাৰে৷ এবাৰ বেংক লোন ল’লে মাহে মাহে লগা কিস্তিৰ পইচাখিনিকে ভাড়াৰ পৰা যদি ওলাই আহে তেওঁ মানুহটোৱে যথেষ্ট সকাহ পায়৷\nহাজাৰ হলেও চলিহাৰ দৰে মানুহ এজনে কংক্ৰিটৰ বিল্ডিং এটা কৰিম বুলি আগবঢ়াটো আকাশত চাং পতাৰ নিচিনা কথা৷ কিন্তু ৰহমান মানুহজন বেচ্ উৎসাহী৷ তেওঁৰ মতে আজিকালি কিছুমান বিষয়ত বিভিন্ন সুবিধা আছে৷ অলপমান চকু-কাণ মেলি ঠেং দাঙিলেই হ’ল৷ চলিহাৰ প্ৰভিডেন্দ ফান্দ, কিছু জমা টকা আদিৰে আৰম্ভনী টো কৰিব পাৰিলে বিল্ডিং টোৰ পিচৰ কামখিনি লোনৰ পইচাৰে আগবঢ়াই নিয়াত বিশেষ অসুবিধা হ’ব নালাগে৷ চাঁদ দুখন তুলি যেনেতেনে তৰ্জাৰ বেৰা দিয়েই সোমাই ল’ব পৰা যাব৷ পকা চাঁদৰ ওপৰত তৰ্জা বেৰাৰ সৰু কোঠাবোৰতো আজিকালিৰ মহানগৰত বেচ্ ভাড়া পোৱা যায়৷ তাৰ পইচাৰে বেংকৰ মাহিলী কিস্তিবোৰ নিয়মীয়াকৈ পৰিশোধ কৰি লোনটো পুনৰ অলপ এক্সটেনচন কৰি লব পাৰিলে সামৰণীৰ কামবোৰ অসুবিধা নোহোৱাকৈয়ে কৰিব পাৰি৷\nআজিকালি মহানগৰীত ঘৰ বান্ধিবলৈ মহানগৰ উন্নয়ন প্ৰাধিকৰণৰ কাৰ্য্যালয়ৰ পৰা অনুমতি লব লাগে৷ তাৰবাবে সম্ভাৱ্য ঘৰটোৰ নক্সা, ঘৰটো যিহেতু কংক্ৰিটৰ, ইয়াৰ প্ৰয়োজনীয় গাঁথনিৰ স্থায়িত্বৰ প্ৰমাণ পত্ৰ, নিৰ্মাণ খৰচৰ প্ৰাক্ কলন ইত্যাদিবোৰ স্বীকৃতিপ্ৰাপ্ত অভিযন্তা বা স্থপতিবিদৰ পৰা তৈয়াৰ কৰি প্ৰাধিকৰণৰ অফিচত দাখিল কৰিব লাগে৷ প্ৰাধিকৰণে মাটিৰ মূল নথি পত্ৰ,নক্সা আদি পৰীক্ষা কৰাৰ উপৰিও মাটিখিনিৰ চৰ-জমিন পৰিদৰ্শন কৰি আপত্তিবিহীন অনুমতি দিলেহে বেংকে ঘৰটোৰ বাবদ লোন মঞ্জুৰ কৰিব পাৰে৷ অফিচৰ পৰা ওলায়েই এদিন সন্ধিয়া এটাত চলিহাই ৰহমানৰ লগত একেলগে ৰাজগড় ৰোডৰ নাম থকা প্ৰাইভেট অভিযন্তা এজনৰ চেম্বাৰ পালেগৈ৷ নক্সা, প্ৰাক্ কলন ইত্যাদি দৰকাৰী নথিবোৰ লাহে লাহে প্ৰস্তুত হৈ উঠিল৷\nমহানগৰ উন্নয়ন প্ৰাধিকৰণৰ ওচৰত গৃহ নিৰ্মাণৰ আৱেদন কৰিয়েই চলিহাই এখন বিচিত্ৰ জগতৰ মুখামুখি হ’ল৷ নিজৰ অফিচৰ টাইপ-ৰাইটাৰৰ সন্মুখতেই দিনটোৰ সৰহভাগ সময় কটোৱা চলিহাৰ বাবে এইখন জগত সম্পূৰ্ণ অচিনাকি৷ চৰকাৰী অফিচ নহয়, যেন এখন দিয়া-লোৱাৰ বজাৰ৷ এইখন বজাৰত সোমাই নিজৰখিনি হাচিল কৰাৰ এক অঘোষিত প্ৰতিযোগিতাত মানুহবোৰ ব্যস্ত৷ আৱেদন কৰাৰ পৰা আৰম্ভ কৰি ক্ষেত্ৰ পৰিদৰ্শকক লৈ মাটি পৰিদৰ্শন , ডিলিং এছিচটেন্ট , নগৰ পৰিকল্পক , পিয়ন, কেৰাণী, চকীদাৰটোৰ পৰা অফিচৰ গেটৰ সন্মুখৰ চিকিউৰিটিটোলৈকে-আটাইবোৰ ঘটনা আৰু চৰিত্ৰই চলিহাৰ দৰে নিমাখিত, নিৰীহ চৰিত্ৰৰ মানুহটোক বিস্ময়ত হতবাক কৰি তুলিলে৷ আৰু সৰ্বশেষত এতিয়া ক্ষেত্ৰ পৰিদৰ্শক ভৱেন ৰায়মেধিয়ে চূড়ান্ত ঘোষণা কৰিলে-“আপোনাৰ আৱেদন বিবেচনা কৰিব পৰা নহ’ব৷”\nঠেক প্ৰৱেশ পথ আৰু কম পৰিমাণৰ মাটি – মূলতঃ এই দুটা অজুহাততে চলিহাৰ আৱেদন নাকচ হ’ব৷ এতিয়াও কথাবোৰ চূড়ান্ত হোৱা নাই৷ পৰিদৰ্শক ভৱেন ৰায়মেধিয়ে মৌখিক ভাৱেহে কৈছে৷ যোৱা চাৰি-পাঁচমাহ অফিচ খতি কৰি প্ৰাধিকৰণৰ অফিচলৈ তাঁত-বাতি কৰা চলিহা হতাশ হৈ পৰিল৷ বিমৰ্ষ মন এটা লৈ উভতাৰ পথত ৰহমানক কথাষাৰ জনাবৰ মন গ’ল৷ আজি ভালেমান দিন ৰহমান গুৱাহাটীৰ বাহিৰত আছিল৷ আচলতে সকলো ক্ষেত্ৰতে চলিহাক দিহা-পৰামৰ্শৰে সহায় কৰা ৰহমান প্ৰাধিকৰণৰ অফিচৰ আৱেদন পৰ্বৰ এই সমগ্ৰ সময়চোৱাত চলিহাৰ লগত নাছিল৷ অফিচৰে বিশেষ এটা ট্ৰেইনিংৰ কামত মুম্বাইত আছিল৷ সদ্যহতে তেওঁ গুৱাহাটীৰ অফিচলৈ আহি পুনৰ কামত ধৰিলে৷\n“কিবা এটা হ’ব৷ ইমান সহজতে সকলো শেষ হৈ যাব দিব নোৱাৰি৷”- ৰহমানৰ এই গুণটোৱেই চলিহাৰ ভাল লাগে৷ সহজতে হাৰ মনা চৰিত্ৰৰ নহয়৷\n“আপুনি কিবা-কিবি দিয়া লোৱা কৰিছিলে নেকি ?”\n“না-নাই, আচলতে ভালদৰে কথা পতাৰ কোনদিনানো সুযোগ পালো ? -পৰিদৰ্শক জন যিহে গোঙোৰা স্বভাৱৰ৷ আমাৰ নিচিনা বোৰৰ ফালে মূৰ দাঙিয়েই চাব নিবিচাৰে৷”\nৰহমান যুগৰ সৈতে তাল মিলাই চলা মানুহ৷ কাক কিদৰে সুধিব লাগে সেয়া তেওঁৰ নখ-দৰ্পণত৷ আজিৰ যুগৰ দিয়া লোৱা, ভাগ-বতৰা সংস্কৃতিৰ ৰেহ-ৰূপৰ সৈতে ৰহমান বাৰুকৈয়ে পৰিচিত৷ আৰু এনে এজন ৰহমান থাকোঁতে চলিহাৰ আৱেদন নাকচ হ’ব ! না: হ’বই নোৱাৰে৷ …….\nকাছাৰীৰ গছজোপাৰ তলত চলিহা ৰৈ আছে৷ এফিডেফিট দুখন ন’টাৰীৰ পৰা চহী কৰাই উকিল জন এই আহেহে লাগে৷ এখন এফিডেফিটত তেওঁৰ বক্তব্য হ’ল- যিহেতু তেওঁৰ মহানগৰৰ অন্য কোনো ঠাইত বেলেগ মাটি নাই…সামৰ্থ্যও নাই…এয়া সম্পূৰ্ণ ৰূপে পৈতৃক সূত্ৰে পোৱা জমিন গতিকে ঘৰ এখন সাজিবলৈ অনুমতি পাবই লাগিব৷ সিখন বৰদেউতাকে কৰা৷ আচলতে বেলেগ এজনৰ ভুৱা চহীৰে ভুৱা বৰদেউতাকে ঘোষণা কৰিছে যে –যিহেতু চলিহাৰ প্ৰৱেশ পথৰ ঠেক গলিটোৰ সন্মুখৰ মাটিখিনি তেওঁৰ নিজা, গতিকে ভতিজাকে ভৱিষ্যতে গাড়ী থ’বলৈ ( যদি নিজৰ হয়গৈ বা ভাৰাতীয়াৰ থাকে ) তেওঁৰ চোঁতাল খন বিনা অনুমতিৰে ব্যৱহাৰ কৰিব পাৰিব৷\nএকে অফিচৰে সহকৰ্মী ৰহমান চলিহাৰ বাবে সঁচাকে পৰম বিস্ময়৷ আজিৰ যুগৰ প্ৰকৃত প্ৰতিনিধি৷ এফিডেফিট দুখন লৈ উকিল জন আহিল৷ চলিহাই পাচশ টকাৰ নোট এখন উলিয়াই দিলে ; মাননি হিচাপে৷ এই এফিডেফিট দুখন দাখিল কৰাৰ পৰামৰ্শ দিয়াৰ বাবদ কালি ৰহমানে পৰিদৰ্শক ভৱেন ৰায়মেধিক বিশ হাজাৰ দিছিল ; মাননি হিচাপে৷\n← ছিক্কিটেক্স আৰু ই-নৰ্থ ইষ্ট বঁটা বিতৰণী অনুষ্ঠানৰ অভিজ্ঞতা আৰু অনুভৱ (উদ্দীপ তালুকদাৰ )\nনিয়তি…..(অনামিকা বৰুৱা) →\nগল্ফীৰ ডায়েৰি: মৌচুমী বৰি\nJune 14, 2014 March 10, 2021 0


18.11.20 Morning Assame Murli Om Shanti BapDada Madhuban\n“মৰমৰ সন্তানসকল – এতিয়া তোমালোক সত্য পিতাৰ দ্বাৰা সত্য দেৱতা হৈ আছা, সেইকাৰণে সত্যযুগত সৎসঙ্গ কৰাৰ দৰকাৰ নাই”\nসত্যযুগত দেৱতাসকলৰ দ্বাৰা কোনো বিকৰ্ম হ’ব নোৱাৰে কিয়?\nকিয়নো তেওঁলোকে সত্য পিতাৰ বৰদান প্ৰাপ্ত কৰিছে। বিকৰ্ম তেতিয়া হয় যেতিয়া ৰাৱণৰ অভিশাপ পাবলৈ ধৰে। সত্য-ত্ৰেতাত হয়েই সৎগতি, সেই সময়ত দুৰ্গতিৰ নাম নাথাকে। বিকাৰেই নাথাকে যাৰ বাবে বিকৰ্ম হ’ব। দ্বাপৰ-কলিযুগত সকলোৰে দুৰ্গতি হৈ যায় সেইকাৰণে বিকৰ্ম হৈ থাকে। এইটোও বুজিবলগীয়া কথা।\nঅতি মৰমৰ আত্মিক সন্তানসকলৰ প্ৰতি পিতাই বহি বুজায় - এওঁ পৰম পিতাও হয়, পৰম শিক্ষকো হয়, পৰম সৎগুৰুও হয়। পিতাৰ এনেকুৱা মহিমা কৰিলে আপোনাআপুনি সিদ্ধ হৈ যায় যে কৃষ্ণ কাৰো পিতা হ’ব নোৱাৰে। তেওঁতো হৈছে সৰু শিশু, সত্যযুগৰ ৰাজকুমাৰ। তেওঁ শিক্ষকো হ’ব নোৱাৰে। নিজেই বহি শিক্ষকৰ পৰা পঢ়ে। গুৰুতো তাত নাথাকে কিয়নো তাত সকলো সৎগতিত থাকে। আধাকল্প হৈছে সৎগতি, আধাকল্প হৈছে দুৰ্গতি। গতিকে তাত হৈছে সৎগতি সেইকাৰণে তাত জ্ঞানৰ প্ৰয়োজন নাথাকে। নামেই নাথাকে, কিয়নো জ্ঞানেৰে 21 জন্মৰ কাৰণে সৎগতি পোৱা যায় আকৌ দ্বাপৰৰ পৰা কলিযুগৰ অন্তলৈকে দুৰ্গতি হয়। তেন্তে কৃষ্ণ আকৌ দ্বাপৰত কেনেকৈ আহিব পাৰে। এইটোও কাৰো ধ্যানত (খেয়ালত) নাহে। এটা এটা কথাত বহুত গূঢ় ৰহস্য নিহিত হৈ আছে, যিবোৰ বুজোৱাতো বহুত জৰুৰী। তেওঁ হৈছে পৰমপিতা, পৰম শিক্ষক। ইংৰাজীত ‘চুপ্ৰিম’ বুলিয়ে কোৱা হয়। ইংৰাজী শব্দ কিছুমান ভাল হয়। যেনে ‘ড্ৰামা’ শব্দটি আছে। ড্ৰামাক নাটক বুলি কোৱা নহ’ব, নাটকত সাল-সলনি হয়। এই সৃষ্টি চক্ৰ ঘূৰি থাকে - এনেকৈ কয়ো কিন্তু কেনেকৈ ঘূৰে, হুবহু ঘূৰে নে সলনি হয়, এইটো কোনেও নাজানে। কয়ো যে যিবোৰ নিৰ্ধাৰিত হৈ আছে সেয়াই চলি আছে... নিশ্চয় কিবা খেল হয় যি পুনৰাবৃত্তি হৈ থাকে। এই চক্ৰত মনুষ্যয়ে পৰিক্ৰমা লগাবলগীয়া হয়। বাৰু, এই চক্ৰৰ আয়ুস কিমান? কেনেকৈ পুনৰাবৃত্তি হয়? এই চক্ৰ ঘূৰিবলৈ কিমান সময় লাগে? এইটো কোনেও নাজানে। ইছলামী, বৌদ্ধি আদি সকলোবোৰ হ’ল কুল (বংশ), যিসকলৰ নাটকত ভাও আছে।\nতোমালোক ব্ৰাহ্মণসকলৰ ৰাজবংশ নাই, এয়া হৈছে ব্ৰাহ্মণ কুল। সৰ্বোত্তম ব্ৰাহ্মণ কুল বুলি কোৱা হয়। দেৱী-দেৱতাসকলৰো কুল আছে। এয়াতো বুজাবলৈ বহুত সহজ। সূক্ষ্মবতনত ফৰিস্তাসকল থাকে। তাত হাড়-মঙহ নাথাকে। দেৱতাসকলৰতো হাড়-মঙহ আছে নহয় জানো। ব্ৰহ্মাই বিষ্ণু, বিষ্ণুৱেই ব্ৰহ্মা। বিষ্ণুৰ নাভি-কমলৰ পৰা ব্ৰহ্মাৰ আবিৰ্ভাৱ হোৱা কিয় দেখুৱাইছে। সূক্ষ্মবতনততো এই কথাবোৰ নাথাকে। অলংকাৰ আদিও নাথাকে সেইকাৰণে ব্ৰহ্মাক শুভ্ৰ বস্ত্ৰধাৰী ব্ৰাহ্মণ দেখুৱাইছে। ব্ৰহ্মা সাধাৰণ মনুষ্য বহুত জন্মৰ অন্তত দৰিদ্ৰ হৈছে নহয় জানো। এই সময় হয়েই খাদী কাপোৰৰ। তেওঁলোক বেচেৰাসকলে বুজি নাপায় সূক্ষ্ম শৰীৰনো কি হয়। তোমালোকক পিতাই বুজায় - তাত থাকেই ফৰিস্তাসকল, যিসকলৰ হাড়-মঙহ নাথাকে। সূক্ষ্মবতনততো এই অলংকাৰ আদি থাকিব নালাগে। কিন্তু চিত্ৰত দেখুৱাইছে গতিকে পিতাই তাৰেই সাক্ষাৎকাৰ কৰায় আকৌ অৰ্থ বুজায়। উদাহৰণ স্বৰূপে হনুমানৰ সাক্ষাৎকাৰ কৰায়। এতিয়া হনুমানৰ নিচিনা কোনো মনুষ্য নাথাকে। ভক্তিমাৰ্গত অনেক প্ৰকাৰৰ চিত্ৰ তৈয়াৰ কৰিছে, যিবোৰৰ বিশ্বাস দৃঢ় হৈ গৈছে তেওঁলোকক এনেকুৱা কিবা ক’লে বিতুষ্ট হৈ যায়। দেৱী আদিৰ কিমান পূজা কৰে, আকৌ ডুবাই দিয়ে। এই সকলোবোৰ হৈছে ভক্তিমাৰ্গ। ভক্তি মাৰ্গৰ পিটনিত ডিঙিলৈকে পোত খাই আছে তেন্তে আকৌ ওলাব কেনেকৈ পাৰে। উলিওৱাটোৱে কঠিন হৈ যায়। কোনো কোনোৱেতো অন্যক উদ্ধাৰ কৰাৰ নিমিত্ত হৈ নিজেই ডুবি যায়। স্বয়ং ডিঙিলৈকে পিটনিত আৱদ্ধ হৈ যায় অৰ্থাৎ কাম বিকাৰত অধঃপতিত হৈ যায়। এয়া হৈছে সকলোতকৈ ডাঙৰ পিটনি। সত্যযুগত এই কথাবোৰ নাথাকে। এতিয়া তোমালোকে সত্য পিতাৰ দ্বাৰা সত্য দেৱতা হৈ আছা। আকৌ তাত সৎসঙ্গ নাথাকে। সৎসঙ্গ ইয়াত ভক্তিমাৰ্গত কৰি থাকে, এনেকৈ ভাবে যে সকলো ঈশ্বৰৰ ৰূপ। একোৱেই নুবুজে। পিতাই বহি বুজায় - কলিযুগত সকলো পাপী আত্মা, সত্যযুগত থাকে পুণ্য আত্মা। ৰাতি-দিনৰ পাৰ্থক্য আছে। তোমালোক এতিয়া সংগমত আছা। কলিযুগ আৰু সত্যযুগ দুয়োটাকে জানা। মূল কথা হৈছে ইপাৰৰ পৰা সিপাৰলৈ যোৱা। ক্ষীৰ সাগৰ আৰু বিষয় (বিকাৰ) সাগৰৰ গায়নো আছে কিন্তু অৰ্থ একোৱে নুবুজে। এতিয়া পিতাই বহি কৰ্ম-অকৰ্মৰ ৰহস্য বুজাইছে। কৰ্মতো মনুষ্যই কৰেই, আকৌ কোনোবাটো কৰ্ম অকৰ্ম আৰু কোনোবাটো কৰ্ম বিকৰ্ম হয়। ৰাৱণ ৰাজ্যত সকলো কৰ্মই বিকৰ্ম হৈ যায়, সত্যযুগত বিকৰ্ম নহয় কিয়নো তাত হৈছে ৰাম ৰাজ্য। পিতাৰ পৰা বৰদান প্ৰাপ্ত কৰিছে। ৰাৱণে অভিশাপ দিয়ে। এইখন সুখ আৰু দুখৰ খেল নহয় জানো। দুখত সকলোৱে পিতাক স্মৰণ কৰে। সুখত কোনেও স্মৰণ নকৰে। তাত বিকাৰ নাথাকে। সন্তানসকলক বুজোৱা হৈছে – পুলি ৰোপণ কৰে। এই পুলি ৰোপণ কৰাৰ প্ৰথাও এতিয়া চলিছে। পিতাই পুলি ৰোপণ কৰা আৰম্ভ কৰিছে। পূৰ্বে যেতিয়া ইংৰাজ চৰকাৰ আছিল তেতিয়া কেতিয়াও বাতৰি কাকতত প্ৰকাশ হোৱা নাছিল যে বৃক্ষৰ পুলি ৰোপণ কৰে। এতিয়া পিতাই বহি দেৱী-দেৱতা ধৰ্মৰ পুলি ৰোপণ কৰে আৰু কোনেও পুলি ৰোপণ নকৰে। বহুত ধৰ্ম আছে, দেৱী-দেৱতা ধৰ্ম প্ৰায় লুপ্ত হৈ গৈছে। ধৰ্ম ভ্ৰষ্ট, কৰ্ম ভ্ৰষ্ট হোৱাৰ কাৰণে নামেই ওলট-পালট ৰাখি দিছে। যিসকল দেৱতা ধৰ্মৰ তেওঁলোক আকৌ সেই দেৱী-দেৱতা ধৰ্মত আহিব লাগিব। প্ৰত্যেকে নিজৰ ধৰ্মলৈকে যাব লাগিব। খ্ৰীষ্টান ধৰ্মৰ পৰা ওলাই আকৌ দেৱী-দেৱতা ধৰ্মলৈ আহিব নোৱাৰে। মুক্তিতো পাব নোৱাৰে। অৱশ্যে হয়, কোনোবা দেৱী-দেৱতা ধৰ্মৰ যদি খ্ৰীষ্টান ধৰ্মলৈ ধৰ্মান্তৰিত হৈ গুচি গৈছে, তেওঁ পুনৰ নিজৰ দেৱী-দেৱতা ধৰ্মলৈ উভতি আহি যাব। তেওঁলোকে এই জ্ঞান আৰু যোগ বৰ ভাল পাব, ইয়াৰ পৰা সিদ্ধ হয় যে এওঁলোক আমাৰ ধৰ্মৰ হয়। এই ক্ষেত্ৰত বুজিব আৰু বুজাবলৈ বহুত বিশাল বুদ্ধিৰ প্ৰয়োজন। ধাৰণা কৰিব লাগে কিতাপ পঢ়ি শুনাব নালাগে। যেনেকৈ কোনোবাই গীতা শুনায় - মনুষ্যই বহি শুনে। কোনোৱেতো গীতাৰ শ্লোক একেবাৰে মুখস্থ কৰি লয়। বাকীতো এইবোৰৰ প্ৰত্যেকেই বহি নিজৰ নিজৰ অৰ্থ উলিয়ায়। গোটেই শ্লোকবোৰ সংস্কৃতত আছে। ইয়াততো গায়ন আছে যে সাগৰক চিয়াঁহী কৰি লোৱা, গোটেই জংঘলক কলম কৰি লোৱা তথাপিও জ্ঞানৰ অন্ত নহয়। গীতাখনতো তেনেই চুটি। 18টা অধ্যায় আছে। ইমান সৰু গীতা ছপাই ডিঙিত পিন্ধে। বহুত সৰু সৰু আখৰৰ হয়। ডিঙিত পিন্ধাও অভ্যাস থাকে। কিমান সৰু লকেট তৈয়াৰ কৰে। বাস্তৱততো চেকেণ্ডৰ কথা। পিতাৰ হ’ল মানে বিশ্বৰ মালিক হ’ল। বাবা মই আপোনাৰ এদিনীয়া সন্তান, এনেকৈও লিখা আৰম্ভ কৰিব। এদিনতে নিশ্চয় হৈ গ’ল আৰু তৎক্ষণাৎ চিঠি লিখিব। সন্তান হ’ল গতিকে বিশ্বৰ মালিক হ’ল। এইটোও কাৰোবাৰ বুদ্ধিত কাচিৎহে ধাৰণ হয়। তোমালোক বিশ্বৰ মালিক নোহোৱা জানো। তাত আন কোনো খণ্ড নাথাকে। নাম-চিহ্ন নোহোৱা হৈ যায়। কোনেও নাজানিব যে এইটো খণ্ড আছিল। যদি আছিল তেন্তে নিশ্চয় তাৰ ইতিহাস-ভূগোল থকা উচিত। তাত এইবোৰ নাথাকেই সেইকাৰণে কোৱা হয় - তোমালোক বিশ্বৰ মালিক হ’বলৈ ওলাইছা। পিতাই বুজাইছে - মই তোমালোকৰ পিতাও হওঁ, জ্ঞানৰ সাগৰো হওঁ। এয়াতো অতিকৈ উচ্চৰো উচ্চ জ্ঞান যাৰ দ্বাৰা আমি বিশ্বৰ মালিক হওঁ। আমাৰ পিতা হৈছে সৰ্বশ্ৰেষ্ঠ, সত্য পিতা, সত্য শিক্ষক হয়, সত্য শুনায়। বেহদৰ (অসীমৰ) শিক্ষা দিয়ে। বেহদৰ গুৰু হয়, সকলোৰে সৎগতি কৰে। এজনৰ মহিমা কৰিলে সেই মহিমা আকৌ দ্বিতীয়জনৰ হ’ব নোৱাৰে। আকৌ যদি তেওঁ নিজৰ সমান কৰি তোলে তেন্তে হ’ব পাৰে। গতিকে তোমালোকো পতিত-পাৱন হ’লা। ‘সত্য’ নাম লিখে। ‘পতিত-পাৱনী গঙ্গা’ হৈছে এই মাতাসকল। ‘শিৱশক্তি’ বুলি কোৱা বা ‘শিৱবংশী’ বুলি কোৱা। শিৱবংশী ব্ৰহ্মাকুমাৰ-কুমাৰী। শিৱবংশীতো সকলো হয়। বাকী ব্ৰহ্মাৰ দ্বাৰা ৰচনা ৰচে সেইকাৰণে সংগমযুগতহে ব্ৰহ্মাকুমাৰ-ব্ৰহ্মাকুমাৰী থাকে। ব্ৰহ্মাৰ দ্বাৰা তুলি লয়। পোন-প্ৰথমে হয় ব্ৰহ্মাকুমাৰ-কুমাৰী। কোনোবাই কিবা আপত্তি কৰিলে তেওঁলোকক কোৱা, এওঁ প্ৰজাপিতা হয়, এওঁৰ শৰীৰত প্ৰৱেশ কৰে। পিতাই কয় - বহুত জন্মৰ অন্তত মই প্ৰৱেশ কৰোঁ। দেখুৱায় যে বিষ্ণুৰ নাভিৰ পৰা ব্ৰহ্মাৰ আবিৰ্ভাৱ হ’ল। বাৰু, বিষ্ণুৰ আকৌ কাৰ নাভিৰ পৰা আবিৰ্ভাৱ হ’ল? তাত কাঁড় চিহ্ন দিব পাৰা যে দুয়োৰে ওতঃপ্ৰোত সমন্ধ আছে। ব্ৰহ্মাই বিষ্ণু, বিষ্ণুৱেই ব্ৰহ্মা। এওঁৰ তেওঁৰ পৰা, তেওঁৰ এওঁৰ পৰা জন্ম হৈছে। এওঁৰ (ব্ৰহ্মাৰ) সময় লাগে এক চেকেণ্ড আৰু তেওঁৰ (বিষ্ণুৰ) সময় লাগে5হাজাৰ বছৰ। এইবোৰ আচৰিত কথা নহয়নে। তোমালোকে বহি বুজাবা। পিতাই কয় - লক্ষ্মী-নাৰায়ণে 84 জন্ম লয় আকৌ তেওঁৰেই বহুত জন্মৰ অন্তত মই প্ৰৱেশ কৰি এনেকুৱা কৰি তোলোঁ। বুজিবলগীয়া কথা নহয়নে। বহা তেতিয়া বুজাম যে এওঁক কিয় ‘ব্ৰহ্মা’ বুলি কয়। গোটেই জগতক দেখুৱাবৰ কাৰণে এই চিত্ৰ তৈয়াৰ কৰা হৈছে। আমি বুজাব পাৰোঁ, বুজোঁতাজনেহে বুজিব। নুবুজাসকলৰ কাৰণে কোৱা হ’ব এওঁলোক আমাৰ কুলৰ নহয়। বেচেৰাসকল যদিও আহিব কিন্তু প্ৰজাৰ শাৰীত। মোৰ বাবেতো সকলো বেচেৰা হয় নহয় জানো - দৰিদ্ৰক বেচেৰা বুলি কোৱা হয়। কিমান সাৰ কথা (পইণ্টচ) সন্তানসকলে ধাৰণ কৰিব লাগে। বিষয় বস্তুৰ (টপিক্‌চৰ) ওপৰত ভাষণ দিবলগীয়া হয়। এইটো বিষয় জানো কিবা কম। প্ৰজাপিতা ব্ৰহ্মা আৰু সৰস্বতীৰ4খন ভুজা দেখুৱায়। গতিকে দুখন ভুজা জীয়ৰীৰ হয়, যুগলতো নহয়। যুগলতো আচলতে বিষ্ণুৱেই হয়। ব্ৰহ্মাৰ জীয়ৰী হৈছে সৰস্বতী। শঙ্কৰৰো যুগল নাই, সেইকাৰণে শিৱ-শঙ্কৰ বুলি কৈ দিয়ে। এতিয়া শঙ্কৰে কি কৰে? বিনাশতো আনৱিক বোমাৰে হয়। পিতাই বহি কেনেকৈ সন্তানসকলৰ মৃত্যু ঘটাব, এইটোতো পাপ হৈ যাব। পিতাইতো বৰঞ্চ সকলোকে শান্তিধামলৈ উভতাই লৈ যায়, পৰিশ্ৰম নকৰাকৈয়ে। হিচাপ-নিকাচ নিষ্পত্তি কৰি সকলো ঘৰলৈ যায় কিয়নো হিচাপ-নিকাচ নিষ্পত্তিৰ সময় হয়। পিতা আহেই সেৱাত। সকলোকে সৎগতি দি দিয়ে। তোমালোকেও প্ৰথমে গতিলৈ আকৌ সৎগতিলৈ আহিবা। এইবোৰ কথা বুজিবলগীয়া। এই কথাবোৰ কোনেও কিঞ্চিত মানো নাজানে। তোমালোকে দেখিবলৈ পোৱা - কিছুমানেতো মগজ নষ্ট কৰি দিয়ে, মুঠেই নুবুজে। যিসকল ভালদৰে বুজোঁতা হ’ব, তেওঁলোকে আহি বুজিব। কোৱা – এটা এটা কথাৰ ওপৰত যদি বুজাব লাগে তেন্তে সময় দিয়ক। ইয়াততো কেৱল হুকুম দিয়া আছে যে সকলোকে পিতাৰ পৰিচয় দিয়া। এয়া হৈছে কাঁইটৰ জংঘল কিয়নো এজনে আনজনক দুখ দি থাকে, ইয়াক দুখধাম বুলি কোৱা হয়। সত্যযুগ হৈছে সুখধাম। দুখধামৰ পৰা সুখধাম কেনেকৈ হয় এয়া আপোনালোকক বুজাম। লক্ষ্মী-নাৰায়ণ সুখধামত আছিল পুনৰ এওলোকে 84 জন্ম লৈ দুখধামলৈ আহে। এই ব্ৰহ্মাৰ নামটিও কেনেকৈ ৰাখিলে। পিতাই কয় - মই এওঁৰ শৰীৰত প্ৰৱেশ কৰি বেহদৰ সন্ন্যাস কৰাওঁ। তৎক্ষণাৎ সন্ন্যাস কৰাই দিয়ে কিয়নো পিতাই সেৱা কৰাব লাগে, তেৱেঁই কৰায়। এওঁৰ পাচত অনেক ওলাল যিসকলৰ নাম ৰাখিলোঁ। তেওঁলোকে আকৌ মেকুৰী পোৱালিৰ কথা দেখুৱায়। এই সকলোবোৰ হৈছে মনে সজা (মিছা) কথা। মেকুৰীৰ পোৱালি কেনেকৈ হ’ব পাৰে। মেকুৰীয়ে জানো বহি জ্ঞান শুনিব। বাবাই বহুত যুক্তি শুনাই থাকে। কোনো কথা কোনোবাই নুবুজিলে তেতিয়া তেওঁক কোৱা - যেতিয়ালৈকে ‘অল্‌ফ’ক (পিতাক) বুজি নোপোৱা তেতিয়ালৈকে অন্য একোৱেই বুজিব নোৱাৰিবা। এটা কথা নিশ্চয় কৰা আৰু লিখা, নহ’লে পাহৰি যাবা। মায়াই পাহৰাই দিব। মুখ্য কথা হৈছে পিতাৰ পৰিচয়ৰ। আমাৰ পিতা পৰম পিতা, পৰম শিক্ষক হয় যিয়ে গোটেই বিশ্বৰ আদি-মধ্য-অন্তৰ ৰহস্য বুজায়, যাৰ বিষয়ে কোনেও গম নাপায়। এয়া বুজাবলৈ সময় লাগে। যেতিয়ালৈকে পিতাক বুজি নাপায় তেতিয়ালৈকে প্ৰশ্ন উদয় হৈয়ে থাকিব। ‘অল্‌ফ’ক নুবুজিলে তেন্তে ‘বে’ক (বাদশ্বাহীক) একোৱে নুবুজিব। অকাৰণতে সন্দেশ কৰি থাকিব - এনেকৈ কিয়, শাস্ত্ৰততো এনেকৈ কয় সেইকাৰণে প্ৰথমতে সকলোকে পিতাৰ পৰিচয় দিয়া। ভালবাৰু!\n(1) কৰ্ম, অকৰ্ম আৰু বিকৰ্মৰ গূঢ় গতিক বুদ্ধিত ৰাখি এতিয়া কোনো বিকৰ্ম কৰিব নালাগে, জ্ঞান আৰু যোগৰ ধাৰণা কৰি আনক শুনাব লাগে।\n(2) সত্য পিতাৰ সত্য জ্ঞান দি মনুষ্যক দেৱতা কৰি তোলাৰ সেৱা কৰিব লাগে। বিকাৰৰ পিটনিৰ পৰা সকলোকে উদ্ধাৰ কৰিব লাগে।\nনিজৰ শক্তিশালী স্থিতিৰ দ্বাৰা মনৰ সেৱাৰ প্ৰমাণ পত্ৰ প্ৰাপ্ত কৰোঁতা স্ব-অভ্যাসী হোৱা\nবিশ্বক প্ৰকাশ আৰু শক্তিৰ বৰদান দিবৰ বাবে অমৃতবেলা স্মৃতিৰ স্ব-অভ্যাসৰ দ্বাৰা শক্তিশালী বায়ুমণ্ডল গঢ়ি তোলা তেতিয়া মনৰ সেৱাৰ দ্বাৰাৰ প্ৰমাণ পত্ৰ প্ৰাপ্ত হ’ব। অন্তিম সময়ত মনৰ দ্বাৰাই দৃষ্টিৰে ভৰপূৰ কৰাৰ, নিজৰ বৃত্তিৰ দ্বাৰা তেওঁলোকৰ বৃত্তিক সলনি কৰাৰ সেৱা কৰিব লাগিব। নিজৰ শ্ৰেষ্ঠ স্মৃতিৰে সকলোকে সমৰ্থ কৰি তুলিব লাগে। যেতিয়া এনেকুৱা প্ৰকাশ আৰু শক্তি দিয়াৰ অভ্যাস হ’ব তেতিয়া নিৰ্বিঘ্ন বায়ুমণ্ডল গঢ়ি উঠিব আৰু এই দুৰ্গ শক্তিশালী হ’ব।\nবুদ্ধিমান তেওঁ হয় যিয়ে মনৰ-বাণীৰ-কৰ্মৰ তিনিওটা সেৱা একেলগে কৰে।


লাখ লাখ বাংলাদেশী অনুপ্ৰৱেশকাৰীৰ বাবে অসমীয়াই দায়ী\nগুৱাহাটী , February 18, 2019 8:26 pm\nঅসমৰ বাংলাদেশী অনুপ্ৰৱেশকাৰীৰ বিৰুদ্ধে গুৱাহাটীত প্ৰতিবাদী কাৰ্যসূচী। ফাইল ফটো\nঅসম তথা সমগ্ৰ উত্তৰ-পূৰ্বাঞ্চলত নাগৰিকত্ব সংশোধনী বিধেয়কৰ বিৰুদ্ধে তীব্ৰ আন্দোলন চলি থকাৰ সময়তে অসমত লাখ লাখ বাংলাদেশী অনুপ্ৰৱেশকাৰীৰ বাবে অসমীয়াকে দায়ী সাৱ্যস্ত কৰিছে ‘স্বৰাজ্য’নামৰ দেশৰ এখন ‘ৰাইট উইং’ আলোচনীয়ে।\n‘’অসমত যি পৰিস্থিতি হৈছে অসমীয়াসকলেই তাৰ প্ৰাথমিক দায়িত্ব গ্ৰহণ কৰিব লাগিব। তাৰ পাছত শুদ্ধ কাৰ্যব্যৱস্থা গ্ৰহণ কৰিব লাগিব। নতুন দিল্লীক দোষ দি তথা সমাধানৰ বাবে কেন্দ্ৰীয় চৰকাৰৰ পিনে চাই থাকিলে কোনো লাভ নহ’ব,’’- আলোচনীখনত জয়দীপ মজুমদাৰ নামৰ স্তম্ভলেখকগৰাকীয়ে অসমত যি পৰিস্থিতিৰ সৃষ্টি হৈছে তাৰবাবে অসমীয়া লোকক এইদৰে জগৰীয়া কৰিছে।\nমূলত: নাগৰিকত্ব সংশোধনী বিধেয়ক ২০১৬ উত্থাপনত ব্যৰ্থ হোৱাৰ পাছত অসম তথা উত্তৰ-পূৰ্বাঞ্চলত বিধেয়ক বিৰোধীসকলৰ মাজত যি উৎসৱৰ পৰিৱেশ সৃষ্টি হৈছে তাক অৰ্থহীন বুলি ব্যাখ্যা কৰি তেওঁ অঞ্চলটোৰ খিলঞ্জীয়া লোকসকল অৱশেষত নিজৰ ভূমিতে অসহায় সংখ্যালঘুত পৰিণত হ’ব বুলি দাবী কৰে।\nঅসমৰ খিলঞ্জীয়া লোকসকলৰ মাজত বিশেষকৈ শংকাৰ সৃষ্টি হোৱা বুলি উল্লেখ কৰি মজুমদাৰে ৰাজ্যখনৰ বৃহৎ অংশত তেওঁলোক ইতিমধ্যেই সংখ্যলঘুত পৰিণত হোৱা বুলিও দাবী কৰিছে।\nতাৎপৰ্যপূৰ্ণভাৱে, বাংলাদেশৰ পৰা হোৱা প্ৰব্ৰজনে অসমৰ জনগাঁথনি পৰিৱৰ্তন কৰা বুলি উল্লেখ কৰি তেওঁ ৰাজ্যখনৰ জনসংখ্যাৰ প্ৰায় ৩৮ শতাংশ বাংলাদেশী মূলৰ মুছলমান বুলিও লেখাটোত সদৰী কৰিছে।\nতদুপৰি তেওঁ অসমত মুছলমান সম্প্ৰদায়টো ক্ষিপ্ৰ বিকশিত সম্প্ৰদায় বুলি উল্লেখ কৰি এই শতিকাৰ মাজভাগতে অসম মুছলমান প্ৰধান ৰাজ্য হৈ পৰিব বুলিও ভৱিষ্যদ্বাণী কৰিছে আৰু এই মুছলমানসকলৰ বেছিভাগেই বাংলাদেশী মূলৰ হোৱাই নহয়, লগতে দৰিদ্ৰ আৰু গোড়া বুলিও অভিহিত কৰিছে।\nউত্তৰ-পূৰ্বাঞ্চলৰ বাকী ৰাজ্যতো, বিশেষকৈ নাগালেণ্ড, মেঘালয় আৰু মণিপুৰতো অবৈধ বাংলাদেশীৰ আগ্ৰাসনৰ কথা উল্লেখ কৰা স্তম্ভলেখকগৰাকীয়ে অসমৰ বৰ্তমান পৰিস্থিতি আটাইতকৈ বিপদজনক বুলি অভিহিত কৰিছে। ১৯০১ চনত ৰাজ্যখনত ইয়াৰ জনসংখ্যাৰ ১৪ শতাংশ মুছলমান আছিল বুলি লিখাৰ লগতে তেওঁ পাছত ব্ৰিটিছৰ উপৰি চাৰ চৈয়দ চাদুল্লাৰ দৰে মুছলমান ৰাজনৈতিক নেতাই পূৰ্ব বংগৰ পৰা প্ৰব্ৰজনৰ দ্বাৰা অসমৰ জনগাঁথনি পৰিৱৰ্তন কৰাত উৎসাহ যোগোৱা বুলি স্পষ্ট কৰি উল্লেখ কৰিছে।\nলেখক মজুমদাৰে পূৰ্ববংগৰ (এতিয়া বাংলাদেশ) গঠন হোৱাৰ পাছৰে পৰা ক্ৰমে হিন্দুৰ লগতে বেছিভাগ মুছলমান লোকৰ অনুপ্ৰৱেশ ঘটা বুলি উল্লেখ কৰাৰ লগতে নামনি অসম আৰু বৰাক উপত্যকাৰ বৃহৎ অংশ মুছলমান সংখ্যগৰিষ্ঠ হৈ পৰা বুলি উনুকিয়াই দিছে।\nতেওঁ লিখিছে : Today, nine of Assam’s 33 districts have turned into Muslim-majority ones. The Hindu population in these districts as well as Muslim-majority pockets in other districts of the state has started registeringanegative growth and that is cause for great worry and alarm. It is estimated that by 2025, half of Assam’s districts will become Muslim-majority ones, and most of these Muslims will be of Bangladeshi-origin or the progeny of the illegal Muslim migrants.\nস্তম্ভলেখক মজুমদাৰে লিখিছে যে অসমৰ (লগতে উত্তৰ-পূৰ্বাঞ্চলৰ আন ৰাজ্যৰ) খিলঞ্জীয়া জনসাধাৰণে দীৰ্ঘদিন ধৰি অবৈধ অনুপ্ৰৱেশৰ বিৰুদ্ধে আন্দোলন কৰি আহিছে। খিলঞ্জীয়া অসমীয়াৰ এনে আন্দোলনৰ লক্ষ্য হৈছে কেন্দ্ৰীয় চৰকাৰ। অবাধ অনুপ্ৰৱেশে ৰাজ্যখনৰ জনগাঁথনি পৰিৱৰ্তন কৰাৰ লগতে ইয়াৰ সম্পদসমূহৰ ওপৰতো সৃষ্টি কৰা ভাবুকিৰ বাবে নতুন দিল্লীকে (কেন্দ্ৰীয় চৰকাৰক) জগৰীয়া কৰা হয়।\nতেওঁ লিখিছে যে ছয় বছৰীয়া অসম আন্দোলনো কেন্দ্ৰৰ বিৰুদ্ধে অবৈধ অনুপ্ৰৱেশ ৰোধ কৰা আৰু অনুপ্ৰৱেশকাৰীক বহিস্কাৰ কৰাত ব্যৰ্থ হোৱাৰ অভিযোগ তুলি কৰা হৈছিল। তেতিয়াৰে পৰা খিলঞ্জীয়া অসমীয়াই অসমত লাখ লাখ বাংলাদেশী প্ৰব্ৰজনকাৰীয়ে সৃষ্টি কৰা সমস্যাক লৈ কেন্দ্ৰীয় চৰকাৰকে দোষাৰোপ কৰি আহিছে।\nলেখক মজুমদাৰে অৱশেষত অসমীয়াসকলক কিছু কঠিন তথা অস্বস্তিকৰ প্ৰশ্নৰ সন্মুখীন হোৱাৰ সময় আহিছে বুলি সোঁৱৰাই দিছে। বাংলাদেশী প্ৰব্ৰজনৰ বাবে পূৰ্বৰ কংগ্ৰেছ চৰকাৰসমূহকে প্ৰধানকৈ জগৰীয়া কৰি মজুমদাৰে লিখিছে যে ন্যস্ত ৰাজনৈতিক স্বাৰ্থৰ বাবে ভোট বেংকৰ খাতিৰত তেওঁলোক অনুপ্ৰৱেশক উৎসাহ যোগাইছিল।\nলেখক গৰাকীয়ে লগতে লিখিছে যে কংগ্ৰেছ নেতাসকলো অসমীয়াই আছিল। অসমৰ খিলঞ্জীয়া জনসাধাৰণে ৰাজ্যখনৰ জনগাঁথনিৰ দ্ৰুত পৰিৱৰ্তনৰ বাবে পূৰ্বৰ শাসকসকলকে দায়বদ্ধ কৰা প্ৰয়োজন।\nমজুমদাৰে বাংলাদেশী মুছলমানৰ অবৈধ অনুপ্ৰৱেশকাৰীক অসমীয়া ৰাজনীতিকসকলেই সুবিধা কৰি দিছিল বুলিও লিখিছে। অসমীয়া বিষয়াসকলে ৰেছন কাৰ্ড আৰু নাগৰিকত্বৰ নথি প্ৰদান কৰিছিল। অসমীয়া বিষয়া, কেৰাণী আৰু পিয়নসকলে মিলি তেওঁলোকৰ ক্ষুদ্ৰ স্বাৰ্থৰ বাবে এই কাম কৰিছিল।\n‘স্বৰাজ্য’ৰ স্তম্ভলেখক গৰাকীয়ে অসমত নিৰ্মাণ কাৰ্যৰ শ্ৰমিককে ধৰি, ভূমিহীন কৃষক, ৰিক্সাচালক আদি বেছিভাগেই বাংলাদেশী প্ৰব্ৰজনকাৰী বুলি উল্লেখ কৰি অসমীয়াই তেওঁলোকক পৃষ্ঠপোষকতা আগবঢ়াই অহা বুলি অভিযোগ উত্থাপন কৰিছে। কিন্তু একেসময়তে অসমীয়াই অবৈধ বাংলাদেশীৰ বিৰুদ্ধে কোনো ব্যৱস্থা নোলোৱাৰ বাবে কেন্দ্ৰকে দায়ী কৰি আহিছে।\nমজুমদাৰে লিখিছে যে অসমীয়া মানুহে দেশৰ আন অংশৰ লোকৰ তুলনাত সস্তা দৰত বাংলাদেশী শ্ৰমিক নিযুক্ত কৰি আহিছে। ইয়াৰ বাবেই হিন্দীভাষী শ্ৰমিকৰ স্থান লৈছে বাংলাদেশী শ্ৰমিকে। তেওঁ লিখিছে যে অসমীয়াসকলৰ পৃষ্ঠপোষকতাৰ বাবেই বাংলাদেশী অনুপ্ৰৱেশকাৰীয়ে অসমত আধিপত্য চলাব পাৰিছে।\nউল্লেখযোগ্য যে ‘স্বৰাজ্য’এখন মাহেকীয়া আলোচনী। ১৯৫৬ চনত স্বতন্ত্ৰ পাৰ্টিৰ প্ৰতিষ্ঠাপক চি ৰাজাগোপালাচাৰীৰ পৃষ্ঠপোষকতাত খাছা ছুব্বা ৰাওৱে এখন সাপ্তাহিক আলোচনী হিচাপে আৰম্ভ কৰিছিল।\nসেই সময়ত ৰাজাগোপালাচাৰিয়ে নিয়মিত ‘ডিয়েৰ ৰিডাৰ’ শীৰ্ষক স্তম্ভ লিখাৰ উপৰি মিনো মাছানি, আৰ ভেংকটৰমণ, আৰ কে লক্ষ্মণে এই আলোচনীখনত নিয়মীয়াকৈ বৰঙণি আগবঢ়াইছিল। ১৯৭২ চনত গোপালাচাৰিৰ মৃত্যুৰ পাছত লাহে আলোচনীখন অৱনমিত হৈ ১৯৮০ চনত বন্ধ হৈ পৰে।\nউক্ত ‘স্বৰাজ্য’ আলোচনীখন সন্দীপন দেবক ‘এডিটৰিয়েল ডাইৰেক্টৰ’ হিচাপে লৈ ২০১৪ চনত এখন মাহেকীয়া আলোচনী আৰু অনলাইন দৈনিক হিচাপে পুনৰ প্ৰকাশ পায়। ২০১৫ চনৰ জানুৱাৰি মাহত আলোচনীখনৰ প্ৰথম সংখ্যটো প্ৰকাশ পায়। বৰ্তমান ‘স্বৰাজ্য’ৰ ‘এডিটৰিয়েল ডাইৰেক্টৰছ’ হিচাপে আছে আৰ জগন্নাথন আৰু সন্দীপন দেব।


অ: ৰা: পা: প্ৰণয়ন আৰু প্ৰকাশন নিগমৰ উপাধ্যক্ষ জিতু গোস্বামী অবৈধ সুৰা বটলিং প্লাণ্টৰ মালিক!\nসুৰাৰ অবৈধ বটলিং প্লাণ্টৰ মালিক বিজেপিৰ শীৰ্ষ নেতা!!\nঅসম ৰাজ্যিক পাঠ্যপুথি প্ৰণয়ন আৰু প্ৰকাশন নিগমৰ উপাধ্যক্ষ, ৰাজ্যিক বিজেপিৰ কোষাধ্যক্ষই চলায় অবৈধ সুৰা বটলিং প্লাণ্ট!\nby অনুপ শৰ্মা\nSeptember 15, 2019 8:28 am\nআবকাৰী বিভাগে অসম-মেঘালয় সীমান্তত উচ্ছেদ কৰা অবৈধ সুৰা বটলিং প্লাণ্টটো অসম বিজেপিৰ দুজন শীৰ্ষ নেতাই চলাই আছিল বুলি তথ্য পোহৰলৈ আহিছে।\nদুৰ্নীতিৰ প্ৰতি শূন্য সহনশীলতাৰ শ্ল’গান দিয়া দলটোলৈ লজ্জা কঢ়িওৱা এই নেতা দুজন হ’ল ক্ৰমে জিতু গোস্বামী আৰু আনজন ৰাজকুমাৰ শৰ্মা।\n১২ ছেপ্টেম্বৰত আবকাৰী বিভাগে অসম-মেঘালয় সীমাৰ বাৰ মাইলত এই অবৈধ সুৰা বটলিং প্লাণ্টটো উচ্ছেদ কৰিছিল আৰু বহু পৰিমাণৰ সুৰা, সুৰাৰ বহুতো খালী বটল আৰু বটলত লগোৱা ব্ৰেণ্ড লেবেল, বটল ৱাশ্বিং মেচিন আদি সামগ্ৰী বৃহৎ পৰিমাণত জব্দ কৰিছিল। অবৈধ সুৰা প্ৰস্তুত কৰা চৌহদটো ওখ দেৱালেৰে ঘেৰা আছিল।\nঅভিযানৰ সময়ত সুভাষ বড়ো নামৰ এজন লোকক গ্ৰেপ্তাৰো কৰে আবকাৰী আৰু আৰক্ষীয়ে, যিজন চৌহদটোৰ বিপৰীতে থকা মেছাৰ্ছ হিমালয়া ডিছটিলেৰি প্ৰাইভেট লিমিটেডৰ এজন কৰ্মচাৰী বুলি আবকাৰী বিভাগৰ বিষয়াই জানিবলৈ দিছে।\nজেৰাত সুভাষ বড়োৱে তেওঁ যোৱা ১৫ বছৰ ধৰি মেছাৰ্চ হিমালয়া ডিছটিলেৰি প্ৰাইভেট লিমিটেডত কাম কৰি আছে বুলি কয়।\n“মই মাথো মোক মালিক জিতু গোস্বামীয়ে যি কৰিবলৈ দিছে সেইটো কৰিবলৈ চেষ্টা কৰিছো”, দণ্ডাধীশৰ সন্মুখত বড়োৰ স্বীকাৰোক্তি।\nবড়োৰ জামিন আৱেদন নাকচ কৰা হয় আৰু ১৪ দিনৰ ন্যায়িক জিম্মালৈ দিয়া হয়।\nবড়োৰ ভাষ্যত এইটো স্পষ্ট হয় যে জিতু গোস্বামীয়ে অবৈধ বটলিং প্লাণ্টটোত চোৱাচিতা কৰিবলৈ পূৰ্ণকান্ত নেওগ নামৰ এজনক দায়িত্ব দিছিল।\nমন কৰিব লগীয়া কথাটো হ’ল ২০১৫ চনত মেছাৰ্ছ হিমালয়া ডিছটিলেৰি প্ৰাইভেট লিমিটেড ৫.৬ কোটি টকা ঋণ ঘূৰাই নিদিয়া বাবে আই ডি বি আই বেংকৰ দ্বাৰা ছীল কৰি দিয়া হৈছিল।\nবড়োৱে তেওঁৰ স্বীকাৰোক্তিত কয়, সুৰা উৎপাদন আৰু বটলিঙৰ কাম যোৱা ডেৰ বছৰ ধৰি চলি আহিছে।\nআৰম্ভণিতে বিজেপি নেতা গোস্বামীয়ে বৰ্তমান বটলিং প্লাণ্টটো থকা ঠাইখিনিতে শ্ৰমিকৰ শিবিৰ নিৰ্মাণ কৰিছিল।\nজিতু গোস্বামী বিজেপিৰ এজন গুৰুত্বপূৰ্ণ নেতা আৰু লগতে তেওঁ অসম ৰাজ্যিক পাঠ্যপুথি প্ৰণয়ন আৰু প্ৰকাশন নিগমৰ উপাধ্যক্ষও। তেওঁ যোৱা বিধানসভা নিৰ্বাচনত নগাওঁ জিলাৰ চামগুৰিৰ সমষ্টিৰ পৰা প্ৰতিদ্বন্দ্বিতা কৰি পৰাজিত হৈছিল।\nআনপিনে ৰাজকুমাৰ শৰ্মা অসম বিজেপিৰ কোষাধ্যক্ষ পদত আছে।\nগোস্বামী আৰু ৰাজকুমাৰ শৰ্মা মেছাৰ্ছ হিমালয়া ডিছটিলেৰি প্ৰাইভেট লিমিটেডৰ একোজন ডিৰেক্টৰ বুলি জানিব পৰা গৈছে।\nশৰ্মাই তেওঁ কোম্পানিটোৰ এজন নন-এক্সিকিউটিভ ডিৰেক্টৰহে আৰু সেয়ে কি চলি আছে নাজানে বুলি মন্তব্য কৰে। যোৱা মাৰ্চতে তেওঁ সেই পদটোৰ পৰাও পদত্যাগ কৰা বুলি জনায়। জিতু গোস্বামী কোম্পানিটোৰ মালিক বুলিও তেওঁ স্বীকাৰ কৰে।\nঘটনাটোৱে দুৰ্নীতিৰ বিৰুদ্ধে যুঁজ দিয়া বুলি পৰিচয় দিব খোজা দলটোক যথেষ্ট বিব্ৰত কৰাৰ সম্ভাৱনা আছে।\nআবকাৰী বিভাগে পূৰ্ণকান্ত নেওগৰ সন্ধানতো থকা বুলি জানিবলৈ দিছে।\nইপিনে এই সন্দৰ্ভত নিজৰ প্ৰতিক্ৰিয়াত জিতু গোস্বামীয়ে কয়, “মেছাৰ্ছ হিমালয়া ডিছটিলেৰি প্ৰাইভেট লিমিটেডৰ কামত কোনো অনিয়ম নাই। আমাৰ প্ৰতিষ্ঠানটোৰ বিপৰীতে থকা এটা প্লাণ্টতহে এই অবৈধ কাম ধৰা পৰিছে, যিটো আমাৰ প্ৰাক্তন কৰ্মচাৰী সুভাষ বড়োৱে চলায়।”\nঅসম বিজেপি জ্যেষ্ঠ নেতা তথা মুখপাত্ৰ মমিনুল আৱাল আৰু বিজন মহাজনে বিষয়টোত মন্তব্য দিবলৈ অস্বীকাৰ কৰে।\nঅসমক ভালপোৱাৰ নামত নৰেন্দ্ৰ মোদীয়ে ঘঁৰিয়ালৰ চকুপানী টুকিছে- ৰিপুন বৰা\nফেমিনা মিছ ইণ্ডিয়া ৱৰ্ল্ড ২০২২\nধাৰ লৈ বান ক্ষতিগ্রস্তক ক্ষতিপূৰণ দিবলৈ বিচৰা বিজেপিয়ে এতিয়া মিছাৰ আশ্রয় লৈছে: আঞ্চলিক গণ মৰ্চা


নেপায় -(অনামিকা বৰু‌ৱা ) - সাহিত্য ডট অৰ্গ\nনেপায়- (অনামিকা বৰু‌ৱা)\nআমাৰ অসমীয়াত এটা বৰ ধুনীয়া শব্দ আছে “নেপায়” | বহু সময়ত এই শব্দটোৱে শক্তিশেলৰ দৰে কাম কৰে | বহু সময়ত বিষধৰ সাপৰ ফণা নমোৱাৰ দৰে কাম কৰে | বহু সময়ত আকৌ শুকান খেৰত ফিৰিঙতি হৈ জুই লগোৱাৰ দৰে কামো কৰে | মুঠৰ ওপৰত আমাৰ জীৱনত এই শব্দটোৰ প্ৰভাৱ অসীম | সময় সুবিধা সাপেক্ষে ইয়াৰ প্ৰয়োগৰ বৈধতাক লৈ মই সদায় দোমোজাত পৰো | আচলতে “নেপায়” মানে কি ? যিটো কৰিব নালাগে সেইটোৱে “নেপায়” নহয় জানো ? কিন্তু কোনবোৰ কৰিব নালাগে ? মোৰ প্ৰয়োজনত কিবা এটা যদি কৰিব লাগে আৰু আন এজনৰ মতে সেইটো যদি কৰিব নালাগে তেন্তে এই “নেপায়”টোৰ গুৰুত্ব কাৰ বাবে বেছি হ’ব ? সাধাৰণভাবে চাবলৈ গ’লে “নেপায়”ৰ ব্যৱহাৰ সকলোৱে নিজৰ সুবিধাৰ বাবেই কৰে | নিজৰ স্বাৰ্থৰ খাতিৰতে পায়বোৰক নেপায় আৰু নেপায়বোৰক পায় কৰিবলৈ আমি দৈনন্দিন জীৱনত কিমান যে কচৰত্ কৰোঁ কোনোবাই ভাবি চাইছেনে কেতিয়াবা ? “নেপায়”বোৰ সকলোৰে বাবে যদিও নিয়মৰ নামত মানুহক বিশেষকৈ মাইকী মানুহক ই কমখন নগুৰ নাগুতি কৰা নাই | পুষ্পিতা হোৱাৰ পাছৰ পৰাই ছোৱালীবোৰৰ পাছত “নেপায়”ৰ সমদল আৰম্ভ হয় | গা নোধোৱাকৈ পাকঘৰত সোমাব নেপায়, ডাঙৰক চাহ কৰি দিব নেপায়, চুলি মেলি ঘূৰি ফুৰিব নেপায়, সন্ধ্যা সময়ত বাহিৰত থাকিব নেপায়, য’তে ত’তে হাত ভৰি মেলি বহিব নেপায়, যাৰে তাৰে লগত মুখ বজাব নেপায়, মাহেকীয়া হ’লে বিচনাত শুব নেপায়, তিনিদিনলৈ ভাত ৰান্ধিব নেপায়, ঘৰৰ আন আচবাব পত্ৰ চুব নেপায়, সাতদিনলৈ গোসাঁই চাকি জ্বলাব নেপায়, ডাঙৰ হ’ল বুলি ল’ৰাৰ সমানে সমানে লৰা ঢপৰা কৰিব নেপায় ইত্যাদি দেধাৰ নেপায় অলংকাৰৰ দৰেই মন মগজুত ওলমি পৰে | বোৱাৰী হ’লে আকৌ আৰু একোব চাৰ | শাহু-শহুৰ-বৰজনাৰ সৈতে সমানে সমানে বহিব নেপায়, মানুহজনক নিদিয়াকৈ আগতে ভাত খাবলৈ নেপায়, গেলা গৰমতো ডাঙৰক দেখিলে মূৰত ওৰণি নোলোৱাকৈ থাকিব নেপায়, বিয়াৰ পাছত নিজৰ ইচ্ছা অনিচ্ছাক প্ৰাধান্য দিব নেপায়, শহুৰেকৰ মুখলৈ চাই কথা ক’ব নেপায়, মানুহজনক নুসুধাকৈ একো কৰিব নেপায়, মাঘৰ মাহত জীয়েক মাকৰ ঘৰলৈ যাব নেপায়…..| “নেপায়”ৰ অবাধ ৰাজত্ব |\nশব্দটো হাস্যকৰ যদিও ব্যৱহাৰিক ক্ষেত্ৰত ইয়াৰ সঠিক প্ৰয়োগৰ যুক্তি যুক্ততা নুই কৰিব নোৱাৰি | মোৰ মনত আছে আমি যেতিয়া বছৰৰ মুৰত ককাৰ ঘৰলৈ যাওঁ তেতিয়া দেখো পাকঘৰত বৰমাৰ বাহিৰে আন কোনো নোসোমায় | সোমাব নোৱাৰে | নেপায় হেনো | তেতিয়া লাইটৰ ব্যৱস্থা নাছিল | দিনতেই ভালকৈ পোহৰ নোহোৱা পাকঘৰটোত ৰাতি কেৰাচিনৰ চাকিটোৰ পোহৰত বৰমাই কিমান বা পৰিষ্কাৰ পৰিছন্নকৈ ৰান্ধি খুৱাইছিল এতিয়া মনত পৰিলে মোৰ অস্বস্তি লাগে | তাতে শিৱসাগৰত টিউবেলৰ পানী বেয়া | সকলো কামতে পুখুৰীৰ পানীৰ ব্যৱহাৰেই বেছি কৰিছিল | ভাত ৰন্ধা চৰু কেৰাহী কেতিয়াও বাহিৰলৈ নুলিয়াইছিল | নেপায় হেনো | লখিমী যাব |\nসময় সলনি হ’ল | শিক্ষাৰ প্ৰসাৰে বিজ্ঞানৰ সা-সুবিধাবোৰে মানুহৰ ধ্যান ধাৰণাৰ বহুখিনি সাল সলনি ঘটালে | অবৈধ “নেপায়”বোৰৰ প্ৰভাৱ বহুখিনি নোহোৱা কৰিলে | আজিকালি খৰিৰ জুইৰ ঠাইত গেছৰ ব্যৱহাৰে ছোৱালী বোৱাৰীৰ গা নোধোৱাকৈ পাকঘৰত সোমাব নোৱাৰাটো পৰা কৰিলে | প্ৰেচাৰ কুকাৰৰ ব্যৱহাৰে ভাত ৰান্ধি চৰু ধুব নেপায় বোলা কথাষাৰক আঁতৰাই পঠালে | ছোৱালীবোৰেও হাজাৰ হাজাৰ টকা খৰছ কৰি পাৰ্লাৰৰ কৃপাত কেকোঁৰা চুলিও পোন কৰি মেলি থোৱাহে হ’ল (কেকোঁৰা চুলিও যে পোন কৰিব পাৰি মই কথাটো সেইদিনাহে জানিলো)| বোৱাৰীয়েও শাহু-শহুৰ বৰজনাৰ আগত ওৰণি নোলোৱাকৈ ঘূৰিব পৰা হ’ল | অতি আধুনিকা আইদেউসকলৰ কথা নকলোৱেই যেনিবা !\nমই নিজে ব্যক্তিগতভাবে বৰকৈ নীতি নিয়ম নামানো | ইয়াৰ বাবে মোৰ মা দায়ী | ছোৱালী বুলি সময়-অসময় নাই, পুৱা-গধূলি নাই যেতিয়াই-তেতিয়াই ইটো নকৰিবি সিটো নকৰিবি বুলি সকীয়াই থাকোতে থাকোতে শেষত এনেকুৱা হ’ল যে মায়ে নকৰিবি বুলি কোৱাটো এবাৰ হ’লেও কৰাটো মোৰ অভ্যাস হৈ গ’ল | মাৰ যিকোনো কথাতে বিৰোধ কৰাটো মোৰ এক ধৰণৰ জেদত পৰিণত হ’ল | ইয়াৰ বিৰূপ প্ৰভাৱ মোৰ বৰ্তমান জীৱনতো পৰিছে | মই নিজে কৰিব নালাগে বুলি উপলব্ধি নকৰালৈকে আনে নেপায় বুলি কোৱা কোনো কথাই মোৰ কাণত নোসোমায় | কথাটো বেয়া বুলি জানিও এতিয়া আৰু নিজক শুধৰাব নোখোজো | মানে নোৱাৰো | তথাপিও মোৰ মতে আনৰ অপকাৰ কৰিব নেপায় | মোৰ লাভ হ’ব বুলিয়ে আনৰ অনিষ্ট হ’ব পৰা যিকোনো কাম কৰিব নেপায় | অনাহকতে আনক আঘাট দিব নেপায় | নিজক ফাঁকি দিব নেপায় | সন্মুখত অন্যায় দেখিলে মাত নমতাকৈ থাকিব নেপায় | দুৰ্নীতিক প্ৰশ্ৰয় দিব নেপায় | এই মূহুৰ্তত আৰু একো মনত নাইপৰা | কিন্তু কেতিয়াবা ময়ো এই “নেপায়”ৰ হাত সৰাৰ উপায় নেপাওঁ | যেতিয়া যুক্তি তৰ্কৰে ল’ৰা-ছোৱালী দুটাক কিবা কথা শুনাব নোৱাৰো তেতিয়া ময়ো “নেপায় দেই বাবা” , “নেপায় দেই মামনি” বুলি মোৰ কথাৰ মুখনি মাৰো | মোৰ ল’ৰাৰ মতে মই পৃথিৱীৰ বেষ্ট মা কিন্তু ভাল নহয় | কাৰণ যেতিয়াই তেতিয়াই এই “নেপায়”বোৰে তাৰ ইচ্ছাবোৰত বিধি পথালি দিয়ে | কিনো কম আৰু নেপায় নেপায় কৰি থাকোতে মানুহজনে আহি ক’লেহি “হ’ল বুলি আৰু এই কম্পিউটাৰটোতে এনেকৈ লাগি থাকিব নেপায়…..”|\n← সৰু সৰু কথাৰ ফাঁকেৰে -(হৃষীৰাজ শৰ্ম্মা)\nসেউজীয়া সপোনৰ অপমৃত্যুলৈ মই খুউব ভয় কৰো !-(পংকজ বৰা) →\nজাতি (অনামিকা বৰুৱা)\nদেউতা (বিকাশ শইকীয়া)\nসঁচাও নহয়, মিছাও নহয় (সঁফুৰালৈ শ্ৰদ্ধা সহকাৰে) (- বি.জে. ৰঞ্জন)


স্থানীয় চৰকাৰ Class 11 Political Science Chapter 8 Question Answer\nপাঠৰ নাম স্থানীয় চৰকাৰ\nস্থানীয় চৰকাৰ Class 11\nঅতি চমু প্রশ্নোত্তৰ: (প্রত্যেকটোৰ মূল্যাংক -১)\n১। ভাৰতত স্থানীয় স্বায়ত্বশাসনৰ পিতৃ বুলি কাক কোৱা হয় ?\nউত্তৰ: লর্ড ৰিপনক।\n২। স্থানীয় স্বায়ত্ব শাসন প্রতিষ্ঠানসমূহ চৰকাৰৰ ক্ষুদ্র সংস্কৰণ হয়নে?\n৩। স্থানীয় চৰকাৰৰ সার্বভৌমত্ব আছেনে?\n৪। গাঁও পঞ্চায়তৰ কাৰ্যকাল কেইবছৰ?\nউত্তৰ: ৫ বছৰ।\n৫৷ স্থানীয় স্বায়ত্ব শাসন স্থানীয় সমস্যাৰ লগত জড়িত হয় নে ?\n৬। প্রশাসনত বিকেন্দ্রীকৰণৰ ফলত স্থানীয় শাসনৰ সৃষ্টি হৈছে। কথাষাৰ সঁচানে?\n৭। স্থানীয় শাসত্ব শাসন ৰাজ্য চৰকাৰৰ অংশ হয় নে ?\n৮। সামূহিক উন্নয়ন আঁচনি’ কেতিয়া গ্ৰহণ কৰা হৈছিল ?\n৯। গাওঁ পঞ্চায়তে আইন প্রণয়ন কৰিব পাৰে নে?\n১০।পৌৰ নিগমৰ সদস্যসকলক কি নামেৰে জনা যায় ?\nউত্তৰ : কাউন্সিল।\n১১। গাঁও পঞ্চায়তৰ সদস্য সংখ্যা কিমান?\nউত্তৰ: ১০ জন।।\n১২। মুঠ আসনৰ কিমান শতাংশ আসন মহিলাসকলৰ বাবে সংৰক্ষিত?\nউত্তৰ : মুঠ আসনৰ ১/৩ অংশ (৩৩%)।\n১৩। বৃটিছশাসনৰ সময়ত প্রথমে ক’ত পৌৰসভা গঠন কৰা হৈছিল?\n১৪। চহৰ অঞ্চলত থকা স্বায়ত্বশাসিত অনুষ্ঠান কেইটা কি কি?\nউত্তৰ: পৌৰ নিগম, পৌৰ সভা, নগৰ সমিতি।\n১৫। গুৱাহাটী পৌৰ নিগম কেতিয়া গঠন কৰা হৈছিল ?\nউত্তৰ: ১৯৭৪ চনত।\n১৬। গুৱাহাটী পৌৰ নিগমৰ সর্বোচ্চ সদস্য সংখ্যা কিমান?\nউত্তৰ: ৬০ জন।\n১৭। বর্তমান ভাৰতত কেই তৰপীয়া পঞ্চায়তৰ ব্যৱস্থা আছে?\nউত্তৰ: ৩ তৰপীয়া।\n১৮। গুৱাহাটী পৌৰ, নিগম আইনখন কেতিয়া গৃহীত হয়?\nউত্তৰ: ১৯৬৯ চনত।\n১৯। গাঁও পঞ্চায়তৰ সদস্যসকলক কোনে নির্বাচন কৰে?\nউত্তৰ: গাঁও পঞ্চায়তৰ ভােটাৰসকলে।\nClass 11 Political Science Chapter 8 Assamese\nপ্রশ্নোত্তৰ: (প্রত্যেকটোৰ মূল্যাংক -২)\n১। ভাৰতৰ স্থানীয় স্বায়ত্ব শাসন অনুষ্ঠানবােৰ কি কি ?\nউত্তৰ : স্থানীয় স্বায়ত্ব শাসন অনুষ্ঠানবােৰ হ’ল:\n(১) চহৰ অঞ্চলৰ স্থানীয় স্বায়ত্ব শাসিত অনুষ্ঠান। যেনেঃ পৌৰ নিগম, পৌৰ সভা আৰু নগৰ সমিতি।\n(২) গাওঁ অঞ্চলৰ স্থানীয় স্বায়ত্বশাসিত অনুষ্ঠান। যেনেঃ জিলা পৰিষদ,আঞ্চলিকপঞ্চায়ত, গাওঁ পঞ্চায়ত।\n২। গাওঁসভাৰ দুটা কার্য উল্লেখ কৰা।\nউত্তৰ : গাওঁসভাৰ দুটা কার্য হ’ল —\n. (ক) গাওঁৰ বিভিন্ন উন্নয়নৰ আঁচনি প্রস্তুত কৰা।\n(খ) গাওঁৰ বার্ষিক বাজেট অনুমােদন কৰা।\nSee also নিৰ্বাচন আৰু প্ৰতিনিধিত্ব Class 11 Political Science Chapter 3\nপ্রশ্নোত্তৰ : (প্রত্যেকটোৰ মূল্যাংক – ৪)\n১। জিলা পৰিষদৰ গঠন আৰু কার্যাৱলী আলােচনা কৰা।\nউত্তৰ : ভাৰতৰ গণতান্ত্রিক বিকেন্দ্রীকৰণ ব্যৱস্থাৰ শীর্ষত আছে জিলা পৰিষদ। জিলা পৰিষদৰ সদ্যসকল প্রত্যক্ষভাৱে জনসাধাৰণৰ দ্বাৰা নির্বাচিত হয় জিলা পৰিষদৰ কার্যাৱলীতলত দিয়া ধৰণৰ হয়।\n(ক) পঞ্চায়ত সমিতিৰ বাজেট পৰীক্ষা কৰি অনুমােদন জনােৱা।\n(খ) পঞ্চায়ত সমিতিয়ে যাতে দক্ষতাৰে কাম কৰে তাৰ তদাৰক কৰা।।\n(গ) পঞ্চায়ত সমিতিৰ উন্নয়নমূলক আঁচনিসমূহৰ মাজত সমন্বয়তা ৰক্ষা কৰা।\n(ঘ) জিলাখনৰ উন্নয়নমূলক কার্যাৱলী সম্পর্কে চৰকাৰক পৰামৰ্শ দান কৰা। ইত্যাদি।\n১। স্থানীয় স্বায়ত্বশাসনৰ কৃতকার্যতাৰ প্ৰয়ােজনীয় চর্ত উল্লেখ কৰা।\nউত্তৰ : ভাৰতবৰ্ষত আধুনিক স্বায়ত্ব শাসন বৃটিছসকলৰ অৱদান বুলি কোৱা হয়। ১৮৮২ চনত গৱৰ্ণৰ জেনেৰেল লর্ড ৰিপনে ভাৰতবৰ্ষত স্থানীয় শাসন ব্যৱস্থাৰ সংস্কাৰ সাধন কৰি স্থানীয় স্বায়ত্ব শাসনৰ সূচনা কৰে। স্থানীয় স্বায়ত্ব শাসনৰ কৃতকার্যতাৰ কাৰণে প্রয়ােজনীয় চর্ত কেইটামান হ’ল –\n(ক) স্থানীয় স্বায়ত্ব শাসন কেন্দ্রীয় চৰকাৰে সৃষ্টি কৰে। কেন্দ্রীয় চৰকাৰৰ অনুপ্ৰেৰণা আৰু সুব্যৱস্থাৰ ওপৰত স্থানীয় চৰকাৰৰ কৃতকার্যত নিৰ্ভৰ কৰে।\n(খ) স্থানীয় সমস্যাসমূহ সমাধান কল্পে চৰকাৰে আৱশ্যকীয়া ধনৰ যােগান ধৰা উচিত।\n(গ) স্থানীয় শাসন কৃতকার্য হ’বলৈ প্রশাসক কর্তৃপক্ষ সুস্থভাৱে অর্থাৎ কোনাে ধৰণৰ, দুর্নীতিৰ আশ্রয় নলৈ উন্নয়নমূলক কার্য সম্পাদন কৰিব লাগিব।\n(ঘ) স্থানীয় জনসাধাৰণৰ বুদ্ধিমত্তা, বিচক্ষণতা আৰু শিক্ষাৰ ওপৰত স্থানীয় শাসনৰ কৃতকার্যতা নির্ভৰ কৰে।\n(ঙ) ৰাজ্য চৰকাৰেসময়ে সময়ে স্থানীয় স্বায়ত্বশাসন অনুষ্ঠানসমূহৰ কার্যকলাপ পৰিদৰ্শন কৰিব লাগে আৰু দিহা পৰামৰ্শ আগবঢ়াব লাগে।\n৩। স্থানীয় স্বায়ত্ব শাসনৰ গুৰুত্ব আলােচনা কৰা।\nউত্তৰ : ভাৰতবৰ্ষত গণতান্ত্রিক বিকেন্দ্রীকৰণৰ ব্যৱস্থা হিচাপে স্থানীয় স্বায়ত্ব শাসনৰ সৃষ্টি কৰা হৈছে। বৃটিছৰ দিনতে সুত্রপাত হােৱা স্থানীয় স্বায়ত্ব শাসনৰ গুৰুত্ব দিনক দিনে বৃদ্ধি পাইছে। ইয়াৰ গুৰত্ব তলত উল্লেখ কৰা হ’ল :\n(ক) স্থানীয় শাসন ব্যৱস্থাই কেন্দ্রীয় চৰকাৰ আৰু ৰাজ্যিক চৰকাৰৰ কামৰ বােজা হ্রাস কৰে। ই স্থানীয় সমস্যাসমূহৰ পৰা ৰাষ্ট্ৰীয় চৰকাৰক কিছু অব্যাহতি দিয়ে।\n(খ) স্থানীয় প্রশাসনে জনসাধাৰণক প্ৰশাসনীয় আৰু ৰাজনৈতিক শিক্ষা প্রদান কৰে।\n(গ) স্থানীয় প্রশাসনৰ দ্বাৰা গাওঁ-ভূঁইৰ চুকে-কোণে। উন্নয়ন সম্ভৱ হয়।\n(ঘ) স্থানীয় স্বায়ত্ব শাসনে গণতন্ত্রৰ ভেটি শক্তিশালী। কৰে।\nৰচনাধর্মী প্রশ্নোত্তৰ: (প্রত্যেকটোৰ মূল্যাংক-৬)\n১৷ স্থানীয় স্বায়ত্ব শাসনৰ বৈশিষ্ট্য আলােচনা কৰা।\nউত্তৰ : কোনাে এটা বিশেষ অঞ্চলৰ গাঁও,নগৰ বা চহৰৰ সমস্যা সমাধানকল্পে তাৰ স্থানীয় অহর্তাসম্পন্ন লােকসকলৰ দ্বাৰা নির্বাচিত আৰু চৰকাৰৰ মনােনীত সদস্যক লৈ গঠিত প্রশাসনীয় অনুষ্ঠানকে স্থানীয় স্বায়ত্ব শাসন’ বােলে। স্থানীয় স্বায়ত্ব শাসনৰ কিছুমান বৈশিষ্ট্য আছে। যেনে :\n(ক) স্থানীয় স্বায়ত্ব শাসন এক বিধিগত সংগঠিত অনুষ্ঠান। ইয়াৰ নিজস্ব আইনগত ক্ষমতা আৰু কাৰ্য আছে।\n(খ) স্থানীয় স্বায়ত্ব শাসন এক স্বতন্ত্র অনুষ্ঠান। প্রশাসনীয় আৰু অর্থনৈতিক দুয়াে দিশতে ইয়াৰ স্বতন্ত্রতা আছে।\n(গ) স্থানীয় স্বায়ত্ব শাসন স্থানীয় সমস্যাৰ লগত জড়িত। স্থানীয় অঞ্চলৰ উন্নয়নকল্পে ইয়াৰ সৃষ্টি হৈছে।\n(ঘ) স্থানীয় স্বায়ত্ব শাসন অনুষ্ঠান স্থানীয় ভােটাৰসকলে নির্বাচিত কৰা স্থানীয় প্রতিনিধিৰ দ্বাৰা গঠিত হয়।\n(ঙ) স্থানীয় বঢ়ঙণি স্থানীয় স্বায়ত্ব শাসনৰ এক বৈশিষ্ট্য। স্থানীয় কর্তৃপক্ষই কৰা উন্নয়নমূলক কাম- কাজবােৰত ব্যয় হােৱা অর্থ সেই অঞ্চলৰ লােকসকলে কৰ হিচাপে আগবঢ়াব লাগে।\n২। পৌৰসভা গঠন আৰু কার্যাবলী আলােচনা কৰা।\nউত্তৰ: ১৯৫৬ চনত অসম চৰকাৰে অসম পৌৰ নিগম আইন গ্রহণ কৰে। এই আইন মতে যিবােৰ পৌৰ এলেকাত দহহাজাৰতকৈ অধিক জনসংখ্যা আছে, তাত পৌৰ সভা গঠন কৰা হয়। পৌৰসভাৰ মুঠ সদস্য সংখ্যা ৩০ জনতকৈ অধিক আৰু ১০ জনতকৈ কম হ’ব নােৱাৰে। পৌৰসভাত দুই ধৰণৰ সদস্য থাকে। যেনে নির্বাচিত সদস্য আৰু মনােনীত সদস্য। ইয়াৰ নির্বাচিত সদস্যসকলক স্থানীয় ভােটাৰসকলে নির্বাচন কৰে। ইয়াৰ কিছু সদস্য চৰকাৰে মনােনীত কৰে। সদস্যসকলৰ নির্বাচনৰ উদ্দেশ্যে পৌৰসভা অঞ্চলক কেইবাটাও ৱাৰ্ডত ভাগ কৰি প্রতি ৱাৰ্ডৰ পৰা এজনকৈ সদস্য নির্বাচন কৰা হয় । পৌৰসভাৰ কার্যাৱলী তলত উল্লেখ কৰা ধৰণৰ\n(ক) পৌৰসভা ইয়াৰ স্থানীয় এলেকাৰ ভিতৰত জনস্বাস্থ্য আৰু স্থানীয় সমস্যা সমাধানৰ লগত জড়িত।\n(খ) চহৰৰ ৰাস্তা-ঘাট, দলং,সাঁকো, কালভার্ট সংৰক্ষণ আৰু ইয়াৰ উন্নয়নৰ কাম কৰে।\n(গ)নগৰ অঞ্চলত পানী যােগান ধৰা ইয়াৰ অন্যতম। কাম।\n(ঘ) পৌৰসভাই ইয়াৰ এলেকাৰ ভিতৰত শিক্ষা প্ৰসাৰ কৰাৰ লগতে জড়িত। ই প্রাথমিক বিদ্যালয়ৰ পৰা উচ্চ মাধ্যমিক পর্যায়লৈ বিদ্যালয় স্থাপন কৰিব পাৰে।\n(চ) পৌৰ সভাই নিজ এলেকাৰ ভিতৰত অগ্নি নির্বাপক আৰু প্ৰতিৰােধৰ অৰ্থে অগ্নিনির্বাপক কেন্দ্র স্থাপন কৰে।\n২।পৌৰ নিগমৰ গঠন আৰু কার্যাৱলী আলােচনা কৰা।\nউত্তৰ : পৌৰ নিগম সাধাৰণতে বৃহৎ আকাৰৰ চহৰত প্ৰতিষ্ঠা কৰা হয়। পৌৰ নিগম নিজ এলেকা বা চহৰৰ ভােটাৰসকলে নির্বাচন কৰি দিয়া প্রতিনিধিসকলৰ দ্বাৰা গঠিত হয়। পৌৰ নিগমৰ সর্বোচ্চ সদস্য সংখ্যা ৬০ জন। সদস্যসকলৰ নিৰ্বাচনৰ উদ্দেশ্যে পৌৰ নিগম। অঞ্চলক কেইবাটাও ৱাৰ্ডত ভাগ কৰি লােৱা হয়। সাধাৰণতে ৭,৫০০ জন জনসংখ্যাৰ মাজৰ পৰা এজনকৈ কাউন্সিল নির্বাচিত হয়। যদি অনুসূচীত জাতি আৰু জনজাতিৰ পৰা কোনাে লােক নির্বাচিত নহয়, তেন্তে এজন অসূচীত জাতিৰ পৰা আৰু আন এজন অনুসূচীত জনজাতিৰ পৰা সদস্য ল’ব পাৰে। পৌৰ নিগমৰ দুটা শাখা বা ভাগ থাকে। যেনে – আইন সমন্বীয় শাখা আৰু কাৰ্যবাহী শাখা। নিগমৰ পৰিষদ, স্থায়ী সমিতি আৰু মেয়ৰক লৈ আইন সমন্ধীয় শাখাটো গঠিত হয়। তলত দিয়া কার্যসমূহ পৌৰ নিগমৰ কার্যাৱলীৰ ভিতৰত পৰে। যেনে—\n(ক) নিজ অঞ্চলৰ ৰাইজৰ জনস্বাস্থ্য সংৰক্ষণৰ বাবে বিভিন্ন ধৰণৰ ব্যৱস্থা গ্ৰহণ কৰা।\n(খ) চহৰৰ ৰাস্তা-ঘাট, দলং,সাঁকো, কালভার্ট সংৰক্ষণ। আৰু ইয়াৰ উন্নয়নৰ কাম কৰা।\n(গ) চহৰ অঞ্চলৰ লােকসকলক বিশুদ্ধ খােৱা পানীৰ যােগান ধৰা।\n(ঘ) মাতৃমঙ্গল আৰু শিশু কল্যাণ কেন্দ্র স্থাপন কৰা।\n(ঙ) নগৰৰ পৰিকল্পনা কৰা।\n(চ) অগ্নি নির্বাপক সেৱা আগবঢ়োৱা।\n(ছ) নগৰ বনানীকৰণ, পৰিবেশ সংৰক্ষণ আদি কাম কৰা।\n(জ) দৰিদ্ৰতা নির্মূল কৰা।\n(ঝ) জন্ম-মৃত্যুৰ পঞ্জীয়ন কৰা।\n(ঞ) নিজ এলেকাৰ লােকসকলৰ মানসিক আৰু আধ্যাত্মিক বিকাশৰ বাবে ৰাজহুৱা স্থানত আমােদ- প্রমােদৰ ব্যৱস্থা কৰা। ব্যায়ামাগাৰ প্রতিষ্ঠা কৰা।\n(ত) শাৰীৰিকভাৱে অক্ষম আৰু মানসিকভাৱে বিকাৰগ্রস্ত ব্যক্তিসকলক ৰক্ষণাবেক্ষণ দিয়া।\n৩। ১৯৯৪ চনৰ অসম পঞ্চায়ত আইন অনুসৰি গাওঁ পঞ্চায়তৰ গঠন আৰু কার্যাৱলী আলােচনা কৰা\nউত্তৰ: ১৯৯৪ চনৰ অসম পঞ্চায়ত আইন’ অনুসৰি ১০ জন সদস্যৰে গাওঁ পঞ্চায়ত গঠিত হয়। ইয়াৰ এক-তৃতীয়াংশ সদস্য মহিলা হ’ব লাগে। এই আইনে অনুসূচীত জাতি আৰু অনুসূচীত জনজাতিৰ বাবেও ব্যৱস্থা ৰাখিছে। গাওঁ পঞ্চায়তৰ এজন সভাপতি আৰু এজন উপসভাপতি থাকে। ইয়াৰ কাৰ্যকাল ৫ বছৰ। গাওঁ পঞ্চায়তৰ কাৰ্যবােৰ তলত উল্লেখ কৰা ধৰণৰ হয়।\n(ক) কৃষিৰ উন্নয়ন আৰু সম্প্ৰসাৰণ কৰা।\n(খ) পশুধন, দুগ্ধ আৰু হাঁহ-কুকুৰাৰ উন্নয়ন কৰা।\n(গ) ভূমি উন্নয়ন, ভূমি সংস্কাৰ আঁচনি প্ৰৱৰ্তন আৰু ভূমি সংৰক্ষণ কৰা।\n(ঘ) ক্ষুদ্র জলসিঞ্চনৰ ব্যৱস্থা কৰা,\n(ঙ) সামাজিক বনানীকৰণ আৰু পাম বনানীকৰণ কৰা।\n(চ) নিজ এলেকাত বিশুদ্ধ খােৱাপানীৰ ব্যৱস্থা কৰা।\n(ছ) গ্রাম্য বৈদ্যুতিকৰণ।\n(জ) দৰিদ্ৰতা নির্মূল আঁচনি ৰূপায়ণ।\n(জ) পুথিভঁৰাল স্থাপন কৰা।\n(ঝ) পৰিয়াল পৰিকল্পনা বাস্তৱায়িত কৰা।\n(ঞ) প্রাথমিক শিক্ষা আৰু প্রাপ্ত বয়স্ক শিক্ষাৰ ব্যৱস্থা\n(ট) কুটিৰ শিল্পৰ উন্নয়ন কৰা।\n(ঠ) শাৰীৰিকভাৱে অক্ষম লােকৰ কল্যাণমূলক আঁচনি গ্ৰহণ কৰা।\n(ড) বাট-পথ,নলা-নর্মদা আদিৰ উন্নয়ন সাধন কৰা।


ৱাংগালা - অসমীয়া ৱিকিপিডিয়া\n(ওৱাংগালা উৎসৱৰ পৰা পুনঃনিৰ্দেশিত)\nৱাংগালা (ইংৰাজী: Wangala) হৈছে একধৰণৰ কৃষিভিত্তিক উৎসৱ। কৃষিভিত্তিক অনুষ্ঠান হ’লেও কৃষিৰ লগত ইয়াৰ কোনো পোনপটীয়া সম্পৰ্ক নাই। এই উৎসৱ মেঘালয়, নাগালেণ্ড আৰু অসমত বাস কৰা গাৰোসকলে পালন কৰে। ইয়াৰ লগতে বাংলাদেশৰ মৈমনচিঙসকলেও এই উৎসৱ পালন কৰে। উৎসৱৰ পাছত, তেওঁলোকে সূৰ্য দেৱতা মিচি ছালজোংৰ প্ৰতি ধন্যবাদ প্ৰকাশ কৰে। সূৰ্য দেৱতাই কৃষিৰ উৎপাদনত সহায় কৰিছে বুলি তেওঁলোকে ভাবে। ৱাংগালা উৎসৱ সাধাৰণতে ছেপ্টেম্বৰ মাহৰ পৰা ডিচেম্বৰ মাহলৈকে উদযাপিত হয়। গাঁওভেদে উদযাপনৰ তাৰিখবোৰ সুকীয়া হয়।\n১৯৭৬ চনৰ মেঘালয়ৰ তুৰাৰ পৰা ১৮ কিলোমিটাৰ নিলগত থকা আছানাঙত পোনপ্ৰথমবাৰৰ বাবে এশজনীয়া ঢোলবাদকৰ উৎসৱ আৰম্ভ হৈছিল। সেই বছৰৰ ৬ আৰু ৭ ডিচেম্বৰত এই উৎসৱ পালিত হৈছিল। তেতিয়াৰ পৰাই এই উৎসৱটি প্ৰতিবছৰে পালিত হৈ আহিছে। পৰৱৰ্তী সময়ত এই উৎসৱটিৰ পৰিসৰ বৃদ্ধি হয় আৰু প্ৰতিৱেশী বাংলাদেশ আৰু কাৰ্বি আংলঙৰ পৰাও নৃত্যৰ দল আহিবলৈ ধৰে। এই উৎসৱৰ শ্ৰেষ্ঠ নৃত্য দললৈ আগবঢ়োৱা পুৰস্কাৰো সন্তোষজনক। এশজনীয়া ঢোলৰ উৎসৱটিক ৰাজ্য চৰকাৰৰ পৃষ্ঠপোষকতাই সহায় কৰে। এই উৎসৱ চাবলৈ ৰাজ্যিক, ৰাষ্ট্ৰীয় আৰু আন্তৰ্জাতিক স্তৰৰ অনেক পৰ্যটকৰ আগমন ঘটে।\nউদযাপনৰ শৈলী[সম্পাদনা কৰক]\n২০০৪ চনত মেঘালয়ত অনুষ্ঠিত হোৱা গণতন্ত্ৰ দিৱসৰ লোকনৃত্য উৎসৱত এগৰাকী ৱাংগালা ঢোলবাদক (Drummer)। এই উৎসৱটি ভাৰতৰ ৰাষ্ট্ৰপতি এ পি জে আব্দুল কালামে নতুন দিল্লীত উদ্বোধন কৰিছিল।\nসাধাৰণতে ৱাংগালা দুই-তিনিদিনৰ পৰা আৰম্ভ কৰি এসপ্তাহপৰ্যন্ত পালন কৰা হয়। শেহতীয়াকৈ এই উৎসৱটি চহৰাঞ্চলতো বিয়পি পৰিছে। তেওঁলোকে চহৰত এদিনৰ বাবে এই উৎসৱ পালন কৰে। ইয়াৰ উদ্দেশ্য হৈছে উৎসৱটি সংৰক্ষণ কৰা। ৱাংগালাৰ পৰম্পৰাগত শৈলীৰ সন্ধান কৰিলে নিৰ্জন "Songsarek" গাঁওসমূহত তাক বিচাৰি পোৱা যায়। এইসমূহ গাঁও মেঘালয়ৰ পশ্চিম গাৰো পাহাৰত আছে। ৱাংগালাৰ বাণিজ্যিক আৰু বহুকথিত ৰূপ এটা এশজনীয়া ঢোল উৎসৱত (100 Drums Festival) দেখিবলৈ পোৱা যায়। এই উৎসৱ মেঘালয়ৰ পশ্চিম গাৰো পাহাৰৰ আছানঙত দৃশ্যমান হয়। এই বৃহৎ অনুষ্ঠানটি দুই-তিনিদিনলৈকে চলে আৰু ক্ৰীড়া, খাদ্য, কলা আৰু সংস্কৃতিৰ বিভিন্ন উপাদান জড়িত অনুষ্ঠান পালন কৰা হয়।\nৰুগালা (অৰ্থ-চাউলৰ পৰা তৈয়াৰী মদ ঢালা) আৰু চা-চাৎ চো-আ (অনুজ্ঞা-পত্ৰ জ্বলোৱা) আদি পৰম্পৰা উৎসৱৰ প্ৰথম দিনা পূজাৰীৰ দ্বাৰা পালন কৰা হয়। পূজাৰীজনক "কমল" বুলি কোৱা হয়। নকমা নামৰ ঘৰটোৰ ভিতৰত এইসমূহ পৰম্পৰা পালন কৰা হয়। উৎসৱৰ শেষৰ দিনা ৰঙচঙীয়া কাপোৰ পৰিহিত পুৰুষ-মহিলাসকলে ঢোল, পেপাৰ সৈতে নৃত্য কৰি, মূৰত শিৰস্ত্ৰাণ পিন্ধি দামা গোগাটা পালন কৰে। ডেকাসকলে চৰাই খেদাৰ নিচিনাকৈ মুখেৰে শব্দ কৰে। কোনো কোনো আঢ্যৱন্ত মুখিয়ালৰ ঘৰত এই সময়ত ধুনী জ্বলোৱা ৰীতি প্ৰচলিত আছে। ইয়াৰ পিছত পানী মিহলি চাউলৰ গুড়িৰে ঘৰৰ বেৰত প্ৰলেপ দিয়া হয় আৰু উপস্থিত মানুহখিনিৰ গাতো ঘঁহি দিয়া দেখা যায়। ইয়াক এক পবিত্ৰতাৰ প্ৰতীক বুলি গণ্য কৰা হয়।\nৱাংগালাৰ সময়ত, ডেকা আৰু জ্যেষ্ঠসকলে তেওঁলোকৰ ৰঙীন কাপোৰ ডাকমাণ্ডা, ডাকচাৰী নাইবা গেণ্ডো পৰিধান কৰে। ইয়াৰ লগতে ড'মে নামৰ শিৰস্ত্ৰাণ পৰিধান কৰে। ইয়াৰ পিছত ঢোলৰ বাজোনৰ তালে তালে নৃত্য কৰে। কাট্টা ডোকা, আজিয়া, ডানি ডোকা আদি নৃত্য এইকেইদিনত পৰিৱেশন কৰা হয়।\n↑ শান্তনু কৌশিক বৰুৱা (২০২১). অসম ইয়েৰ বুক, ২০২১. জ্যোতি প্ৰকাশন. পৃষ্ঠা. ১৯৬.\n↑ শৰ্মা গোস্বামী, প্ৰণতি. "ওৱাংগালা: অসমীয়া সংস্কৃতিৰ কণিকা". http://as.vikaspedia.in/education/9859b89ae9f0-9b89829b89cd9959c39a49bf/9939f19be9829979be9b29be.\n↑ "Stop by for this festival in Meghalaya if you want to experienceataste of Garo culture". https://www.outlookindia.com/outlooktraveller/explore/story/70609/wangala-festival-in-meghalaya। আহৰণ কৰা হৈছে:5December 2020.\n↑ "Tribals celebrate Wangala harvest festival in Meghalaya". https://www.business-standard.com/article/news-ani/tribals-celebrate-wangala-harvest-festival-in-meghalaya-116112400124_1.html। আহৰণ কৰা হৈছে:5December 2020.\n↑ 5.0 5.1 5.2 "Wangala Festival". https://www.redbus.in/festivals/wangala-festival। আহৰণ কৰা হৈছে:5December 2020.\n↑ দাস, ড॰ নাৰায়ণ; ৰাজবংশী, পৰমানন্দ. অসমৰ সংস্কৃত কোষ. প্ৰাগজ্যোতিষ মহাবিদ্যালয়, দ্বিতীয় প্ৰকাশ.\n"https://as.wikipedia.org/w/index.php?title=ৱাংগালা&oldid=253539"ৰ পৰা অনা হৈছে\nএই পৃষ্ঠাখন ০৭ ডিচেম্বৰ, ২০২০ তাৰিখে ১৩:৫১ বজাত অন্তিম সংশোধন কৰা হৈছিল।


'বাংলাদেশীয় মূলৰ বেদখল সহ্য কৰা নহ'ব, মোৰ সমষ্টিটো দেশ বিৰোধী শক্তি সক্ৰিয় হৈ আছে'- ক'লে মন্ত্ৰী পীয়ুষ হাজৰিকাই we-cannot-compromise-with-our-stand-sould-be-free-land-from-doubtful-citizen-says-minister-pijush-hazarika-tvbipul-hb– News18 assam\n'বাংলাদেশীয় মূলৰ বেদখল সহ্য কৰা নহ'ব, মোৰ সমষ্টিটো দেশ বিৰোধী শক্তি সক্ৰিয় হৈ আছে'- ক'লে মন্ত্ৰী পীয়ুষ হাজৰিকাই\nকংগ্ৰেছে কেৱল ভোট বেংকৰ বাবে এই কুটিল ৰাজনীতি কৰেঃ পীয়ুষষ হাজৰিকা\nLast Updated : September 25, 2021, 08:26 IST\n"সন্দেহযুক্ত নাগৰিকে আমাৰ ভূমি বেদখল কৰিব, আমাক আক্ৰমণ কৰিব আমি হাত সাৱটি বহি থাকিম, সেয়া হ'বই নোৱাৰে। এনে কাৰ্য্য আমি মানি ল'ব নোৱাৰো।"- এই মন্তব্য সংসদীয় পৰিক্ৰমা, জলসম্পদ, জনসংযোগ মন্ত্ৰী পীয়ুষ হাজৰিকাৰ।\nমন্ত্ৰী পীয়ুষ হাজৰিকাই লগতে কয় যে, 'বেদখল মুক্ত কৰিবলৈ চৰকাৰে জাননী দিছিল। সেই ফলপ্ৰসূ আলোচনাৰ পিছতে কোনো পক্ষৰ উচতনিত ৫ হাজাৰ সন্দেহযুক্ত লোকে আমাৰ ২৫০ গৰাকী আৰক্ষীক দলবদ্ধ আক্ৰমণ কৰিলে, যিটো আমি কেতিয়াও মানিব নোৱাৰো।\nইয়াৰ উপৰিও মন্ত্ৰী পীয়ুষ হাজৰিকাই প্ৰশ্ন কৰে যে, 'অসম আৰক্ষীৰ লোকক আক্ৰমণ কৰা বিষয়ক কোনেও কিয় এইপৰ্যন্ত গৰিহণা দিয়া নাই? কংগ্ৰেছ, AIUDF-এ দেখা নাই কিয় এই আক্ৰমণ? ৫ হাজাৰ মানুহে পুলিচক মাৰিবলৈ খেদি আহিছিল। অৰ্ণমাই বৰাক যেতিয়া ধৰ্ষণ কৰা হৈছিল, তেতিয়া কংগ্ৰেছ AIUDF মনে মনে থাকে ,কিন্তু মিজোৰামৰ হাতত আমাৰ লোক অথবা বেদখল কাৰীৰ হাতত যেতিয়া আমাৰ পুলিচ আহত হয়, মৃত্যু হয় তেতিয়া তেওঁলোকে চৰকাৰক গালি পাৰে।'\nমন্ত্ৰী পীয়ুষ হাজৰিকাৰ মতে, কংগ্ৰেছে কেৱল ভোট বেংকৰ বাবে এই কুটিল ৰাজনীতি কৰে। অসমৰ ৰাইজে আমাৰ সকলো ভূমি বাংলাদেশীয় মূলৰ মানুহক দি দিয়ক বুলি ক'ব নেকি কোনোবাই ? জৰ্জ খেলপথাৰখন দখল কৰিব সন্দেহযুক্ত বাংলাদেশীয়ে আৰু আমি কি বহি বহি চাই থাকিম নেকি? বুলিও প্ৰশ্ন কৰে মন্ত্ৰীগৰাকীয়ে।\nbangladeshiDoubtful CitizenPijush Hazarika


আকৌ বান, বানপানীৰ কবলত সমগ্ৰ ৰাজ্য!|Over-all-flood-assam– News18 Assam\nআকৌ বান, বানপানীৰ কবলত সমগ্ৰ ৰাজ্য!\nউজনি নামনিত অব্যাহত আছে বানৰ সংহাৰ!\nUpdated:July 13, 2019, 10:10 AM IST\nUpdated: July 13, 2019, 10:10 AM IST\nৰাজ্যত এতিয়া বানপানীৰ তীব্ৰ ৰূপ। চৌদিশে পানী আৰু পানী। ৰাজ্যৰ বিভিন্ন প্ৰান্তৰ বিভিন্ন অঞ্চল এতিয়া বানপানীৰ কবলত। কেইবাদিন ধৰি হৈ থকা নেৰা নেপেৰা বৰষুণৰ ফলত ক্ৰমাৎ বৃদ্ধি পাইছে নদ–নদী সমূহৰ জলপৃষ্ঠ। ৰাজ্যত অপৰিৱৰ্তিত বান পৰিস্থিতি। উজনি নামনিত অব্যাহত আছে বানৰ সংহাৰ। ন ন স্থানলৈ সম্প্ৰসাৰিত হৈছে বান। বিপদসীমাৰ ওপৰেৰে বৈছে নৈ উপনৈসমূহ। বানত উটি গৈছে ধন সম্পত্তি।\nকাজিৰঙাত বান পৰিস্থিতিৰ অৱনতি ৷ বানৰ কবলত উদ্যানখনৰ ৮০টা বন শিৱিৰ৷ কাৰ্বি পাহাৰত আশ্ৰয় লৈছে অসহায় বন্যপ্ৰাণীসমূহে। অৱশ্যে এইপৰ্যন্ত বানত কোনো ক্ষতিসাধন হোৱা নাই বন্যপ্ৰাণীৰ। ইফালে কাজিৰঙাত বানৰ বাবে হেল্পলাইন নম্বৰ মুকলি কৰিছে CWRC-এ। হেল্পলাইন নম্বৰটো 6001852950। বানত আবদ্ধ লোক, বন্যপ্ৰাণীক দেখিলেই ফোন কৰিবলৈ আহ্বান জনোৱা হৈছে হেল্পলাইন নম্বৰটোত।\nসেইদৰে মৰিগাঁও জিলাৰ লাহৰীঘাটত বানৰ ভয়ংকৰ পৰিস্থিতি। ব্ৰহ্মপুত্ৰৰ বাঢ়নী পানীয়ে নিমিষতে উটুৱাই নিলে এখন বিদ্যালয় আৰু দলং সংযোগী পথ। উটি গ'ল ঐতিহমণ্ডিত বিদ্যালয়খন। বিদ্যালয়খনৰ প্ৰয়োজনীয় নথি পত্ৰ বচোৱাৰ আপ্ৰাণ চেষ্টা চলালে অসহায় ৰাইজে।\nমাজুলীত আজিও অপৰিৱৰ্তিত বান পৰিস্থিতি। বিগত ৫দিনে মাজুলীত বন্ধ হৈ আছে ফেৰীসেৱা। মাজুলীৰ ন ন অঞ্চল প্লাবিত হৈছে লুইত আৰু সোৱণশিৰি নদীৰ বানত। বানৰ কবলত প্ৰায় ৭০খন গাঁও। মথাউৰি আৰু আশ্ৰয় শিবিৰত বসবাস কৰিছে বন্যাৰ্তই। দুখন বাছৰ চলাচলৰ ব্যৱস্থা মাজুলী প্ৰশাসনৰ।\nচৰম দুৰ্দশাৰ মাজত ৰাজ্যৰ বন্যাৰ্ত লোক। মথাউৰিতে আশ্ৰয় লৈছে অসহায় বন্যাৰ্তৰ। বহু স্থানত পশুধনৰ সৈত একেলগে বসবাস কৰিবলগীয়া পৰিস্থিতিৰো উদ্ভৱ হৈছে বন্যাৰ্তৰ। বানৰ সমানে সমানে অব্যাহত আছে খহনীয়াৰ সংহাৰ। বিগত কেইবাদিনো ধৰি হোৱা মষুলধাৰ বৰষুণ, ভূটান, মেঘালয়ৰ পৰা নামি অহা ধল আৰু কেইবাটাও জলবিদ্যুৎ প্ৰকল্পই এৰি দিয়া পানীয়ে সংহাৰী ৰূপ ধাৰণ কৰিছে ৰাজ্যত।


সাৱধান ! তিনিমাহৰ পাছত সৰ্বাধিক লোক ক'ভিড-১৯ আক্ৰান্ত... - Prag News\nHomeব্ৰেকিং নিউজসাৱধান ! তিনিমাহৰ পাছত সৰ্বাধিক লোক ক'ভিড-১৯ আক্ৰান্ত...\nসাৱধান ! তিনিমাহৰ পাছত সৰ্বাধিক লোক ক’ভিড-১৯ আক্ৰান্ত…\nনতুন দিল্লী : কৰ’না মহামাৰীৰ পুনৰ সংক্ৰমণে আতংকিত কৰিছে দেশবাসীক৷ বিগত তিনিমাহৰ ভিতৰত সোমবাৰৰ পুৱালৈকে সৰ্বাধিক লোক আক্ৰান্ত হৈছে৷ কেন্দ্ৰীয় স্বাস্থ্য-মন্ত্ৰণালয়ৰ তথ্য অনুসৰি ২৬,২৯১টা নতুন ঘটনা ধৰা পৰিছে দেশত৷\nযোৱা ৮৫ দিনৰ ভিতৰত আক্ৰান্তৰ সংখ্যা এয়াই সৰ্বাধিক এটা দিনৰ ভিতৰত৷ আজি পুৱা প্ৰকাশ কৰা শেহতীয়া তথ্য অনুসৰি ১১৮জনৰ মৃত্যু হৈছে আৰু ইয়াৰ লগে লগে সৰ্বমুঠ ১,৫৮,৭২৫ জনৰ ক’ভিড-১৯ ৰোগত মৃত্যু হৈছে৷ চিকিৎসাধীন হৈ আছে ২,১৯,২৬২ জন৷\nইপিনে কেইবাখনো চহৰত ক’ভিডৰ পুনঃসংক্ৰমণৰ প্ৰতি লক্ষ্য ৰাখি সাপ্তাহিক আৰু সপ্তহান্তিক লকডাউন ঘোষণা কৰিছে৷ ক’ভিডৰ টিকাকৰণ প্ৰক্ৰিয়া ইতিমধ্যে আৰম্ভ হৈছে যদিও এই ভাইৰাছৰ পুনৰ সংক্ৰমণক লৈ শংকিত হৈ পৰিছে জনসাধাৰণ৷\nPrevious articleবিধ্বংসী অগ্নিকাণ্ডত ২০০ৰো অধিক কুকুৰাসহ সম্পত্তি ভস্মীভূত\nNext articleকোকৰাঝাৰত জব্দ বৃহৎ পৰিমাণৰ গাঁজাঃ আটক ৩ সৰবৰাহকাৰী


ৰিয়া হাজৰিকাৰ গল্প “মৌনতাৰ ভাষা” - Hourly Times\nৰিয়া হাজৰিকাৰ গল্প “মৌনতাৰ ভাষা”\nJuly 15, 2019000 1 min3yrs 55\nএকেৰাহে কেইবাবাৰো ফোনটো বাজি থকাৰ স্বত্বেও শিখাই ফোনটো তুলি ধৰা নাই। এটা অচিনাকী নম্বৰ; কিয়জানো এই অচিনাকী নম্বৰৰ ফোনটো ৰিচিভ কৰিবলৈ বাৰে বাৰে মানা কৰি আছে তাই মনটোৱে। “বা, ফোনটো বাজি আছে শুনা নাই নেকী”\n-ভণ্টিৰ মাতত অকনমান উচপ খাই উঠিলো। তাইৰ কোৱা বাবেই অনিচ্ছা স্বত্বেও ফোনটো ৰিচিভ কৰিলো। যিহেতু তাইৰ আগত প্ৰকাশ কৰিব নোৱাৰো মোৰ মানসিক দুৰ্বলতা।\n– হেল্ল’ কোনে ক’লে ?\n– মই অনুৰাগে কৈছোঁ, কি হ’ল একেবাৰে খা-খবৰ নোহোৱা হ’ল যে ৷ দিনৰ দিনটো অনলাইন থকা ছোৱালীজনিক আজিকালি অনলাইনতো লগ নোপোৱা হ’লো।\n– অনুৰাগ ?\n– হয়, আচলতে তোমাৰ কাব্যিক মনে দিয়া নামটো…। তুমি যে মোক কেন্দ্ৰ কৰি লিখা প্ৰতিটো গল্প কবিতাত মই বুজি নাপাবলৈ বুলিয়েই লিখি গৈছিলা এই কাল্পনিক নামটোৰে। মই কি বুজি নাপাওঁ বুলি ভাৱা শিখা?\n-চাওঁক মোৰ চুপতি মাৰি কথা পাতিবলৈ একেবাৰে ইচ্ছা নাই। কাক বিচাৰি আৰু কিয় ফোন কৰিছিল সেইটো কওঁক।\nফোনৰ সিটো মূৰৰপৰা ভাঁহি অহা মাতটো তাইৰ চিনি পাইছিল যদিও অচিনাকীৰ দৰে অভিনয় কৰি আঁতৰি আহিছিল ভনীয়েকৰ কাষৰপৰা।\n-মিছ শিখা আপোনাৰ কবিতাত অনুৰাগৰ মৃত্যু হ’ল বুলিয়েই ধৰি নল’ব যে সচাঁ অৰ্থত অনুৰাগৰ চৰিত্ৰ লোৱা মূল নায়কজনো মৰি গৈছে। এই জীৱনটো বৰ লিকটীয়া বুজিছে; মৰো বুলিও মৰিব নোৱাৰো আৰু জীয়াই থাকিলেও আনৰ অশান্তি। অ ৱ শ্যে এতিয়া আগতকৈ অলপ সলনি হ’লো। মায়া অ’, সকলো মায়া ।\n– আপোনাৰ নম্বৰ ডায়েল কৰাত ভুল হৈছে নেকী ?\n-নাই… একেবাৰেই নাইহোৱা, তুমিয়েই মোৰ সেই সপোনৰ প্ৰিয়াজনি; যাক মই কেতিয়াও পাহৰিব নোৱাৰা। মোৰ মোবাইলৰপৰা আজিও মচি পেলোৱা নাই তোমাৰ নম্বৰ ৷ প্লিজ অচিনাকীৰ অভিনয় নকৰিবা শিখা ৷\nকি কৰিব এতিয়া তাই ৷ বুকুখন চিৰিঙকৈ উঠিল। উশাহবোৰো ঘন হৈ আহিছে৷ ইফালে-সিফালে চালে জানোছা ভনীয়েকৰ লগতে ঘৰৰ আন কোনোবাই শুনে তাইৰ কথাবোৰ ৷\nআজিৰ পৰা ছমাহৰ আগলৈকে তেওঁ তেনেই চিনাকী আছিল তাইৰ বাবে। পাছ বছৰ প্ৰেমৰ সম্পৰ্কত বান্ধ খাই আছিল দুয়ো-দুয়োৰে লগত। অৱশ্যে দুয়োখন ঘৰৰ মানুহেও জানিছিল তেওঁলোকৰ এই সম্পৰ্কটোৰ কথা। ঘৰৰপৰা কথাও আগবাঢ়িছিল কিছু পৰিমানে। পিছে, বিধিয়ে দিলেও হেনো বিধাতাই নিদিয়ে!��ছমাহৰ আগতেই ভাঙি চুৰমাৰ হৈ পৰিছিল সকলো সপোন।\nএইয়া তাইৰ কপাঁলৰে লিখন নে তাইৰ ওপৰত কৰা অন্যায় বুজি নাপালে নিজেও।\n-হেল্ল’, হেল্ল’ শিখা কি হ’ল নামাতা হ’লাযে?\n– চোৱা, এতিয়াও তুমি আৰু অচিনাকীৰ অভিনয় নকৰিবা। তোমাৰ মুখত মিছা কথাই শোভা নাপায় শিখা।\nপ্ৰকাশ নকৰিলেও শিখাই মনৰ ভিতৰতে কৈ উঠিল -বুজি পোৱাত পলম কৰিলা তুমি, বহুত বহুত পলম হ’ল তোমাৰ প্ৰিয়তম।\n– আৰে শিখা কিবা এটাটো কোৱা।\n– কি ক’ম মই, তোমাক ক’ব পৰাকৈ আছেনো কি? তথাপিও কৈছো শুনা ঘৰত মোৰ বিয়া ঠিক কৰিছে।\n-কি…কি কৈছা এইবোৰ শিখা, পাহৰি নাযাবা তুমি মোক দিয়া প্ৰতিশ্ৰুতিবোৰ।\n– মনত ৰাখিনো কৰিম কি?\n– তুমি অবিহনে মই আৰু মোৰ অবিহনে তুমি অসম্পূৰ্ণ শিখা।\n– নিজৰ মাজতে নিজে সুখী হ’বলৈ শিকা অনুৰাগ। পৃথিৱীৰ প্ৰায়বোৰ ভুলৰে ক্ষমা আছে যদিও কিছুমান ভুলৰ ক্ষমা নাথাকে। গতিকে ভুল কৰিলাই যেতিয়া সেই ভুলৰ শাস্তি তুমি গ্ৰহন কৰিবই লাগিব।\n– শিখা ?\n– মানুহৰ সৰলতাৰ সুযোগ ভালদৰেই ল’ব জানা তোমালোকে।\n– শিখা তুমি এতিয়াও… ?\n– ভুল বুজি থকা নাই তোমাক। কিন্তু অনুৰোধ কৰো আৰু এনে ভুল নকৰিবা দ্বিতীয়বাৰলৈ। দুৰ্বল দেখিলেই গিলি থব নাযাবা আনক, হয়তো কেতিয়াবা আহিব পাৰে ভয়ানক বিপদ। আৰু শুনা দেশকাল সলনি হ’ল পাৰিলে মানসিকতা সলনি কৰিবা। নাৰীৰ মানেই কেৱল দুৰ্বল নহয়। কথাষাৰ মনত ৰাখিবা।\n– মই অধৈৰ্য্য হৈ পৰিছো শিখা।\n– মোক ক্ষমা কৰিবা অনুৰাগ, মই এতিয়া আনৰ হ’বলগীয়া পত্নী গতিকে তোমাৰ ধৈৰ্য্য ঘূৰাই অনাৰ প্ৰয়াস কৰিবও নোখোজো। কাৰণ তোমাৰ দৰে মইও বিশ্বাসঘাটক হ’ব নোৱাৰো। আৰু শুনা তোমাৰ-মোৰ মাজত এইটোৱো এটা ডাঙৰ প্ৰাৰ্থক্য।\n– কিন্তু !\n– কোনো কিন্তু নাই, ফোন যিহেতু তুমিয়েই কৰিছা গতিকে তোমাৰ ফালৰপৰাই কাটি দিলে ভাল।\nতেওঁ ফোনটো কাটিব নুখুজিলে আৰু শিখাইও কথা পাতিব নিবিচাৰে । এনেকৈয়ে বহুত সময় পাৰ হৈ যায়। তেওঁলোকৰ এই কথোপকথন শুনা নাছিল যদিও তাইৰ চঞ্চলতাবোৰ কিন্তু ভনীয়েকে আঁতৰৰপৰা লক্ষ্য কৰি আছিল। গতিকে কেনেকৈনো থাকে নোসোধাকৈ\n– বা, কি হৈছে তোৰ? কিয় এনেকোৱা কৰিছ? এনেও কথা কমকৈ পতা, লাজকুৰীয়া আৰু ভাবুক মনৰ ছোৱালীজনীয়ে কেনেকৈনো ক’ব তাইৰ মানসিক অৱস্থাৰ কথা। ইতিমধ্যে ফোনৰ সিটোমূৰৰপৰা কিবা কৈছিল যদিও তাইৰ কান নিদি নিজেই ফোনৰ সংযোগ বিচিন্ন কৰি দিলে। আৰু ভনীয়েকৰ প্ৰশ্নৰ উত্তৰত একোহোৱা নাই বুলি কৈয়ে তাইৰপৰা পুনৰ আঁতৰি আহিল। তাইৰ অবাধ্য হৃদয়খনে প্ৰকাশ নকৰাকৈয়ে কৈ উঠিল-�\n– মোক ক্ষমা কৰি দিবা অনুৰাগ, তোমাৰপৰা আঁতৰি মইও বৰ কষ্ট পাইছো। অনবৰতে দুটি ওঁঠে চেপি ৰাখিছো দুখৰ বৰষুণজাক। নাজানো এইয়া মোৰ কঁপালৰ দুখ নে মোৰ ওপৰত কৰা চৰম অন্যায়। মাথো ভগৱানৰ ওচৰত এটাই বিশ্বাস দুখীজনক শাস্তি দি নি: দুখীজনক সহায় কৰিবই তেওঁ। কিন্তু প্ৰাৰ্থনা কৰো যাতে অনুশোচনাতকৈ ডাঙৰ শাস্তি নিদিয়ে কেতিয়াও , কাকো।।


tarun-gogoi-criticized-himanta-biswa-sarma-tvbiju– News18 assam\n‘ৰাজ্য চৰকাৰৰ ৰাজভড়াল উদং, মে'ৰ দৰমহা দিম বুলি কি বুজালে বিত্তমন্ত্ৰী হিমন্তই?’, দিল্লীৰ পৰা উভতাই অনা বিজেপি সাংসদক কিয় কোৱাৰেণ্টাইন কৰা নহ’ল?\nআকৌ এবাৰ বিত্তমন্ত্ৰী ডঃ হিমন্ত বিশ্ব শৰ্মাক উভতি ধৰিলে প্ৰাক্তন মুখ্যমন্ত্ৰী তৰুণ গগৈয়ে\nLast Updated : May 29, 2020, 16:54 IST\nআকৌ এবাৰ বিত্তমন্ত্ৰী ডঃ হিমন্ত বিশ্ব শৰ্মাক উভতি ধৰিলে প্ৰাক্তন মুখ্যমন্ত্ৰী তৰুণ গগৈয়ে ৷ মে' মাহৰ দৰমহা কৰ্মচাৰীক দিয়া হ'ব বুলি ঘোষণা কৰি বিত্তমন্ত্ৰীয়ে ৰাজভড়াল যে উদং সেই কথাকেই জনালে বুলি দাবী কৰে গগৈয়ে ৷\nবিত্তমন্ত্ৰী ডঃ হিমন্ত বিশ্ব শৰ্মাই ৰাজ্যৰ কৰ্মচাৰীসকলক মে' মাহৰ সম্পূৰ্ণ দৰমহা আদায় দিব বুলি বৃহস্পতিবাৰে টুইটৰে ঘোষণা কৰিছিল ৷ লগতে প্ৰধানমন্ত্ৰী মোদী আৰু কেন্দ্ৰীয় বিত্তমন্ত্ৰী নিৰ্মলা সীতাৰমনক ধন্যবাদ জনাইছিল ৷ ইয়াৰ পিছতে শুকুৰবাৰে বিত্তমন্ত্ৰী হিমন্তক উভটি ধৰিলে প্ৰাক্তন মুখ্যমন্ত্ৰী তৰুণ গগৈয়ে ৷ গগৈৰ দাবী- বিত্তমন্ত্ৰীৰ এই ঘোষণাই ৰাজ্যৰ ৰাজভড়াল যে উদং তাকেই স্পষ্ট কৰিলে ৷\nগগৈয়ে ক'লে তেওঁ চৰকাৰৰ দিনত ৰাজভড়ালত দহ হাজাৰ কোটি টকা জমা থৈ গৈছিল ৷ এতিয়া সেই ৰাজভড়াল খালী ৷\nইপিনে দিল্লীৰ পৰা BJPৰ সাংসদসকলক ছাৰ্টাড ফ্লাইটৰে গুৱাহাটীলৈ অনা হ'ল বুলি দাবী কৰি প্ৰাক্তন মুখ্যমন্ত্ৰী গগৈয়ে সাংসদসকলক কিয় কোৱাৰেণ্টাইন কৰা নহ'ল বুলি প্ৰশ্ন কৰে ৷ গগৈয়ে ক'লে- “দিল্লীৰ পৰা BJPৰ সাংসদসকলক ছাৰ্টাড ফ্লাইটেৰে আনিলে ৷ তেওঁলোকক কিয় কোৱাৰেণ্টাইন কৰা নহ'ল ? কেনেকৈ আহিল, কাৰ খৰচত আহিল? ৰাজহুৱা কৰক তথ্য ৷”\nইমানতে ক্ষান্ত নাথাকিল গগৈ ৷ এইবাৰ গগৈয়ে প্ৰধানমন্ত্ৰীক সমালোচনা কৰি ক'লে- “প্ৰধানমন্ত্ৰীয়ে শ্ৰমিকৰ কথা নাভাৱে ৷ প্ৰধানমন্ত্ৰী মোদীৰ দিনত এতিয়া বাৰ কোটি মানুহে চাকৰি হেৰুৱালে ৷”\n“যোৱা কালি উচ্চতম ন্যায়ালয়ে নিৰ্দেশ দিলে যে, বহিঃ ৰাজ্যত বন্দী হৈ থকা শ্ৰমিকসকলক নিজ নিজ ৰাজ্যলৈ উভটাই নিব লাগিব ৷ এইক্ষেত্ৰত ৰাজ্য চৰকাৰসমূহে নিজে টকা খৰচ কৰিব লাগিব ৷ প্ৰধানমন্ত্ৰীয়ে এই বিষয়ত গুৰুত্ব দিয়া নাছিল ৷ চকু মুদি আছিল ৷ উচ্চতম ন্যায়ালয়ে নিৰ্দেশ দিয়াৰ আগতেই শ্ৰমিকসকলক নিজ নিজ ৰাজ্যলৈ উভটাই পঠিওৱাৰ ব্যৱস্থা কৰিব লাগিছিল ৷ মোদী চৰকাৰে শ্ৰমিকৰ কথা নাভাৱে ৷ আমি শ্ৰমিকসকলক ছমাহৰ বাবে মাহে ৭,৫০০ টকাকৈ নিবলৈ আমি দাবী জনাইছিলো ৷ লগতে প্ৰথম কিস্তি হিচাপে দহ হাজাৰ টকা আদায় দিবলৈ দাবী জনাইছিলো ৷ কৃষক, শ্ৰমিক, দুখীয়া পৰিয়ালক চৰকাৰে সাহায্য দিয়ক ৷ অসম চৰকাৰে এইক্ষেত্ৰত উদ্যোগ লওক”- এনেদৰে ক'লে গগৈয়ে ৷\nFirst published: May 29, 2020, 16:50 IST


32 Life Changing Motivational Thoughts in Assamese That Change Your Life - JonakAxom- Assamese Quotes, Blogging , Business Ideas, Tips And Tricks\nMotivational Thoughts in Assamese,attitude quotes and inspirational status,Motivational Quote assamese, Attitude Quotes and Whatsapp Status in Assamese,Inspirational Assamese Shayari for Success In Life ,Inspirational Quotes of Sandeep Maheshwari in Assamese,Ira Singhal Success Story In Assamese,assamese motivational quotes assamese motivational assamese motivational video assamese motivational status assamese motivational speech assamese motivational poem assamese motivational story assamese motivational images motivation meaning in assamese assamese motivational speaker assamese motivational speech for class 10 students motivational assamese video song assamese motivational shayari assamese motivational song assamese motivational photos assamese best motivational video best assamese motivational quotes assamese motivational lines assamese motivational video download assamese motivational whatsapp status assamese motivational books\nTo achieve success , you've got to use every day asachance to enhance , to be better, to urgeatouch bit closer to your goals. it'd sound sort ofalot of work—and withabusy schedule, next to impossible. But the simplest part is, the more you accomplish, the more you’ll want to try to to , the upper you’ll want to succeed in . So as long as you've got the hunger for fulfillment , you'll always have the facility within you to realize it.Today I am going to share some Inspirational Assamese Shayari for Success In Life And Some Best Inspirational Quotes in Assamese.All This Quote Are Published In Assamese Facebook Page . If You want To Send Assamese Meme/Assamese shairy Than Visit our Facebook Page or contact us .\nMotivational assamese Quote 1\nquotes in assamese about life\nআমাৰ জীৱনত আনক ক'ব পৰাকৈ এটা গল্প থকাৰ প্ৰয়োজন ।\nহওঁক সেয়া সুখৰ নতুবা দুখৰ ।\nquotes in assamese for life\nমোৰ হৃদয়ৰ আশে পাশে আন কোনো নাই কেৱল "মা" আছে\nবহুত বেছি টকা নিবিছাৰো,\nবৃদ্ধকালত মা দেউতা যাতে কোনো অভাৱৰ সন্মুখীন নহয়\nতেনেকৈ তেওঁলোকক ৰাখিব বিচাৰো।\nbest quote in assamese\nভগৱান শ্ৰীকৃষ্ণই কৈছিল যদি জীৱনত কেতিয়াবা সুজোগ পোৱা তোমাৰ নিজৰ স্বাৰ্থ সিদ্ধি নকৰি আনক সহায় কৰাৰ প্ৰয়াস কৰিবা।\nডাকৰ বচন -পুত্ৰক চিনিবা বিয়াৰ পিছত কন্যাক যৌৱনত\nস্বামীক চিনিবা স্ত্ৰীৰ অসুস্থতাত স্ত্ৰীক চিনিবা স্বামীৰ দৰিদ্ৰতাত।\nবন্ধুৰ পৰিচয় বিপদত পাবা ,ভাইৰ পৰিচয় পাবা কাজিয়াত।\nশেষত সন্তানক চিনাৰ উপায়,একমাত্ৰ তোমাৰ বৃদ্ধাৱস্থাত ।\nquotes for success in assamese\npositive thoughts in assamese\nবহুতেই তোমাক দেখুৱাব এই পৃথিৱীখন কিমান সুন্দৰ খুব কম সংখ্যকে তোমাক দেখুৱাব এই পৃথিৱীত তুমি কিমান সুন্দৰ।\nsuccessful quotes in assamese\nনিজেই নিজৰ প্ৰসংশা কৰাটো ব্যৰ্থ। কাৰণ সুগন্ধিয়ে বুজাই দিয়ে ফুল ক'ত ফুলিছে!\nquotation for success in assamese\nকাৰোবাক সহায় কৰিবলৈ টকাৰ নহয় এটা ভাল মনৰ হে প্ৰয়োজন।\ninspiration thoughts in assamese\nআমৰ জীৱনটো এটা জ্বলি থকা লাইটৰ দৰে। কেতিয়া ফিউজ যায় কোনেওঁ কব নোৱাৰে।\ninspirational thoughts assamese\nএক বৃদ্ধ দম্পতিক সোধা হল "আজি কালিৰ সম্পৰ্কবোৰ ইমান সোনকালে ভাঙি যায়, আপোনালোকে ৫০ বছৰ কিদৰে একেলগে পাৰ কৰিলে? তেওঁলোকে খুব সুন্দৰকৈ উত্তৰ দিলে " আমি সেইটো সময়ৰ হয় যেতিয়া বস্তু ভাঙিলে পুনৰ মেৰামতি কৰি ব্যৱহাৰ কৰা হৈছিল। আজিৰ দৰে ভঙাৰ লগে লগে পেলাই দি পুনৰ নতুনকৈ কিনি অনা হোৱা নাছিল ।"\nbest assamese quote\nমানুহৰ ওঁঠৰ হাঁহিটোৱে এই পৃথিৱীৰ শ্ৰেষ্ঠ চুম্বন।\ninspiring quotes in assamese\nএলাৰ্ম ক্লক নহয়, জীৱনৰ প্ৰতি দায়বদ্ধতাই মানুহক শুৱাপাটী এৰিবলৈ বাধ্য কৰায়।\nassamese thought on life\nবিনয়ী হোৱা মানে সৰু হৈ যোৱা নহয়, আৰু বেছি ডাঙৰ হোৱা।\nthoughts about life in assamese\nমনত ৰাখিব, এই পৃথিৱীত কেৱল ডক্টৰ আৰু ইঞ্জিনিয়াৰেই সুখী মানুহ নহয়। জীৱনত সফলতা অৰ্জন কৰিবলৈ ৯০% মাৰ্কৰ প্ৰয়োজন নাই।একাগ্ৰতা, নিষ্ঠা আৰু সততাৰে যিকোনো কাম কৰক। সফলতা লাভ কৰিবই।\nquotes on attitude in assamese\nজীৱনত কাৰোবাক পোৱাটো ডাঙৰ কথা নহয়। আপুনি যাক পাইছে জীৱনৰ শেষ মূহুৰ্ত পৰ্যন্ত তেওঁক কাষত পোৱাটো হে ডাঙৰ কথা।\nbest motivational quotes in assamese\nজীৱনত বহুত ভুল এইকাৰণেই হয় যে যিবোৰ সিদ্ধান্ত আমি বিচাৰ বিবেচনাৰে ল'ব লাগে,সেইবোৰত আমি ভাবুক হৈ পৰো।আৰু যিবোৰত ভাবুকতাৰ প্ৰয়োজন সেইবোৰ আমি বিচাৰ বিবেচনাৰে কৰোঁ।\nassamese story motivation\nজীৱনৰ কিছুমান বিচাৰি ফুৰা প্ৰশ্নৰ উত্তৰ একমাত্ৰ সময়ৰ হাততেই থাকে। সময়ৰ সময় হলে সময়ে নিজেই সেই বিচাৰি ফুৰা প্ৰশ্নৰ উত্তৰ তোমাক দিব।\nকাৰোবাৰ উপদেশত সঠিক ৰাষ্টা বিচাৰি পাব পাৰে। কিন্তু গন্তব্য স্থান নিজৰ কষ্টৰ বলত হে পোৱা যায়।\nসেইসকল মানুহে দুখত থাকে যিসকল মানুহে হিচাপ কৰি থাকে তেওঁলোকৰ ওচৰত ইটো নাই সিটো নাই, এইজনে ঠগালে সেইজনে এৰি গল।সেই সকল সুখত থাকে যাৰ ওচৰত বিশেষ একো নহলেও যিখিনি আছে তাৰ হিচাপ ৰাখে।\nবগা হওঁক বা ক'লা ই হওঁক। প্ৰত্যেক জনী ছোৱালীয়ে একোজনী লক্ষ্মী।\npositivity quotes in assamese\nমনুৰ্ভৱ:বেদত উল্লেখ নাই আপুনি ভাল হবলৈ হিন্দু মুছলমান বা অন্য ধৰ্মৰ হব লাগিব। কিন্তু উল্লেখ আছে মনুৰ্ভৱ : (ঋকবেদত) অৰ্থাৎ মানুহ হবলৈ\nlife thoughts in assamese\nফল দিয়া গছ আৰু গুণৱান ব্যক্তিয়েহে একমাত্ৰ মূৰ দোৱায়। শুকান গছ আৰু মূৰ্খ মানুহে একমাত্ৰ আকাশখনকে চিনি পায়।\nmotivation status in assamese\nনিজে ভালে থাকিলেহে আনকো ভালে ৰখা সম্ভৱ সেয়ে নিজক ভালে ৰখাটো অত্যন্ত জৰুৰী।\nbest motivation quote in assamese\nদেউতাৰ চকুত সকলো সন্তান ৰাজপুত্ৰ হলেও সকলো ৰাজপুত্ৰই দেউতাক সঠিক সন্মান কৰিব নোৱাৰে।\nmotivation lines assamese\nসৎ হলেই নহব। তাক প্ৰতিষ্ঠাৰ বাবে যোদ্ধা ও হব লাগিব। সেয়েহে ঋষিমুনিৰ এখন হাতত জলপান আৰু আনহাতে আছিল উদ্যত ত্ৰিশূল।\nMotivational Quote in Assamese\nAttitude Quotes and Whatsapp Status in Assamese\nAmit Giri Dec 26, 2021, 8:15:00 AM\nVery Nice Approciate\nFree Bengali Typing Software for PC\nAssamese Blogger Dec 29, 2021, 2:18:00 PM\nThank you amit giri. If you are looking for assamese typing software here than go to search bar of our site and seach with your keyword. Also lachit assamese keyboard works for you.


কাজিৰঙাত বনৰীয়া ম'হৰ আক্ৰমণত ১জন নিহত, আন ১গৰাকী গুৰুতৰভাৱে আহত\nকাজিৰঙাত বনৰীয়া ম’হৰ আক্ৰমণত ১জন নিহত, আন ১গৰাকী গুৰুতৰভাৱে আহত\nবোকাখাত , October 9, 2018 8:19 pm\nবনৰীয়া ম’হৰ আক্ৰমণত আহত মহিলাগৰাকী। ছবি- নৰ্থ ইষ্ট নাও।\nকাজিৰঙা ৰাষ্ট্ৰীয় উদ্যানৰ পৰা ওলাই অহা এটা বনৰীয়া ম’হে আক্ৰমণ কৰি মঙলবাৰে লক্ষীৰাম ঘাতোৱাল নামৰ এজন কৃষকক হত্যা কৰাৰ লগতে মণি চাৰ’ নামৰ যুৱতী এগৰাকীও ম’হৰ আক্ৰমণত আহত হৈছে।\nপ্ৰাপ্ত তথ্য মতে কাজিৰঙা ৰাষ্ট্ৰীয় উদ্যানৰ বাগৰি বনাঞ্চলৰ অধীনৰ কুঠৰী গাওঁ পঞ্চায়ত এলেকাৰ গোহাঁই গাঁৱত মঙলবাৰে দিনৰ প্ৰায় ২ বজাত উদ্যানখনৰ পৰা ওলাই অহা এটা প্ৰকাণ্ড বনৰীয়া ম’হে পথাৰলৈ কাম কৰিবলৈ যোৱা গাওঁখনৰ লক্ষীৰাম ঘাটোৱাল নামৰ লোকজনক উপৰ্যুপৰি আক্ৰমণ কৰি গুৰুতৰভাৱে আহত কৰে। আহত লোকজনক চিকিৎসালয়লৈ নিয়া হৈছিল যদিও চিকিৎসকে তেওঁক মৃত বুলি ঘোষণা কৰে।\nৰাইজে বনৰীয়া ম’হটোক গুলীয়াই মাৰিবলৈ দাবী জনাইছিল যদিও অৱশ্যে বন বিভাগৰ লোকে আক্ৰমণকাৰী ম’হটোক খেদি উদ্যানৰ ভিতৰলৈ নিবলৈ সক্ষম হয়।\nম’হৰ আক্ৰমণত মৃত্যু হোৱা ঘাতোৱালৰ পৰিয়ালক উচিত ক্ষতিপূৰণ দিবলৈ বন বিভাগক ৰাইজে দাবী জনাইছে।\nইফালে উদ্যানখনৰ অগৰাতলি বনাঞ্চলৰ সীমাতে থকা মাজ চাপৰিতো মঙলবাৰেই মণি চাৰ’ নামৰ এগৰাকী নৱ বিবাহিতা যুৱতীও বনৰীয়া ম’হৰ আক্ৰমণত গুৰুতৰভাৱে আহত হৈছে৷ জানিব পৰা মতে মাজ চপৰিত সমনীয়াৰ সৈতে ঝাও বনৰ খৰি সংগ্ৰহৰ বাবে যোৱা যুৱতীগৰাকীৰ লগৰীয়াসকল পলাই সাৰে যদিও চাৰ’ ম’হৰ আক্ৰমণত অতি বেয়াকৈ আহত হয়৷\nপাচত চাৰ’ক সমীপৰ ধনশিৰি ইক’ কেম্পৰ গাড়ীৰে বোকাখাত অসামৰিক চিকিৎসালয়লৈ নিয়া হয় যদিও আঘাত গুৰুতৰ হোৱা বাবে তেওঁক যোৰহাট চিকিৎসা মহাবিদ্যালয় হস্পিটেললৈ প্ৰেৰণ কৰা হয়৷\nচাৰ’ৰ ঘৰ মাজ চাপৰিৰ সমীপৰে ধানবাৰীৰ চাৰ’ গাঁৱত৷\nসংবাদমেলত ক’লা পতাকা প্ৰদৰ্শন কৰি প্ৰধানমন্ত্ৰীৰ শিৱসাগৰ ভ্ৰমণক তীব্ৰ বিৰোধিতা বীৰ লাচিত সেনাৰ\nআশ্চৰ্যকৰ! অস্ত্ৰোপচাৰ কৰি নিজৰ উচ্চতা ২ ইঞ্চি বৃদ্ধি কৰি ল’লে যুৱকে; কিমান পৰিল খৰচ?\nতামুলপুৰত বিজেপিৰ দলীয় প্ৰাৰ্থিত্বৰ দৌৰত প্ৰাক্তন মন্ত্ৰী পদম বাহাদুৰ চৌহানৰ পুত্ৰ ৰাজেন চৌহান\nজুভেণ্টাছৰ ষ্টাৰ ক্ৰিষ্টিয়ানো ৰ’নাল্ডোৱে গঢ়িলে আন এক অভিলেখ


১. বঙাইগাঁৱত এচিড আক্ৰমণৰ ঘটনাই পালে সংবাদ শিৰোনামা। এনে ঘটনা উত্তৰ প্ৰদেশ, হাৰিয়ানা, আমেৰিকা, হংকং, চিংগাপুৰ আদিতো হয়, গতিকে চিন্তা কৰিব লগা একো নাই বুলি ভাষ্য প্ৰদান কৰিলে গৃহ দপ্তৰত বহি থকা ৰসাল গগৈয়ে।\n২. বিহুক বিকৃতিৰ পৰা ৰক্ষা কৰিবলৈ আহ্বান জনালে অসমৰ সচেতন দত্তই। সাংস্কৃতিক বিভাগে সেয়ে কথাটোৰ গুৰুত্ব বুজি নৱ-প্ৰজন্মই গ্ৰহণ কৰিব পৰাকৈ বিহুৰ প্ৰকৃতিকে বলিউদী শিল্পীৰ সহায়ত সলাই পেলাবলৈ সিদ্ধান্ত গ্ৰহণ কৰিছে। ৰাখী চাৱন্তে অহা বহাগত বলিউদী বিহু নৃত্যৰে পাতিব লগা বিহু সম্ৰাজ্ঞী প্ৰতিযোগিতাৰ বাবে অচিৰেই সদৌ অসম ভিত্তিত কৰ্মশালা পাতিব বুলিও জানিব পৰা গৈছে।\n৩. "শগুনৰ শাও" শীৰ্ষক নাটক এখন লিখি উলিয়াইছে বৰাকৰাজ চন্দনে। তেওঁ নাটকৰ শেষাংশত বিয়োগাত্মক দৃশ্যৰে এজন উজনিৰ ৰজাৰ পতন আৰু গাদীত এজন শকত-আৱত, তপা-পেটুৱা নামনিৰ যুৱক বহাৰ বাৰ্তা তুলি ধৰিছে। এই নাটকখনে খানাপাৰা ৰংগমঞ্চত ব্যাপক খলকনি তুলিবলৈ সক্ষম হৈছে বুলি জানিব পৰা গৈছে।\n৪. সৰুকন গগৈৰ বিৰুদ্ধে শক্তিশালী প্ৰাৰ্থী থিয় কৰাব বুলি অগৰুদ্দিন চাহাবে কালি দিল্লীত কৰিলে ঘোষণা। এয়া শপত, প্ৰতিশ্ৰুতি, ভাবুকি, নে দৰদামৰ নিমন্ত্ৰণী পত্ৰ তাকে লৈ কইনাধৰা পাহাৰৰ টিঙত চলিছে ব্যাপক চিন্তা চৰ্চা। আকৌ "হু ইজ অগৰুদ্দিন" বুলি কৈ জোকাই নলবলৈ মেডামে চাৰক শপত খুওৱা বুলিও ওলাইছে গোপন বাতৰি।\n৫. মায়ঙত মেজিক ইউনিভাৰ্চিটী পাতিম বুলি জুনিয়ৰ যাদুকৰ সৰকাৰে কৰা ঘোষণাত ক্ষোভ প্ৰকাশ কৰিলে ৰসাল গগৈয়ে। তেখেত পাঙি থোৱা আঁচনিখনৰ কথা এই যাদুকৰে কেনেকৈ ঘোষণা কৰিলে বুলিও তুলিলে প্ৰশ্ন। মায়ঙৰ বেজৰ বেজালিক আন্তঃৰাষ্ট্ৰীয় স্তৰলৈ তেৱেঁই নিছে আৰু ইটালীৰ মেডামৰ ওচৰ পৰ্যন্ত পোৱাইছেগৈ বুলিও তেখেতে সফলতা দাবী কৰিছে। তেখেত ডাঃ বীৰাধৰ বৰ্মনক উপাৰ্চায পাতি সোনকালেই "ইলেকচন মেজিক ইউনিভাৰ্চিটী"ৰ আধাৰশিলা স্থাপন কৰিবই বুলিও ঘোষণা ৰাজহুৱা কৰিছে।\n৬. ৰাহুল বাবা.কমৰ ৫০০কোটি টকীয়া বিজ্ঞাপনৰ সৈতে ফেৰ মাৰিব নৰেন্দ্ৰভাই.কমৰ ৪০০কোটি টকীয়া বিজ্ঞাপনে। এই টকা ৱেবচাইট কেইটাই কৰ পৰা পাইছে তাকে লৈ প্ৰশ্ন তুলিলে কেজৰী কোম্পানীয়ে। পিছে ট্ৰেড চিক্ৰেট কিয় ৰাজহুৱা কৰিব বুলিও ৱেব-চাইট কেইটাই ওলোটাই তুলিলে প্ৰশ্ন।\n৭. এইকেইদিন বাতৰি-কাকত হকাৰ সন্থাৰ কৰ্ম-বিৰতিৰ ফলত ঘৰে ঘৰে পোৱা নাই বাতৰি। ৰাহুল বাবাৰ সুদীৰ্ঘ ত্ৰিশ ঘণ্টীয়া অসম ভ্ৰমণৰ প্ৰচাৰৰ বাবে দিয়া বিজ্ঞাপন সমূহৰ প্ৰচলন ৰোধি গগৈ-কলিতা যুটীক শলঠেকত পেলাবৰ বাবে এয়া বিসম্বাদীৰ কৌশল বুলিও ওলাইছে গোপন খবৰ। হকাৰ সন্থাই নহলে টিভি চেনেলত ইমান সঘনে কেনেকৈ ওলাইছে বুলিও সচেতন মহলে তুলিছে প্ৰশ্ন।\n৮. মোদীৰ চাহৰ পাছত এতিয়া কাগজৰ কাপত দেশৰ চুকে কোণে ৰাহুল গাখীৰ উপলব্ধ হব বুলি প্ৰকাশ পাইছে ৰাষ্ট্ৰীয় কাকতত। গাখীৰ বিতৰণ কৰিবলৈ লোৱা কথাটোত ৰাহুল "শিশু", সেয়াহে প্ৰমাণ হৈছে বুলি বিৰোধীয়ে নকবনে বুলি প্ৰশ্ন তুলিছে ৰসেশ্বৰ দাসে। তাতকৈ "গগৈদেউৰ গিলাচ" বুলি বিলাতী খুওৱা অভিযান চলালেই ভোট লাভত বেছি সহায়ক হব বুলিও তেখেতে আইডিয়া ৰাজহুৱা কৰিছে।\n৯. ছোনিয়া-মনমোহন-গগৈৰ প্ৰতীকী শৱদেহ লৈ শ্মশান যাত্ৰা কৰিলে কমতাপুৰী দাবী সমিতিয়ে। পিছে এনে সমদল আমেৰিকা, চিংগাপুৰত নোহোৱাৰ বাবেই গগৈ চাৰে কথাটোলৈ গুৰুত্ব নিদিয়া বুলিও উঠিছে অভিযোগ।\n১০. অহা বহাগ বিহুত "হাতৰ চিনত ভোট দিয়ক, হাতে হাতে ধন নিয়ক" শ্ল'গানেৰে বিহু খোৱা আঁচনিৰ উদ্বোধন কৰিব ৰসাল গগৈয়ে। "হাতে প্ৰতি দুশ টকা, সেয়া আমাৰ গগৈ ককা!" নামৰ বিহুগীতে জানমণি সকলৰো মন ৰঙাই তোলা বুলি জানিব পৰা গৈছে।